
重刻《外台秘要方》序

程子敬通，醇儒也，而旁通于醫。吾于醫固未之學，而一接程子指脈說病則目無全人，微言高論疊見層生，聞未聞，解未解。程子之于醫幾乎道！又見其醫人也，雖極賤貧，但一接手則必端問詳審，反複精思，未嘗有厭怠之色。其疑難者，多至盈時，惟恐少誤，無惑而後動其心。行複如是，是其人一第而爲宰官，推是道也，用是心也，以往其謀國，以善萬里生民之寄，豈可及哉？有唐王刺史《外台秘要》一書，更五代，至宋孫中丞一較正行之，及今而絕。程子不忍圖令其流布人間而爲餘言。餘因問程子∶如欲知醫，何道而能精？曰∶必好學。将何學？曰∶先讀書。讀書可以醫乎？曰∶讀書而不能醫者，有之矣，決未有不讀書而能醫者也。嗚呼！天下事皆然耳，獨醫也乎？餘因問程子∶以子之道，醫世之人，當吾世而既日不暇給，及身後而書不盡言，言不盡意，吾懼其不傳也。盍得其人而傳之，何以書？程子曰∶師之求弟，甚于弟之求師，有來學人，吾願盡所學焉，爾而無如今之來學人，未嘗求學，徒以求行也。是道也，非苦心十年不可得。而今之學人，來辄問曰∶欲就師，授十日，足乎？一若是其亟也，吾雖欲傳，其何從而傳？嗚呼！天下之學，大抵然耳，獨醫也乎？古之君子其于道也，其始也，急求人而已，及其求人不可得，則不得不有事于書，以冀其長存天地之間，其于書也，不必自着書，而章隐繼絕圖存古人之書。古人之書，其賴有心之後人以獲行世者，多矣。初不必後人之盡有心、盡好學而能讀也，而其書則不忍以不存，以爲萬有一人焉，有心好學，而一能讀是書也，則是一書爲遂不虛存也，更百世而當有人焉，出而視今日之敬通程子，亦猶程子之視唐宋王刺史、孫中丞兩先生也，則今日之及程子之門而欲以十日盡學其所學人，程子其亦可以謝之而無所負矣。


賜進士出身翰林院庶吉士奉命參佐軍務欽授山東道監察御史郡人金聲撰


重刻《外台秘要》序

嘗謂良醫與良相功齊，總之能爲民生造命耳。予武夫也，不知相亦不知醫，惟是人之有疾，不啻已出，值此滄桑變故之際，民遭兵火，若患熱烈之症，予濫任撫綏，尤當視民如傷恨，不能人人而投以清涼之劑。自入新安以來，每問民間疾苦，見程生衍道者業儒而通醫，博施濟衆久矣，更構唐時王刺史《外台秘要》四十卷，詳訂而剞劂之。蓋醫之有方，猶兵之有法也。說者曰∶功在一隅者小，而功在四海者大。又曰∶功在一時者小，而功在千古者大，是程生傳流方略意也。若然，則程生志在要功矣，而非也。程生恐匹夫匹婦疾病而無告，又恐良醫良相，世代不全，有不能弭病于無病之先，尚可瘳病于有病之後，繼宋而镌壽民，因以壽國，大有深心。文王畫卦使人知吉兇，孔子作《春秋》使人知君臣，即此意也。程生一士子藉醫而行相道，然與予撫民一念默相吻合，又以醫而兼将矣，曷可與庸人道也。天下後世能按此而擴充之，又何病民之與有？


欽命提督徽甯池太等處地方總兵官都督同知榆林張天祿題


《外台秘要》序

天下事，久壞于庸人，而庸醫均之。所謂庸者，皆不學無術之人也。其遇事也，初不晰其受病之源，并不審其對治之方，而或以姑息養癰，或以鹵莽嘗試。究之鹵莽之爲害，什居五；而姑息之爲害，什居八。乃始借手以贻後人，曰∶吾姑徐徐無動爲大耳，不知邪氣日深，元氣日削，而大命已随之。所謂庸臣誤國與庸醫誤人，其情同，其罪均，而其原皆本于不學，使其學之而窮究古今之病源，細考古今之方略，其病之在标、在本也，其方之宜補、宜洩也，其病之或傳、或變也，其方之不執、不拘也，彼夫三年蓄艾，能治之于未病之先，與夫一匕回生，能治之于已病之後，皆是先聖先賢當日殚竭之心思，皆是醫國醫人當日素具之方略，懦者明理，奈何不亟亟講求，而以人命爲戲耶！此餘友敬通氏探析性命之微，雅抱之痛，而以好學不倦之旨，牖人以博施濟衆之方，先梓《外台秘要》，續補《聖濟總錄》，壽國壽民，具茲編矣，程子之功顧不偉欤。


時崇祯庚辰清和之吉賜進士及第翰林院編修國史講官邑人吳孔嘉撰


自序

蓋聞上古之世，方不如醫，中古之世，醫不如方甚矣。醫與方之并重也，世降而方愈淩雜，莫不各據一家言，彼此互相是非，間有二三驗方，亦惟是父師傳之子弟，絕不輕以示人。而其镌行于世者，率皆依樣葫蘆，時或改頭換面以博名高則已矣。餘獨取《外台秘要》付之剞劂者何？請得而備言之。蓋自神農氏深明藥性，着《本草經》三卷而未有方也，軒轅氏日與岐伯、雷公剖析病機，着《素問》、《靈樞經》各九卷而未有方也；商周之間如伊芳尹、如和、如緩、如跗，皆以醫名而未有方也；越人受長桑君之禁方，所傳于世者，《八十一難經》及治虢太子屍厥耳，而其爲帶下醫、小兒醫、耳目痹醫，俱未悉其所以爲方也。倉公受公乘陽慶之禁方，所可曉者莨菪子湯、苦參湯耳，其他火齊湯、下氣湯、陽劑剛石、陰劑柔石，亦未悉其所以爲方也。若夫刳腸、湔胃無論，其方不傳，即令華元化方傳至今而亦難乎效其爲方也。惟是仲景氏出有《卒病論》以治傷寒，着方一百一十三；有《金匮要略》以治雜病，着方一百一十二醫方，實開先焉，蓋鼻祖也。又得叔和王氏爲之诠次，俾仲景之微旨益以彰明，叔和氏不更立方，即述仲景之方爲方者也。皇甫士安之《甲乙經》特重針刺而無方，巢元方之《病源》每病必有源，源必立論而無方。覽者，鹹以無方緻憾。迨唐有孫真人者，初着方三十卷，晚複增三十卷，自珍其方曰《千金》，醫方較明備焉，蓋大宗也。乃前後乎孫真人者，人則有深師、崔尚書、孫處士、張文仲、孟同州、許仁則、吳升若而人，方則有《廣濟》、《錄驗》、《删繁》、《肘後》、《延年》、《短劇》、《必效》若而方，門分派别，編帙從未有綜而輯之者，獨刺史王焘先生，前居館閣二十年，采摭群書，彙成方略，上溯炎昊，下及諸家。《傷寒》一遵仲景，發論率冠《病源》，雖置針法不言，而大唐以前之方《千金》則居多焉。卷凡四十，方餘六千，蓋集醫方之大成者。題曰《秘要》，要也。自宋皇诏谕刊布，後無複锓梓以廣其傳，豈非沿習時尚而探源證本者之寡其俦哉！夫天下何事不宜師古，文則六經之外必追秦、漢，字則篆而後必法鍾、王，至不然？昔祖讷雲∶辨釋經典，小有異同，不足以傷風教，湯藥小小不達，則後人此餘亟欲以《外台秘要》公諸海内之深意也。向購寫本，訛缺頗多，因複殚力校。遇有疑義，則旁引類證，錄于篇側，其無文可征者，不敢強釋，以俟解人。十載始竣厥工。客閱而謂餘曰∶奧義之難析也，圓機之莫辨也，淺識可以漫試乎？餘曰 ∶用其所信，阙也。又謂∶世代之推遷也，風氣之殊尚也，陳轍可以适時乎？餘曰∶不師其法，可也。且謂同病而異方也，同方而異治也，毫厘不幾千里乎？餘曰∶ 三部微妙，五髒精華，察之在目，合色脈而後定方，求其曲當可也。總之，以方爲方，方遂一成而不易；以矩爲方，方乃萬變而不窮。誠究心于平昔，會其所以立方之意，斟酌于臨時症之方，果屬熱而當寒，何不參之河間？濕而宜燥，何不參之東垣？可汗、可吐而可下，何不參之子和？陰陽乖錯，營衛失調，何不參之丹溪？博洽前方，勿執我見，期于實有拯救，不愧前賢濟民利物之心，則請以《外台秘要》一書爲醫家之筌蹄也，亦奚不可？


新安後學程衍道敬通父謹識


《外台秘要方》序

唐銀青光祿大夫持節邺郡諸軍事兼守刺史上柱國
清源縣開國伯王焘撰


昔者農皇之治天下也，嘗百藥，立九候，以正陰陽之變診，以救性命之昏紮，俾厥土宇用能康甯，廣矣哉。洎周之王，亦有冢卿，格于醫道，掌其政令，聚毒藥以供其事焉，歲終稽考而制其食，十全爲上，失四下之。我國家率由茲典，動取厥中，置醫學，頒良方，亦所以極元氣之和也。夫聖人之德，又何以加于此乎？故三代常道，百王不易，又所從來者遠矣。自雷、岐、倉、緩之作，彭、扁、華、張之起，迨茲厥後，仁賢間出，歲且數千，方逾萬卷，專車之不受，廣廈之不容，然而載祀綿遠，簡編虧替，所詳者雖廣，所略者或深，讨簡則功倍力煩，取舍則論甘忌苦，永言筆削，未暇屍之。


餘幼多疾病，長好醫術，遭逢有道，遂蹑亨衢，七登南宮，兩拜東掖，便繁台閣二十餘載，久知弘文館圖籍方書等，繇是睹奧升堂，皆探其秘要。以婚姻之故，貶守房陵，量移大甯郡，提攜江上，冒犯蒸暑，自南徂北，既僻且陋，染瘴嬰，十有六七，死生契闊，不可問天，賴有經方僅得存者，神功妙用，固難稱述，遂發憤刊削，庶幾一隅。凡古方纂得五六十家，新撰者向數千百卷，皆研其總領，核其指歸，近代釋僧深、崔尚書、孫處士、張文仲、孟同州、許仁則、吳升等十數家，皆有編錄，并行于代，美則美矣，而未盡善。何者？各擅風流，遞相矛盾，或篇目重雜，或商較繁蕪。今并味精英，钤其要妙，俾夜作晝，經之營之，捐衆賢之砂礫，掇群才之翠羽，皆出入再三，伏念旬歲，上自炎昊，迄于聖唐，括囊遺阙，稽考隐秘，不愧盡心焉。


客有見餘此方曰∶嘻，博哉！學乃至于此邪？餘答之曰∶吾所好者壽也，豈進于學哉？


至于遁天倍情，懸解先覺，吾常聞之矣。投藥治疾，庶幾有瘳乎？又謂餘曰∶禀生受形，鹹有定分，藥石其如命何？吾甚非之，請論其目。夫喜怒不節，饑飽失常，嗜欲攻中，寒溫傷外，如此之患，豈由天乎？夫爲人臣，爲人子，自家刑國，由近兼遠，何談之容易哉？則聖人不合啓金滕，賢者曷爲條玉版，斯言之玷，竊爲吾子羞之。客曰∶唯唯。嗚呼！齊梁之間，不明醫術者，不得爲孝子，魯、闵之行，宜其用心。若不能精究病源，深探方論，雖百醫守疾，衆藥聚門，适足多疑，而不能一愈之也。主上尊賢重道，養壽祈年，故張、王、李等數先生繼入，皆欽風請益，貴而遵之，故鴻寶金匮、青囊綠帙，往往而有，則知日月所照者遠，聖人所感者深，至于啬神養和、休老補病者，可得聞見也。餘敢采而錄之，則古所未有，今并繕緝，而能事畢矣。若乃分天地至數，别陰陽至候，氣有餘則和其經渠以安之，志不足則補其複溜以養之，溶溶液液，調上調下。吾聞其語矣，未遇其人也。不誣方将，請俟來哲。


其方凡四十卷，名曰《外台秘要方》，非敢傳之都邑，且欲施于後賢，如或詢謀，亦所不隐是歲天寶十一載，歲在執徐，月之哉生明者也。


較正唐王焘先生《外台秘要方》序

夫外台者，刺史之任也；秘要者，秘密、樞要之謂也。唐王焘台閣二十餘年，久知弘文館，得古今方，上自神農，下及唐世，無不采摭，集成經方四十卷，皆諸方秘密樞要也。以出守于外，故号曰《外台秘要方》，凡一千一百單四門，以巢氏《病源》、諸家論辨各冠其首，一家之學，不爲不詳。王氏爲儒者，醫道雖未及孫思邈，然而采取諸家之方頗得其要者，亦崔氏、孟诜之流也。且古之如張仲景、《集驗》、《短劇方》，最爲名家，今多亡逸，方中，亦不能别白，王氏編次，各題名号，使後之學人，皆知所出，此其所長也。又謂針能殺生人，不能起死人，其法雲亡且久，故取灸而不取針，亦醫家之蔽也。此方撰集之時，或得缺落之書，因其阙文、義理不完者多矣。又自唐曆五代，傳寫其本，訛舛尤甚，雖鴻都秘府，亦無善本。國家诏儒臣較正醫書，臣承命，以其書方證之重者，删去以從其簡；經書之異者，注解以着其詳，魯魚豕亥，煥然明白。臣謂三代而下，文物之盛者，必曰西漢，止以侍醫李柱國較方技，亦未嘗命儒臣也。臣雖濫吹儒學，但盡所聞見，以修正之，有所阙疑，以待來哲。總四十卷，并目錄一卷。恭惟主上盛德承統，深仁流化，頒此方論，惠及區宇，贊天地之生育，正萬物之性命，使歲無疵疠，人不夭橫，熙熙然歌樂于聖造者也。


前将仕郎守殿中丞同較正醫書臣孫兆謹上


卷第一

	諸論傷寒八家合一十六首

	論傷寒日數病源並方二十一首

	肘後方七首

	深師方四首

	短劇方四首

	集驗方五首

	千金方六首合一十一法

	千金翼方一十三首

	崔氏方一十五首

	張文仲方一十首

	古今錄驗方八首

	雜療傷寒湯散丸方八首



卷第二

	傷寒中風方九首

	傷寒結胸方七首

	傷寒嘔噦方一十四首

	傷寒咽喉痛方八首

	傷寒吐唾血及下血方三首

	傷寒衄血方四首

	傷寒煩渴方九首

	傷寒癖實及宿食不消方二首

	傷寒春冬咳嗽方三首

	傷寒攻目生瘡兼赤白翳方六首

	傷寒口瘡方二首

	傷寒手足欲脫疼痛方七首

	傷寒虛羸方四首

	傷寒不得眠方四首

	傷寒小便不利方九首

	傷寒下痢及膿血黃赤方一十六首

	傷寒瘡方一十首

	傷寒陰陽易方八首

	傷寒勞複食複方二十五首

	傷寒百合病方七首

	傷寒狐惑病方四首



卷第三

	天行病發汗等方四十二首

	天行病方七首

	天行嘔逆方七首

	天行嘔方七首

	天行喉咽痛方二首

	天行衄血方四首

	天行口瘡及口乾苦方四首

	天行咳嗽方五首

	天行發斑方三首

	天行發瘡豌豆瘡方一十二首

	天行虛煩方二首

	天行狂語方三首

	天行熱毒攻手足方五首

	天行大小便不通脹滿及澀方四首

	天行熱痢及諸痢方四首

	天行瘡方八首

	天行陰陽易方二首

	天行虛羸方二首

	天行瘥後禁忌方二首

	天行勞複食複方六首

	天行瘥後勞發方五首



卷第四

	溫病論病源二首

	辟溫方二十首

	辟溫不相染方二首

	溫病噦方四首

	溫病渴方二首

	溫病發斑方七首

	溫病勞複方四首

	諸黃方一十三首

	急黃方六首

	黃膽方十三首

	黃膽遍身方一十一首

	黃方三首

	黃膽小便不利及腹滿喘方二首

	黃汗方三首

	女勞疸方四首

	黑疸方三首

	酒疸方七首

	谷疸方三首

	許仁則療諸黃方七首

	雜黃膽方三首

	天行瘥後勞發方五首



卷第五

	療瘧方二十一首

	五髒及胃瘧方六首

	溫瘧方五首

	山瘴瘧方一十九首

	十二時瘧方一十二首

	發作無時瘧方二首

	瘧方五首

	間日瘧方二首

	久瘧方八首

	勞瘧方三首

	牝瘧方二首

	一切瘧方四首

	灸瘧法一十三首

	禳瘧法六首

	許仁則療瘧方四首

	黑疸方三首

	酒疸方七首

	谷疸方三首

	許仁則療諸黃方七首

	雜黃膽方三首

	天行瘥後勞發方五首



卷第六

	霍亂病源論三首

	霍亂吐痢方一十二首

	霍亂臍上築方三首

	霍亂腹痛吐痢方七首

	霍亂不止及洞下洩痢方八首

	霍亂後脈絕手足冷方四首

	霍亂煩躁方八首

	霍亂眾藥療不效方二首

	幹濕霍亂及痰飲方五首

	霍亂心腹痛方三首

	霍亂煩渴方四首

	霍亂幹嘔方五首

	霍亂轉筋方一十四首

	霍亂雜灸法二十六首

	三焦脈病論二首

	上焦熱及寒吐痢腸鳴短氣方九首

	中焦熱及寒洩痢方三首

	下焦熱方六首

	下焦虛寒方六首

	許仁則療霍亂方三首

	雜療霍亂方四首

	幹嘔方六首

	嘔噦方四首

	噦方七首

	嘔逆吐方八首

	嘔逆不下食方八首

	許仁則療嘔吐方四首

	雜療嘔吐噦方三首

	噫醋方七首



卷第七

	心痛方八首

	九種心痛方三首

	諸蟲心痛方一十八首

	冷氣心痛方五首

	惡疰心痛方三首

	心痛症塊方二首

	心背徹痛方四首

	卒心痛方一十四首

	中惡心痛方五首

	多唾停飲心痛方二首

	心下懸急懊痛方四首

	心痛不能飲食方二首

	久心痛方六首

	雜療心痛方三首

	腹痛方四首

	卒腹痛方七首

	心腹痛及脹滿痛方一十首

	心腹脹滿及鼓脹方一十四首

	卒心腹脹滿方六首

	腹脹雷鳴方三首

	腹內諸氣及脹不下食方一十一首

	灸諸脹滿及結氣法二十二首

	胸脅痛及妨悶方四首

	脅肋痛方二首

	胸膈氣方三首

	寒疝腹痛方一十三首

	寒疝心痛方三首

	卒疝方三首

	七疝方三首

	寒疝不能食方四首

	寒疝積聚方四首

	心疝方四首



卷第八

	痰飲論二首

	痰飲食不消及嘔逆不下食方九首

	懸飲方二首

	溢飲方三首

	支飲方九首

	留飲方二首

	酒飲方三首

	留飲宿食方七首

	痰飲方二首

	飲方二首

	癖飲方七首

	冷痰方四首

	痰結實及宿食方三首

	胸中痰方三首

	痰厥頭痛方八首

	風痰方五首

	療諸痰飲方四首

	胃反方一十首

	脾胃弱不能食方三首

	脾胃病日漸瘦因不食方三首

	胃實熱方二首

	胃虛寒方七首

	五膈方八首

	七氣方三首

	氣噎方六首

	諸噎方一十二首

	卒食噎方九首

	五噎方三首

	諸骨哽方三十五首

	雜誤吞物方一十七首



卷第九

	咳嗽方三首

	五嗽方四首

	新久咳方三首

	卒咳嗽方八首

	暴熱咳方二首

	冷咳方三首

	咳失聲方四首

	氣嗽方八首

	呷咳方二首

	熏咳法六首

	療咳方一十四首

	積年久咳方二十一首

	久咳坐臥不得方二首

	咳嗽短氣方七首

	九種咳嗽方一首

	咳逆及厥逆飲咳方七首

	十咳方六首

	久咳嗽上氣唾膿血及濁涎方五首

	咳嗽膿血方一十一首

	久咳嗽膿血方四首

	咳嗽唾粘方二首

	許仁則療咳嗽方一十二首

	雜療咳嗽方三首



卷第十

	肺痿方一十首

	肺氣客熱方二首

	肺熱兼咳方七首

	肺虛寒方三首

	肺氣不足口如含霜雪方四首

	肺脹上氣方四首（五法）

	肺氣積聚方二首

	肺癰方九首

	大腸論二首

	大腸熱實方三首

	大腸虛寒方三首

	皮虛實方二首

	上氣方九首

	卒上氣方六首

	久上氣方四首

	上氣胸滿方二首

	上氣咳身面腫滿方四首

	上氣喉中水雞鳴方一十二首

	因食飲水上氣方四首

	卒短氣方四首

	上氣及氣逆急牽繩不得臥方八首

	咳嗽上氣方七首

	咳逆上氣嘔吐方四首

	上氣咳嗽多唾方三首

	上氣咳方一首

	久咳嗽上氣方三首

	咳逆上氣方五首

	雜療上氣咳嗽方四首



卷第十一

	消渴方一十七首

	近效極要消渴方二首

	近效極要熱中小便多漸瘦方四首

	渴利虛經脈澀成癰膿方一十一首

	消渴口幹燥方三首

	消中消渴腎消方八首

	睡中尿床不自覺方六首

	渴後小便多恐生諸瘡方二首

	渴後恐成水病方三首

	虛勞小便白濁如脂方四首

	強中生諸病方六首

	消渴不宜針灸方一十首

	深掘大栝蒌根濃削皮至白處

	卒消渴小便多太數方八首

	近效祠部李郎中消渴方一首

	將息禁忌論一首

	叙魚肉等一十五件

	叙菜等二十二件


卷第十二

	療癖方五首

	癖結方三首

	寒癖方五首

	久癖方二首

	癖羸瘠方二首

	癖方四首

	氣方三首

	癖及癖不能食方一十四首

	症癖等一切病方四首

	癖硬如石腹滿方二首

	食不消成症積方四首

	心下大如杯結症方二首

	症癖氣灸法四首

	積聚方五首

	積聚心腹痛方三首

	積聚心腹脹滿方一首

	積聚宿食寒熱方四首

	療症方三首

	鼈症方四首

	米症方二首

	食症及食魚肉成症方二首

	發症方二首

	虱症方一首

	鼈瘕方一首

	蛇瘕方一首

	蛟龍病方一首

	胸痹方二首

	胸痹短氣方三首

	胸痹心下堅痞緩急方四首

	胸痹噎塞方二首

	胸痹咳唾短氣方四首

	胸痹心痛方四首

	胸痛方二首

	灸豚氣方四首

	雜療奔豚氣及結氣方六首

	灸奔豚法


卷第十三

	虛勞骨蒸方七首

	骨蒸方一十七首

	炙骨蒸法圖四首

	氣骨蒸三方

	虛損慘悴作骨蒸方四首

	瘦病方五首

	傳屍方四首

	伏連方五首

	飛屍方三首

	遁屍方三首

	五屍方一十一首

	屍疰方四首

	五疰方四首

	江南九十九疰方二首

	江南三十六疰方三首

	疰病相染易方三首

	鬼疰方二首

	鬼疰心腹痛方一首

	鬼疰羸瘦方二首

	鬼氣方三首

	鬼魅精魅方八首

	鬼神交通方四首

	無辜方二首

	除骨熱方四首

	盜汗方七首



卷第十四

	中風及諸風方一十四首

	卒中風方七首

	四時中風方四首

	中風發熱方三首

	賊風方一十二首

	曆節風方一十首

	中風角弓反張方七首

	風口噤方一十首

	風口方九首

	風失音不語方八首

	風不得語方二首

	風身體手足不遂方二首

	風半身不遂方八首

	癱瘓風方四首

	風痱方三首

	偏風方九首

	風猥退方三首

	風曳及攣方二首

	柔風方二首

	許仁則療諸風方七首

	張文仲療諸風方九首



卷第十五

	風狂方九首

	風驚恐失志喜忘及妄言方六首

	風邪方八首

	五邪方五首

	風驚悸方九首

	風驚恐方三首

	五癲方三首

	五癲方三首

	癇方三首

	風癇及驚癇方五首

	風毒方五首

	風多汗及虛汗方五首

	風熱方六首

	頭風及頭痛方一十首

	頭風及頭痛方一十首

	頭風旋方七首

	癮疹風疹一十三首

	風搔身體癮疹方五首

	風熱頭面疹癢方四首

	風搔癮疹生瘡方六首

	風身體如蟲行方四首

	瘍風方一十五首

	白癜風方九首

	白駁方七首


卷第十六

	五髒勞論一首

	肝勞論一首

	肝實熱方二首

	肝勞虛熱方四首

	肝勞虛寒方五首

	膽實熱方二首

	髓虛實方二首

	咽門論并傷破聲嘶方二首

	六極論一首

	筋極論一首

	筋實極方四首

	筋虛極方二首

	筋虛胞轉方二首

	轉筋方七首

	心勞論一首

	心勞實熱方五首

	心實熱方三首

	脈極論一首

	脈熱極方三首

	脈寒極方四首

	脾勞論一首

	脾勞實熱方四首

	脾勞虛寒方三首

	脾實熱方六首

	瀉脾丸主脾氣不調及腹滿方三首

	溫脾湯主脾氣不足及不調下痢方六首

	溫脾丸主脾胃中冷及不足方四首

	肉極論一首

	肉極熱方四首

	肉極寒方五首

	肺勞論一首

	肺勞實熱方五首

	肺勞虛寒方二首

	肺虛勞損方三首

	氣極論一首

	氣極熱方三首

	氣極寒方二首

	腎勞論一首

	腎勞實熱方二首

	腎勞虛寒方二首

	腎勞熱方二首

	腎熱方三首

	骨極論一首

	骨極實方四首

	骨極虛方七首

	精極論并方三首

	虛勞失精方五首

	虛勞尿精方八首

	虛勞夢洩精方一十首



卷第十七

	素女經四季補益方七首

	五勞六極七傷方一十首

	雜療五勞七傷方三首

	腰痛方六首

	風濕腰痛方四首

	腎著腰痛方二首

	腎虛腰痛方七首

	腰痛方三首

	卒腰痛方七首

	久腰痛方二首

	腰胯痛方二首

	腰腳疼痛方三首

	腰胯疼冷方二首

	腰腎膿水方二首

	虛勞補益方九首

	補益虛損方七首

	虛勞羸瘦方五首

	虛勞食不生肌膚方三首

	長肌膚方三首

	腎氣不足方六首

	虛勞裏急方六首

	虛勞心腹痛方二首

	虛勞偏枯方一首

	虛勞骨熱方二首

	虛勞虛煩不得眠方八首

	病後不得眠方二首

	虛勞百病方五首

	虛勞陰痿方七首

	虛勞小便利方五首



卷第十八

	腳氣論二十三首

	論何以得之于腳

	論得已便令人覺否

	論風毒相貌

	論得之所由

	論冷熱不同

	論須療緩急

	論脈候法

	論腫不腫

	論須慎不須慎

	論善能療者幾日可瘥

	服湯藥色目方一十九首

	腳氣不遂方五首

	風毒腳弱痹方六首

	大小續命湯中風方二首

	不仁不能行方三首

	因腳氣續生諸病方四首

	腳氣嘔逆不下食方二首

	腳氣疼不仁方二首

	腳氣沖心煩悶方二十二首

	嶺南瘴氣腳氣酒湯散方一十三首



卷第十九

	腳氣腫滿方二十九首

	腳氣腫滿小便澀方三首

	腳氣上氣方五首

	腳氣心腹脹急方四首

	腳氣寒熱湯酒方一十首

	腳氣痹弱方七首

	腳氣痹攣方二首

	風偏枯方二首

	風四肢拘攣不得屈伸方五首

	風不仁方三首

	風濕痹方四首

	風濕方九首

	許仁則療腳氣方三首

	論陰陽表裏灸法三十七首

	炙腳氣穴名

	灸用火善惡補寫法一首

	雜療腳氣方一十五首



卷第二十

	水腫方一十三首

	水病方七首

	十水方三首

	大腹水腫方五首

	風水方八首

	水蠱方四首

	卒腫滿方六首

	腫入腹苦滿方三首

	水通身腫方一十一首

	水氣腫鼓脹方四首

	小腫咳逆上氣方三首

	氣兼水身面腫方四首

	水氣方六首

	皮水方三首

	水腫從腳起方四首

	水症方二首

	水瘕方一首

	石水方四首

	暴腫滿方四首

	氣滿胸急方八首

	虛熱及先服石風水腫方三首

	三焦決漏水病方二首

	男女新久腫方三首

	水腫小便澀方三首

	上氣大便澀方二首

	水病雜療方一十二首


卷第二十一

	天竺經論眼序一首

	叙眼生起一首

	出眼疾候一首

	眼疾品類不同候一首

	眼將節謹慎法一首

	眼暴腫痛方一十首

	目赤痛方二十一首

	胎赤久赤方七首

	目暴卒赤方六首

	目癢方四首

	目中風腫方五首

	眼熱磣痛赤腫方三首

	眼暗令明方一十四首

	失明方六首

	青盲及盲方六首

	雀目方四首

	崔氏療雀目方

	目膚翳方一十四首

	暈翳方四首

	生膚息肉方八首

	目風淚出方六首

	眯目方八首

	肝氣不足方二首

	肝實目痛方二首

	眼雜療方二十首



卷第二十二

	耳聾方二十二首

	風聾方三首

	耳聾有膿方三首

	久聾方五首

	耳鳴方六首

	耳方一十首

	耳卒疼痛方三首

	耳卒腫方二首

	通耳中膿方二首

	蟲入耳方九首

	蜈蚣入耳方三首

	蚰蜒入耳方三首

	飛蛾入耳方二首

	蟻入耳方二首

	耳雜療方八首

	鼻中息肉方一十一首

	鼻方五首

	肺寒鼻方二首

	鼻窒塞不通利方七首

	鼻塞常清涕方二首

	鼻生瘡及疳蟲蝕方九首

	牙疼方八首

	齒痛方一十一首

	齒疼方六首

	牙齒疼痛方八首

	齒方五首

	齒風疼痛方三首

	齲齒方七首

	齒蟲方五首

	風齒方四首

	風齒根出方二首

	風齒口臭方二首

	牙齒風齲方三首

	牙齒疼風蟲俱療方五首

	風沖牙齒搖動方二首

	疳蟲食齒方一十首

	齒痛有孔方四首

	齒挺出及脫落方五首

	齒間血出方三首

	齒血不止方四首

	齒腫方二首

	牙疼痛及蟲方三首

	牙齒雜療方七首

	緊唇方一十三首

	沈唇瘡爛方五首

	唇瘡方三首

	口瘡方一十一首

	口瘡久不瘥方二首

	口吻瘡方四首

	口幹燥方五首

	口臭方九首

	舌論一首

	舌本縮口噤方二首

	舌上瘡方二首

	咽喉舌諸疾方七首

	口唇舌鼻雜療方一十四首


卷第二十三

	癭病方一十八首

	氣癭方一十首

	五癭方八首

	灸癭法一十三首

	瘤方三首

	白瘤及二三十年瘤方三首

	喉痹方二十一首

	咽喉中閉塞方三首

	喉舌生瘡爛方八首

	咽喉生瘡方四首

	咽喉腫方五首

	喉卒塞痛及卒毒攻痛方三首

	懸癰腫方三首

	咽喉雜療方四首

	寒熱瘰方一十一首

	瘰結核方四首

	惡核瘰方四首

	癰腫瘰核不消方五首

	鼠及瘰方一十一首

	毒腫瘰方四首

	灸瘰法六首

	九方三十一首

	諸方一十五首

	楝木東引根切

	腋臭方三十七首

	漏腋方三首

	七孔臭氣方三首

	令人體香方四首

	雜療汗出不止方一十首



卷第二十四

	癰疽方一十四首

	癰腫方二十五首

	石癰方五首

	癰癤方一十四首

	附骨疽方八首

	瘭疽方一十六首

	緩疽方四首

	發背方四十一首

	癰疽發背雜療方二十六首



卷第二十五

	水谷痢方一十首

	水痢方六首

	久水痢不瘥腸垢方四首

	冷痢方二十二首

	冷痢食不消下方六首

	白痢方八首

	重下方六首

	卒暴冷下部疼悶方二首

	冷熱痢方七首

	熱毒痢方三首

	熱毒血痢方六首

	赤痢方四首

	久赤痢方二首

	卒下血方七首

	血痢方六首

	久血痢方三首

	蠱注痢方三首

	腸蠱痢方一首

	膿血痢方七首

	赤白痢方六首

	久赤白痢方四首

	疳痢方六首

	久疳痢及久痢成疳方九首

	數十年痢方一十一首

	休息痢方五首

	腹肚不調痢一首

	洩痢不禁不斷及日數十行方三首

	下焦虛寒及遠血近血方二首

	下痢食完出及上入下出方一首

	下痢腸滑方三首

	大注痢及赤白困篤腸滑方二首

	痢兼渴方二首

	許仁則痢方七首



卷第二十六

	五痔方一十二首

	五痔數年不瘥方六首

	五痔脫肛方二首

	腸痔方一十五首

	諸痔方二十八首

	痔下部如蟲齧方九首

	大便下血風冷積年變作痔方三首

	灸痔法方二首

	雜療痔方五首

	脫肛方三首

	肛門凸出方三首

	猝大便脫肛方六首

	腸肛俱出方二首

	脫肛曆年不愈方三首

	疝氣及方六首

	卒病方五首

	卵偏大方三首

	灸諸法一十四首

	陰腫方六首

	陰疝腫縮方一首

	陰猝腫痛方三首

	陰囊腫痛方五首

	陰下癢濕方七首

	陰痛方三首

	陰瘡方七首

	陰邊粟瘡方五首

	著砂方四首

	九蟲方一首

	五髒蟲方七首

	長蟲方二首

	蛔蟲方九首

	寸白蟲方一十九首

	蟯蟲方六首

	三蟲方七首

	雜療蟲方三首



卷第二十七

	諸淋方三十五首

	五淋方三首

	石淋方一十六首

	血淋方五首

	小便赤色如紅方三首

	熱淋方三首

	勞淋方三首

	氣淋方五首

	膏淋方二首

	許仁則淋方二首

	大便難方六首

	大便不通方一十七首

	大便秘澀不通方七首

	大便失禁并關格大小便不通方二十二首

	關格脹滿不通方四首

	許仁則大便暴閉不通方二首

	小便不通方一十三首

	小便難及不利方九首

	遺尿方六首

	尿血方一十一首

	胞轉方一十五首

	小便血及九竅出血方一十二首

	小便不禁方二首

	小便數及多方五首

	許仁則小便數多方四首

	尿床方六首

	灸穴雜法一十二首



卷第二十八

	中惡方一十三首

	猝死方二十四首

	客忤方一十三首

	猝魇方二十一首

	鬼擊一十首

	屍厥方一十二首

	中蠱毒方二十一首

	蠱吐血方一十首

	蠱下血方九首

	五蠱方一十二首

	蠱注方三首

	蠱毒雜療方五首

	貓鬼野道方三首

	自縊死方一十五首

	熱方七首

	溺死方九首

	凍死方一首

	入井冢悶方二首



卷第二十九

	從高墜下方三首

	從高墜下瘀血及折傷內損方一十八首

	墜損方三首

	墜落車馬方六首

	折骨方三首

	傷筋方三首

	筋骨俱傷方七首

	折腕方一首

	折腕瘀血方四首

	蹉跌方三首

	被打有瘀血方一十三首

	被打損青腫方七首

	許仁則療吐血及內損方三首

	金瘡禁忌序一首

	金瘡預備膏散方三首

	金瘡方一十一首

	金瘡續筋骨方三首

	金瘡止痛方五首

	金瘡生肌方四首

	金瘡去血多虛竭內補方二首

	金瘡中風方八首

	諸瘡中風寒水露方五首

	被刀箭傷方一十一首

	竹木刺不出方一十六首

	狐尿刺方二首

	狐刺方五首

	惡刺方三首

	灸瘡方四首

	灸瘡膿不瘥方三首

	火燒瘡及火油天火瘡方三首

	火灼爛壞方五首

	湯火所灼未成瘡及已成瘡方一十一首

	湯火瘡無問大小方四首

	湯火爛瘡方五首

	湯煎膏火所燒方四首

	漆瘡方二十七首

	侵淫瘡方七首

	月蝕瘡方一十二首

	代指方一十一首

	甲疽方五首

	肉刺方二首

	手足皸裂方五首

	手足逆臚及瘃壞方二首

	疣目方一十九首

	去黑子方二首

	疣贅疵黑子雜療方六首

	滅瘢痕方一十七首



卷第三十

	惡疾大風方一十首

	諸癩方九首

	烏癩方一首

	白癩方五首

	十三種疔腫方一十二首

	疔腫方二十首

	犯疔腫重發方二首

	惡腫一切毒瘡腫方一十八首

	反花瘡及諸惡瘡方四首

	魚臍瘡方一十首

	丹毒方九首

	赤丹方五首

	白丹方一十三首

	丹疹方四首

	赤疹白疹方一十一首

	肺風冷熱疹方二首

	雜丹疹毒腫及諸色雜瘡方五首

	瘡方一十二首

	瘡久不瘥方五首

	癬瘡方一十一首

	幹濕癬方一十五首

	疥癬惡瘡方五首

	疥風癢方七首



卷第三十一

	采藥時節一首

	藥所出州土一首

	用藥分兩煮湯生熟法則一十六首

	古今諸家丸方一十八首

	古今諸家散方六首

	古今諸家膏方四首

	古今諸家煎方六首

	古今諸家酒一十二首

	解飲食相害成病百件

	食魚中毒及食不消方五首

	食椒菜瓠中毒方四首

	解一切食中毒方三首

	酒醉過度恐腸爛及喉舌生瘡方三首

	飲酒連日醉不醒方九首

	飲酒令難醉方一首

	飲酒積熱方二首

	斷酒方一十五首

	服藥過劑及中毒方一十一首

	解諸藥草中毒方二十九首

	解諸蛇蟲毒方六首

	辨五大毒一首

	解金鐵等毒方八首

	惡毒瘴氣毒風腫毒方四首



卷第三十二

	面膏面脂兼療面病方一十三首

	洗面藥方二首

	面色光悅方五首

	令面色白方四首

	面方十三首

	面黯方二十一首

	面方一十五首

	面渣方一十三首

	面粉滓方四首

	化面方二首

	雜療面方六首

	頭風白屑方四首

	沐頭去風方五首

	頭風白屑兼生髮方八首

	生髮膏方一十一首

	生眉毛方二首

	令髮黑方八首

	拔白髮良日并方三首

	變白髮染髮方五首

	髮黃方三首

	頭髮禿落方一十九首

	白禿方一十二首

	赤禿方三首

	令髮不生方三首

	鬼舐頭方二首

	澡豆方八首

	手膏方三首

	口脂方三首

	燒甲煎法六首

	造胭脂法一首

	造水銀霜法二首

	鹿角桃花粉方二首

	熏衣濕香方五首

	衣幹香方五首



卷第三十三

	求子法及方一十二首

	男女受胎時日法

	推王相日法

	推貴宿日法

	久無子方五首

	養胎法并禁忌一十三首

	妊娠隨月數服藥及將息法一十九首

	妊娠嘔吐及惡食方九首

	妊娠胎動方九首

	動胎腰腹痛方三首

	頓仆胎動方四方

	胎數傷及不長方三首

	妊娠傷寒方四首

	妊娠下痢方四首

	妊娠心痛方九首

	妊娠腹痛方三首

	妊娠漏胞方五首

	妊娠下血及尿血方五首

	妊娠小便不通利方五首

	妊娠子淋方五首

	妊娠大小便不利方五首

	妊娠子癇方二首

	妊娠水氣方三首

	損娠方六首

	數墮胎方四首

	妊娠得病欲去子方三首

	落胎去胎方四首

	產乳序論三首

	崔氏年立成圖法一首

	十二月立成法一首

	推日遊法一首

	上日遊在内産婦宜在外别于月空處安帳産吉

	體玄子為産婦借地法一首

	日曆法二首

	安置產婦法二首

	產難方二十四首

	逆產方一十二首

	橫產方四首

	子死腹中欲令出方一十五首

	胞衣不出方二十首



卷第三十四

	產婦忌慎法六首

	令易產方六首

	下乳汁方一十五首

	妒乳瘡痛方一十四首

	乳癰腫方一十八首

	產後血暈心悶方一十首

	產乳暈絕方五首

	產後惡露不絕方四首

	產後血氣煩悶方四首

	產後心痛方三首

	產後腹中絞刺痛方九首

	產後虛熱方二首

	產後虛勞方四首

	產後風虛瘦損方四首

	產後虛羸方三首

	產後中風方三首

	產後下痢方四首

	產後赤白痢方五首

	產後冷熱痢方二首

	產後痢日夜數十行方二首

	產後卒患淋方五首

	產後小便不禁兼數方四首

	產後小便數兼渴方一首

	產後渴方二首

	許仁則產後方一十六首

	產後陰下脫方六首

	八瘕方一十二首

	肉方二首

	婦人崩中方一十一首

	崩中去血方一十三首

	婦人陰蝕及疳方八首

	陰中腫痛方四首

	陰中瘡方五首

	陰癢方五首

	陰下脫方四首

	陰挺出方三首

	女人傷丈夫頭痛方二首

	交接輒血出痛方二首

	童女交接他物傷方三首

	小戶嫁痛方四首

	坐藥方三首

	婦人



卷第三十五

	小兒方序例論一首

	小兒初生將護法一十七首

	兒初生將息法二首

	小兒初受氣論一首

	小兒變蒸論二首

	相兒命長短法并論二十九首

	小兒藏衣法五首

	浴兒法一十一首

	哺兒法三首

	揀乳母法一首

	小兒驚癇啼壯熱不吃奶吐不已不小便方五首

	小兒將息衣裳濃薄緻生諸癇及諸疾方并灸法二十八首

	上五髒癇證候

	上六畜癇證候

	小兒驚悸方二首

	小兒夜啼方一十首

	小兒驚夜啼方七首

	小兒客忤一十首

	小兒症瘕癖方六首

	小兒痰結方二首

	小兒因食痞滿羸瘦不下食肚脹方四首

	小兒食不下及不消不嗜食方四首

	小兒霍亂方一十二首

	小兒霍亂雜病方六首

	小兒吐痢方四首

	小兒噦方二首

	小兒口噤方四首

	小兒鵝口燕口方六首

	小兒口中涎出方三首

	小兒舌上瘡唇腫方五首

	小兒咽喉生瘡方二首

	小兒喉痹方四首

	小兒耳方四首

	小兒鼻塞方四首



卷第三十六

	小兒中風方四首

	小兒咳嗽方八首

	小兒咳逆上氣方七首

	小兒傷寒方三首

	小兒天行方八首

	小兒諸黃方四首

	小兒諸瘧方九首

	小兒眼赤痛方八首

	小兒諸淋方六首

	小兒小便不通方五首

	小兒遺尿失禁方五首

	小兒大便有血方三首

	小兒大便不通方四首

	小兒赤白痢方七首

	小兒蠱毒血痢方九首

	小兒熱渴痢方四首

	小兒疳痢方七首

	小兒無辜疳痢方三首

	小兒諸雜痢方四首

	小兒衄血方六首

	小兒齒不生方二首

	小兒頭汗及盜汗方三首

	小兒囟開不合方四首

	小兒解顱方二首

	小兒月蝕耳瘡方三首

	小兒臍汁出并瘡腫方一十一首

	小兒癰腫方二首

	小兒丹毒方七首

	小兒禿瘡方七首

	小兒頭瘡方三首

	小兒頭面瘡方七首

	小兒瘰方二首

	小兒侵淫瘡方三首

	小兒蠼瘡方二首

	小兒惡瘡方五首

	小兒風疹瘙癢方五首

	小兒疝氣陰方八首

	小兒陰瘡及腫方八首

	小兒脫肛方六首

	小兒蟲食下部方四首

	小兒疳濕瘡方六首

	小兒蛔蟲方七首

	小兒蟯蟲及寸白方五首

	小兒瘡方四首

	小兒疥瘡方六首

	小兒癬瘡方六首

	小兒誤吞物方四首

	小兒雜療方六首



卷第三十七

	乳石論序

	薛侍郎服乳石體性論一首

	李補闕研煉鍾乳法一首

	曹公草鍾乳丸法二首

	崔尚書乳煎鍾乳餌法二首

	雜餌鍾乳丸散補益法二首

	雜餌鍾乳酒法二首

	東陵處士煉乳丸餌并補乳法二首

	豬肚中煮石英及飼牛取乳兼石英和磁石浸酒服餌法三首

	乳石陰陽體性并草藥觸動形候等論并法一十七首

	銓擇薛侍郎等服石後將息補餌法一十五條

	飲酒發熱諸候將息補餌論并法一十條

	餌寒食五石諸雜石等解散論并法四十九條

	癰疽發背證候等論并法五十四首



卷第三十八

	乳石發動熱氣上沖諸形候解壓方五十二首

	石發熱嗽沖頭面兼口幹方六首

	石發兼虛熱痰幹嘔方五首

	石發吐血衄血方七首

	石發熱煩及渴方一十六首

	石發熱風頭痛心煩寒熱方三首

	石發口瘡連胸面及身上心痛方一十四首

	石發腹脹痞滿兼心痛諸形證方七首

	石發熱目赤方一十一首

	石發痰結大小腹留壅老小虛羸方六首

	石發大小便澀不通兼小便淋方一十六首

	石發後變霍亂及轉筋方一十六首

	石發後變下痢及諸雜痢方一十二首

	石發兩腳卒冷兩脅腋卒熱并口噤方三首

	石發若熱解折下石方四首

	服石後將息飲食所宜法二首

	紫并食飲將慎法三首

	服石後防慎貯備雜藥等一首



卷第三十九

	明堂序

	論邪入皮毛經絡風冷熱灸法

	不宜灸禁穴及老少加減法

	年神傍通法


卷第四十

	熊虎傷人瘡方七首

	辨蛇一首

	禁蛇法三首

	辟蛇法三首

	蛇齧人方一十四首

	蛇螫方六首

	蛇毒方三首

	青蛇螫方二首

	蝮蛇螫方一十首

	虺蛇螫方四首

	眾蛇螫方七首

	蜘蛛咬方六首

	蜂螫方一十首

	蜈蚣螫方八首

	集驗療蠍蟲螫人方

	蠼尿方二十二首

	蠆螫方二首

	射工毒方一十九首

	溪毒方二十一首

	沙虱毒方六首

	犬咬人方九首

	狂犬咬人方二十二首

	豬齧人方二首

	馬咋踏人方四首

	剝死馬馬骨傷人方三首

	馬骨所刺及馬血入舊瘡方八首

	馬汗及毛入人瘡中方六首

	牛狗疾方六首

	牛觸腸出方一首

	油衣粘及松脂著人衣蟲蝕毯鞯法五首

《陰陽大論》云∶春氣溫和，夏氣暑熱，秋氣清涼，冬氣凜冽。此則四時正氣之序也。冬時嚴寒，萬類深藏君子周密，則不傷于寒，觸冒之者乃名傷寒耳，其傷于四時之氣，皆能爲病, 以傷寒為最毒者，以其最成殺癘之氣也。中而即病者，名曰傷寒；不即病者，寒毒藏於肌膚中，至春變爲溫病；至夏變爲暑病。暑病者，熱極重于溫也。是以辛苦之人，春夏多溫熱病者，皆由冬時觸冒寒冷之所緻，非時行之氣也。凡時行者，春時應暖而反大寒，夏時應熱而反大冷，秋時應涼而反大熱，冬時應寒而反大溫，此非其時而有其氣，是以一歲之中長幼之病多相似者，此則時行之氣也。（仲景、《病源》、《小品》、《千金》同）


王叔和曰∶傷寒之病，逐日淺深以施方治。今世人得傷寒，或始不早治，或治不對病，或日數久淹，困乃告醫，醫又不知次第而治之，則不中病。皆以臨時消息制方，無不效也。今搜探仲景舊論，錄其證候診脈聲色對病真方有神驗者，拟防世急也。又土地高下，寒溫不同，物性剛柔餐居亦異，是故黃帝興─四方之問，岐伯舉四治之能，以訓後賢開其未悟，臨病之工，宜須兩審也。（《小品》、《千金》同）


又曰∶夫表和裏病，（一作陽盛陰虛）下之而愈，汗之則死。裏和表病（一作陽虛陰盛）汗之而愈，下之則死。夫如是則神丹不可以誤發（神丹丸在此卷崔氏部中，六味者是也）甘遂何可以妄攻。（甘遂者,水導散也。在第三卷天行狂語部中，甘遂等二味者是也，出《千金》方）表裏之治，相背千里，吉兇之機，應若影響。然則桂枝下咽，表和則斃，（桂枝湯在此卷仲景曰數部中桂枝等五味裏虛實之交錯，其候至微，發汗吐下之相反，其禍至速，而醫術淺狹，爲治乃誤，使病者隕沒，自謂其分，至今冤魂塞於冥路，死尸盈於曠野。仁者鑒此，豈不痛歟！（《千金》同）


又凡兩感病俱作，治有先後，發表攻裏，本自不同，而執迷妄意者，乃云神丹甘遂，合而服之，且解其外，又除其内，言巧似是于理實違。安危之變，豈可詭哉！夫病發熱而惡寒者發于陽；無熱而惡寒者發于陰。發于陽者可攻其外；發于陰者宜溫其内。發表以桂枝；溫裏宜四逆。（四逆湯在第二卷傷寒不得眠部中。三○通按第二卷傷寒不得眠部并無四逆湯味者是也三味方惟小便不利部内有四逆散加減法）


華佗曰∶夫傷寒始得，一日在皮，當摩膏火灸即愈。若不解者至二日在膚，可法鐵服解肌散發汗，汗出即愈。若不解者至三日在肌，複發汗則愈。若不解者，止。勿複發汗也至四日在胸，宜服藜蘆丸微吐則愈。若更困，藜蘆丸不能吐者服小豆瓜蒂散吐之則愈，視病尚未醒，醒者複一法針之。（藜蘆丸近用損人不錄之瓜蒂散在卷末雜療中範汪方二味者是也）五日在腹六日入胃，入胃則可下也。若熱毒在胃外，未入于胃而先下之者，其熱乘虛便入胃，則爛胃也。然熱入胃病，要當須複下去之不得留于胃中也。胃若實熱，緻此爲病。三死一生，此輩皆多不愈。胃虛熱入爛胃也，其熱微者赤斑出，劇者黑斑出，赤斑出者五死一生，黑斑出者十死一生。但論人有強弱，病有難易，功效相倍耳。病者過日，不以時下之，熱不得洩，亦若得病無熱，但狂言煩躁不安，精采言語與人不相主當者，勿以火迫之，但以五苓散一方寸匕水和服之。（五苓散，仲景云豬苓散是也，在第二卷傷寒中風部中，千金翼方五味者是也）當以新汲井水強飲一升許，若一升半可至二升益佳，令以指刺喉中吐之，病随手愈，不即吐者，此病輩多不善，勿強與水，水停即結心下也。當更以餘藥吐之，皆令相主當者不爾即危，若此病不急，以豬苓散吐解之者，其死殆速耳，亦可先吐去毒物及法針之尤佳。


又云春夏無大吐下，秋冬無大發汗，發汗法，冬及始春大寒，宜服神丹丸，亦可摩膏火灸。（膏在雜療中，黃膏七味，白膏四味，《範汪方》是也）若末春，夏月，初秋，凡此熱月，不宜火炙，又不宜厚覆，宜服六味青散。（青散在雜療中，《範汪方》六味者是也）若崔文行度瘴散，（度瘴散在雜療中，《範汪方》四味者是也）赤散，（赤散在雜療中，《範汪方》七味者是也，本出華佗）雪煎亦善。（雪煎在雜療中，《古今錄驗方》三味者是也。若無丸散及煎，但單煮柴胡數兩，傷寒時行並可服也，不但一也。至再三發汗不解，當與湯，實者轉下之，其脈朝夕 者爲實癖也，朝平夕者非也，轉下湯爲可早與，但當少與，勿令下多耳，少與當數其間。


病有虛煩熱者與傷寒相似，然不惡寒，身不疼痛，故知非傷寒也。不可發汗，頭不痛，脈不緊數，故知非裏實也，不可下，如此内外皆不可攻，而師強攻之，必遂損竭多死矣。諸虛煩但當行竹葉湯。（竹葉湯在第三卷天行虛煩部中出文仲方是也）若嘔者與橘皮湯，一劑不愈者，可重與也。（橘皮湯在第二卷傷寒嘔哕部中四味者是也，出于深師方）此法官泰數用甚效，傷寒後虛煩，亦宜服此湯。（仲景千金方同）陳廪丘云∶或問得病連服湯藥發汗，汗不出如之何？答曰∶醫經云連發汗，汗不出者死吾思可蒸之，如蒸中風法，蒸濕之氣于外迎之，不得不汗出也。後以問張苗，苗云∶曾有人作事疲極汗出卧單簟中冷得病，但苦寒蜷諸醫與丸散湯，四日之内，凡八發汗，汗不出，苗令燒地布桃葉蒸之，即得大汗，于被中就粉傳身極燥。乃KT 便愈，後數以此發汗，汗皆出也。人性自有難使汗出者，非但病使其然，蒸之無不汗出也。（小品千金同。蒸法在此卷崔氏日數部巾阮河南法又有桃葉湯熏其法在第三卷天行部中文仲方支太素法是）


範汪論∶“黃帝問于岐伯曰∶‘人傷于寒而得病，何以反更爲熱。’岐伯曰∶‘極陰變陽，寒盛則生熱，熱盛則生寒。’‘諸病發熱惡寒脈浮洪者，便宜發汗，當發汗而其人适失血及大下痢如之何？’岐伯答曰：‘數少與桂枝湯，使體潤漐漐汗才出，連日如此，自當解也。（《千金》同）


《九卷》云∶黃帝曰∶傷寒熱病，死候有九（太素云不可刺者九）。一曰汗不出，大灌發者死（太素云汗不出大。通按靈樞熱病論中灌發赤哕者死大顴發赤哕者死）。二曰洩而腹滿甚者死（甚一作黃）。三曰目不明，熱不已者死。四曰老人嬰兒熱病腹滿者死。五曰汗不出，嘔下血者九曰熱而痙者死。熱病痙者，腰反折螈齒噤也，熱病七八日，脈微小，病者便血，口中幹汗而脈尚躁盛，此陰脈之極也，死其得汗而脈靜者生，熱病脈常盛躁而不得汗者，此陽脈之極也，死，脈盛躁得汗者生（甲乙太素同士弱氏曰灌發灌驟也漬也先不出汗，後則若灌溉之驟至而淋漓浸漬亡陽也）。
短劇論曰∶古今相傳稱傷寒爲難療之病，天行溫疫是毒病之氣，而論療者不别傷寒與天行溫疫爲異氣耳，云傷寒是雅士之辭，云天行溫疫是田舍間号耳，不說病之異同也考之衆經，其千金論曰∶人生天地之間，命有遭際，時有否泰吉兇悔吝苦樂安危喜怒愛憎存亡憂畏關心之慮，日有千條謀身之道，時生萬計，乃度一日，是故天無一歲不寒暑，人無一日不憂喜，故立極之德，而不能廢之，雖不能廢之，而能以道禦之，其次有賢人善于攝生，能知樽節，與時推移，亦得保安，天地有斯瘴疠，還以天地所生之物以防備之。命曰知方，則病無所侵矣。


然即須救療，迄至于病愈湯食競進，折其毒熱，自然而瘥，必不可令病氣自在，恣意攻人，拱手待斃，斯爲誤矣。今博采群經以爲上下兩卷，廣設備拟好養生者可得詳焉。
又夫傷寒病者，起自風寒，入于腠理，與精氣分争營衛否隔，周行不通，病一日至二日氣在孔竅皮膚之部，填塞胸心，故頭痛胸中滿，當吐之則愈。五日以上氣沉結在髒，故腹脹身重，骨節煩疼，當下之則愈。


又夏亦不可雖云時覺視病已積日，其病源結成，非複發汗解肌所除，當診其脈，随時情勢救解求免也，不可苟以次第爲固，失其機要乃緻禍矣，此傷寒次第病三日以内發汗者，謂當風解衣夜卧失覆，寒濕藏不消，轉動稍難，頭痛身溫，其脈實大者，便可吐下之，不可發汗也。
又凡人有少病，苦似不如平常，則須早道，若隐忍不療，冀HT 自瘥，須臾之間，以成痼疾小理，以時早療，鮮有不愈者，患人忍之數日，乃說邪氣入髒則難可制，此雖和緩，亦無能爲也，癰疽疔腫尤爲其急，此自養之至要也。


又凡作湯藥，不可避晨夜時日吉兇，覺病須臾，即宜便治，不等早晚，則易愈矣，服藥當如方法，若縱意違師，不須療之也。


又凡得時氣病，五六日而渴欲飲水，飲不能多不當與也。所以爾者腹中熱尚少，不能消之，便更與人作病矣，若至七八日大渴欲飲水者，猶當依證而與之，勿令極意也，能飲一鬥者與五升，若飲而腹滿，小便澀，若喘若哕者，不可與之，飲而忽然汗出者已愈也，人得病能飲水者欲愈也（出第九卷中）。


經心錄論曰∶傷寒病錯療禍及，如反複手耳，故諺云，有病不治自得中醫者，論此疾也，其病有相類者，傷寒熱病，風溫濕病，陰毒陽毒，熱毒溫疫，天行節氣，死生不同，形候亦别，宜審詳也。（出第二卷中）

素問黃帝曰∶夫熱病者，皆傷寒之類也，或愈或死，其死皆以六七日間，其愈皆以十日以上者何也。岐伯曰∶巨陽者，諸陽之屬也，其脈連于風府，故爲諸陽主氣也，人之傷于寒也則爲病熱，熱雖甚不死，其兩感于寒而病者必死。帝曰願聞其狀。岐伯曰∶一日巨陽受之，故頭項痛腰脊強。二日陽明受之，陽明主肌肉，其脈夾鼻絡于目，故身熱目疼而鼻幹不得卧。三日少陽受之少陽主膽，其脈循脅絡于耳，故胸脅痛而耳聾三陽經絡皆受其病，而未入于髒者故可汗而已。四日太陰受之，太陰脈布胃中絡于隘，故腹滿而隘幹。五日少陰受之，少陰脈貫腎絡肺系舌本，故口燥舌幹而渴。六日厥陰受之，厥陰脈循陰器而終于肝，故煩滿而囊縮。三陰三陽五髒六腑皆受病，營衛不行，五髒不通，則死矣。其不兩感于寒者，七日巨陽病衰，頭痛少愈。八日陽明病衰，身熱少愈。九日少陽病衰，耳聾微聞。十日太陰病衰，腹減如故，則思飲食。十一日少陰病衰，渴止不滿，舌幹已而嚏。十二日厥陰病衰，囊縱少腹微下，大氣皆去，病日已矣。


帝曰∶治之奈何。岐伯曰∶治之各通其髒。脈病日衰已矣，其未滿三日者可汗而已，其滿三日可洩而已。


又帝曰∶其病兩感于寒者其脈應與其病形何如。岐伯曰∶兩感于寒病者，病一日則巨陽與少陰俱病則頭痛口幹煩滿而渴也。二日則陽明與太陰俱病，則腹滿身熱不欲食，谵語。三日則少陽與厥服俱病，則耳聾囊縮厥逆，水漿不入，不知人則六日而死。


帝曰∶五髒已傷，六腑不通，營衛不行，如是之後，三日乃死，何也。岐伯曰∶陽明者十二經脈之長也，其氣血盛，故不知人，三日其氣乃盡，故死。（出第九卷中甲乙太素同）病源傷寒一日，太陽受病，太陽者，小腸之經也，爲三陽之首，故先受病，其脈絡于腰脊，主于頭項，故得病一日而頭項背膊腰脊痛也。


又傷寒二日，陽明受病，陽明者，胃之經也，主于肌肉，其脈絡鼻入目，故得病二日，内熱鼻幹不得眠也，諸陽在表表始受病在皮膚之間，故可摩膏火灸發汗而愈。（出第七卷中）
仲景傷寒論傷寒一二日，心中悸而煩，小建中湯主之方。


桂心（三兩） 甘草（炙二兩） 生姜（三兩） 大棗（十二枚擘） 膠饴（一升） 芍藥（六兩）


上六味切，以水七升，先煮五味，取三升，去滓納饴，更上火微煮，令消解，溫服一升，日三服，如嘔家不可服建中湯，以甜故也。忌海藻菘菜生蔥。（千金翼同出第三卷中）
（張仲景傷寒論傷寒一二日内麻黃湯主之此雲小建中湯非也此方但治心中悸而煩）病源傷寒三日，少陽受病，少陽者，膽之經也，其脈循于脅上于頸耳，故得病三日，胸脅痛而耳聾也，三陽經絡始相傳病，未入于髒，故皆可汗而解。（出第七卷中）


仲景傷寒論，療太陽病三日發其汗，病不解，蒸蒸發熱者，屬調胃承氣湯方。


甘草（炙三兩） 芒硝（半升） 大黃（四兩）


上三味切，以水三升煮二物取一升去滓，納芒硝更煮微沸，溫溫頓服，以調胃承氣則愈。忌海藻菘菜，經心錄同。（出第十卷中，張仲景傷寒論三日亦可服麻黃湯此雲調胃承氣湯非也此方但治三日發汗不解蒸蒸發熱者）病源∶傷寒四日，太陰受病，太陰者，脾之經也，爲三陰之首，是知三日以前，陽受病訖，傳之于陰，而太陰受病焉，其脈絡于脾，主于喉嗌，故得病四日腹滿而嗌幹，其病在胸膈也，故可吐而愈。


又傷寒五日，少陰受病，少陰者，腎之經也，其脈貫腎絡肺系于舌，故得病五日，口燥舌幹，渴而引飲也，其病在腹，故可下而愈矣。（并出第七卷中）


仲景傷寒論∶傷寒四五日，身熱惡風，頸項強，脅下滿，手足溫而渴者，小柴胡湯主之方。


柴胡（半斤） 栝蒌根（四兩） 桂心（三兩） 黃芩（三兩） 牡蛎（三兩） 甘草（炙二兩） 幹姜（三兩）


上七味切，以水一斗二升，煮取六升，去滓更煎取三升，溫服一升，日三服，初服微煩，溫覆汗出者便愈也。忌生蔥海藻菘菜。（範汪同出第三卷中，仲景傷寒論名柴胡姜桂也合用柴胡人參甘草黃芩半夏生姜大棗七味小柴胡湯是也玉函千金翼同）病源∶傷寒六日，厥陰受病，厥陰者肝之經也，其脈循陰器絡于肝，故得病六日煩滿而囊縮也，此則陰陽俱受病，毒氣在胸，故可下而愈。


又傷寒七日，太陽病衰，頭痛少愈，傷寒七日病法當小愈，陰陽諸經傳盡故也，今七日以後，病反甚不除者，欲爲再經病也，再經病者，是陰陽諸經絡重受病故也。（并出第七卷中）仲景傷寒論∶療傷寒不大便六七日，頭痛有熱，與承氣湯，其人小便反清者，知不在裏，仍在表也，當須發汗，若頭痛者必衄血，宜桂枝湯方。（士弱氏曰藥非衄後用乃當汗時用則不衄矣先未汗故衄耳）桂枝湯方


桂枝 芍藥（各三兩） 甘草（炙二兩） 生姜（三兩） 大棗（十二枚擘）


上五味切，以水七升，煮取三升，去滓，溫服一升，須臾吃稀粥一升助藥力，覆取微汗。忌生蔥海藻菘菜。（集驗備急文仲範汪同，仲景傷寒論此方六七日病在表者可服之）又傷寒五六日，嘔而發熱者，柴胡湯證具，而以他藥下之，柴胡證仍在，故可與柴胡湯，此雖已下之不爲逆，必蒸蒸而振卻，發熱汗出而解。


病源∶傷寒八日，陽明病衰，身熱少愈，傷寒八日，病不解者，或者諸陰陽經絡重受于病，或因發汗吐下之後，毒氣未盡，所以病證猶存也。


又傷寒九日，少陽病衰，耳聾微聞，傷寒九日以上病不除者，或初一經受病，即不能相傳，或已傳三陽訖，而不能傳于陰，緻停滞累日，病證不罷者，或三陽三陰傳病已畢，又重感于寒，故日數多而病候改變。（出第七卷中）
仲景傷寒論∶療傷寒八九日，風濕相搏，身體疼痛而煩，不能自轉側，不嘔不渴，下之脈浮虛而澀者，屬桂枝附子湯。若大便硬，小便自利者，附子白術湯。


桂枝附子湯方


桂心（四兩） 附子（三枚炮去皮） 生姜（三兩） 甘草（二兩炙） 大棗（十二枚擘）


上五味切，以水六升，煮取二升，去滓，溫分三服。忌生蔥豬肉海藻菘菜。


附子白術湯方


白術（四兩） 大棗（十二枚） 甘草（炙一兩） 生姜（二兩） 附子（三枚炮去皮四破）


上五味切，以水六升，煮取二升，去滓，溫分三服，初一服其人身如痹，半日許複服之都盡，其人如冒狀者勿怪，此以附子術并走皮中逐水氣未除，故使人如冒狀也，本雲附子一枚，今加之二枚，名附子湯，忌蔥豬肉菘菜海藻桃李雀肉等。（千金翼同出第十一卷中，張仲景論法當加桂枝四兩此本一方二法以大便硬小便自利故去桂也以大便不硬小便不利當加桂附病源，傷寒十日，太陰病衰，腹減如故，則思飲食，十一日少陰病衰，渴止不滿，舌幹已而嚏，十二日，厥陰病衰，囊縱，少腹微下，大氣皆去，病日已矣。（出第七卷中素問太素甲乙并同）仲景傷寒論∶療吐下之後，不大便，五六日至十餘日，日晡所發潮熱，不惡寒，獨語如見鬼狀，若劇者發則不識人，循衣摸床，惕而不安，微喘，但發熱谵（谵疾而寤寐自語也）語者，屬大承氣湯方。


大黃（去皮四兩） 陳枳實（炙五枚） 芒硝（三合） 濃樸（半斤）


上四味切，以水一斗，先煮二物，取五升，去滓，納大黃煮取二升去滓，納芒硝煮一二沸，分爲兩服，初一服便得利者止，後服不必盡劑。（千金方并翼同出第五卷中）


又太陽病過經十餘日，及二三下之後，四五日柴胡證仍在者，先與小柴胡湯，嘔不止，心下急，（一雲嘔止小安）郁郁微煩者，爲未解也，可與大柴胡湯下之即愈方。


柴胡（半斤） 黃芩 芍藥（各三兩） 半夏（半斤水洗） 大棗（十三枚擘） 生姜（五兩） 枳實（四枚）


上七味切，以水一斗二升煮至六升，去滓，更煎，取三升溫服一升，日三服，一方加大黃二兩，今不加大黃恐不名爲大柴胡湯也。忌羊肉饧兼主天行。（千金翼肘後同）又傷寒十三日不解，胸脅滿而嘔，日晡所發潮熱，熱畢而微利，此本柴胡證，下之不得利，今反利者，知以丸藥下之，此非其治也，潮熱者實也，先宜服小柴胡湯以解其外後以柴胡加芒硝湯主之方。


柴胡（二兩十六铢） 黃芩 人參 甘草（炙） 生姜（各一兩） 半夏（五枚） 大棗（四枚擘） 芒硝（二合）


上八味切，以水四升，煮七味，取二升去滓，下芒硝，更上火煎一二沸，分爲兩服，未解更作，忌海藻菘菜羊肉饧等。（出玉函經一方芒硝三合桑螵蛸五個大黃四分煮取一升半溫服五合微下愈本雲柴胡湯再服以解其外取愈一方外加芒硝大黃桑螵蛸是也）



	論傷寒日數病源並方二十一首  ◄ 
	外臺秘要
卷第一 肘後方七首
	 ►  深師方四首



 
	

	







肘後療傷寒有數種，庸人不能分别，今取一葉兼療者，若初覺頭痛肉熱脈洪，起一二日，便作此蔥豉湯方。


蔥白（一虎口） 豉（一升綿裹）


上二味以水三升，煮取一升，頓服取汗，若汗不出更作，加葛根三兩，一方更加升麻三兩水五升，煮取二升，分溫再服，徐徐服亦得，必得汗即瘥，若不得汗更作，加麻黃三兩去節服，取汗出爲效。（文仲同）


又方：蔥白（一握切） 米（三合） 豉（一升）


上三味，以水一斗，煮米少時，下豉後納蔥白，令大熟，取三升，分溫三服，則出汗。


又方：豉一升 綿裹


上一味，以童子小便三升，煮取二升，分溫再服，汗出爲效，集驗方加蔥白一升切，雲神良。（支太醫文仲備急同）


又方：葛根（四兩切）


上一味，以水一斗，煮取三升，納豉一升更煮，取一升半分溫再服，取汗爲瘥，又方搗生葛根汁一二升服亦佳。


又療傷寒汗出不歇已三四日，胸中惡欲令吐者方。


豉（三升綿裹） 鹽（一兩）


上二味，以水七升，煮取二升，半去滓，納蜜一升，又煮三沸，頓服一升，安卧當吐，如不吐，更服一升取吐爲效。


又方：苦參（三分） 甘草（炙一分） 瓜蒂 赤小豆（各二七枚）


上四味切，以水一升，煮取半升，一服之當吐，吐不止者，作蔥豉粥解之必息。忌海藻菘菜。


又方：苦參 黃芩（各二兩） 生地黃（半斤）


上三味切，以水八升，煎取二升，服一升，或吐下毒物。忌蕪荑。

	肘後方七首  ◄ 
	外臺秘要
卷第一 深師方四首
	 ►  短劇方四首



 
	

	






肘後療傷寒有數種，庸人不能分别，今取一葉兼療者，若初覺頭痛肉熱脈洪，起一二日，便作此蔥豉湯方。


蔥白（一虎口） 豉（一升綿裹）


上二味以水三升，煮取一升，頓服取汗，若汗不出更作，加葛根三兩，一方更加升麻三兩水五升，煮取二升，分溫再服，徐徐服亦得，必得汗即瘥，若不得汗更作，加麻黃三兩去節服，取汗出爲效。（文仲同）


又方：蔥白（一握切） 米（三合） 豉（一升）


上三味，以水一斗，煮米少時，下豉後納蔥白，令大熟，取三升，分溫三服，則出汗。


又方：豉一升 綿裹


上一味，以童子小便三升，煮取二升，分溫再服，汗出爲效，集驗方加蔥白一升切，雲神良。（支太醫文仲備急同）


又方：葛根（四兩切）


上一味，以水一斗，煮取三升，納豉一升更煮，取一升半分溫再服，取汗爲瘥，又方搗生葛根汁一二升服亦佳。


又療傷寒汗出不歇已三四日，胸中惡欲令吐者方。


豉（三升綿裹） 鹽（一兩）


上二味，以水七升，煮取二升，半去滓，納蜜一升，又煮三沸，頓服一升，安卧當吐，如不吐，更服一升取吐爲效。


又方：苦參（三分） 甘草（炙一分） 瓜蒂 赤小豆（各二七枚）


上四味切，以水一升，煮取半升，一服之當吐，吐不止者，作蔥豉粥解之必息。忌海藻菘菜。


又方：苦參 黃芩（各二兩） 生地黃（半斤）


上三味切，以水八升，煎取二升，服一升，或吐下毒物。忌蕪荑。

	深師方四首  ◄ 
	外臺秘要
卷第一 短劇方四首
	 ►  集驗方五首



 
	

	






短劇诏書發汗白薇散，療傷寒二日不解方。


白薇（二兩） 麻黃（七分去節） 杏仁（去皮尖熬） 貝母（各三分）


上四味搗散，酒服方寸匕，濃覆卧，汗出愈。（古今錄驗千金同）又雞子湯。療發汗後二三日不解頭痛肉熱方。


麻黃（一兩去節） 甘草（一分炙）


上二味切，以水二升，加雞子白令置水内，合和令勻納藥複攪令和，上火煎之勿動，煎至一升，适寒溫頓服之蓋覆汗出，粉敷之，有效。忌海藻菘菜。（古今錄驗備急同張文仲療天行）


又葛根湯療傷寒三四日不瘥身體熱毒方


葛根（八兩） 生姜（三兩） 龍膽 大青（各半兩） 桂心 甘草（炙） 麻黃（去節各二兩）


上十二味切，以水一斗，先煮葛根麻黃取八升掠去沫後納餘藥煮取三升，分三服，日二夜一。忌海藻菘菜生蔥。（千金同名葛根龍膽湯）


又療傷寒六七日，其人大下，寸脈沉遲，手足厥逆下部脈不至，咽喉痛不利，唾膿血，洩利不止者，麻黃升麻湯方


麻黃（二兩半去節） 升麻（三分） 當歸（五分） 知母 葳蕤（一作菖蒲） 黃芩（各三分）苓白術（各一兩）


上十四味切，以水一斗，先煮麻黃減二升，掠去上沫，納諸藥，煮取三升，去滓，溫分三服，相去如炊三斗米頃令盡，汗出便愈。忌海藻菘菜生蔥醋桃李雀肉等。（并出第六卷中此張仲景傷寒論方，通按千金作麻黃知母葳蕤黃芩各三兩餘十味作各二兩爲異耳用此方者當以傷寒論爲正）

	短劇方四首  ◄ 
	外臺秘要
卷第一 集驗方五首
	 ►  千金方六首合一十一法



 
	

	






集驗療傷寒時氣溫疫，頭痛壯熱脈盛，始得一二日者方。


真丹砂（一兩末）


上一味，以水一斗煮之，取一升頓服之，覆取汗，忌生冷物。（千金同）


又療疫氣傷寒三日以後不解者方。


好豉（一升綿裹） 蔥白（切一升）


上二味，童子小便五升，煮取二升，分再服，覆取汗，神效。（千金同）


又療傷寒五六日斑出以後湯方。


豬膽（三合） 雞子（一枚） 苦酒（三合）


上三物，合和煎，令三沸，強人盡服之，羸人煎六七沸，分爲兩服，取汗出爲效。（文仲備急千金同）


又療傷寒七八日不解，默默煩悶，腹中有幹糞，谵語，大柴胡湯方。


柴胡 半夏（湯洗各八兩） 生姜（四兩） 知母 芍藥 大黃 葳蕤（各二兩） 甘草（炙）


上十味切，以水一斗，煮取三升，去滓，溫服一升，日三服。忌海藻菘菜羊肉饧。（範汪加人參三兩餘并同千金用芍藥不用枳實）


又療傷寒熱病十日以上，發汗不解及吐下後諸熱不除及下利不止斑出方。


大青（四兩） 甘草（炙二兩） 阿膠（炙珠二兩） 豉（一升綿裹）


上四味切，以水八升，煮二味，取三升半，去滓，納豉煮三沸，去滓，乃納膠令溶，分溫三服，欲盡更作，當使有餘，渴者當飲，但除熱止吐下無毒。忌海藻菘菜。（肘後深師千金同出第二卷中）

	集驗方五首  ◄ 
	外臺秘要
卷第一 千金方六首合一十一法
	 ►  千金翼方一十三首



 
	

	






千金治傷寒頭痛項強四肢煩疼青膏方。


當歸 芎 吳茱萸 附子 烏頭 莽草 蜀椒（各三兩） 白芷（三兩）


上八味切，以醇苦酒漬再宿，以豬脂四斤緩火煎，候白芷色黃，絞去滓，以暖酒服棗核大三枚，日三服取汗，不知稍增，可服可摩，如初得傷寒一日，苦頭痛背強，宜摩之佳。忌豬肉。


又少陰病得病二三日，口燥咽幹，急下之，宜承氣湯。


又少陰病，六七日，腹滿不大便者，急下之，宜承氣湯。


又陽明證，其人善忘，必有蓄血。所以然者，本有久瘀血，故令善忘，雖大便堅，反易色必黑宜抵當湯下之。


又傷寒有熱而少腹滿，應小便不利，今反利者，此爲有血，不可餘藥，宜抵當丸。


又太陽病身黃，脈沉結，少腹堅，小便不利者，此爲無血也，小便自利，其人如狂者，血證谛也，宜抵當湯下之。


又陽明病脈遲，雖汗出不惡寒，體必重，短氣腹滿而喘，有潮熱者，此外欲解，可攻裏也，手足 然汗出者，此爲大便已堅，宜承氣湯主之，若汗多而微發熱惡寒爲外未解，宜桂枝湯，其熱不潮，未可與承氣湯，若腹大滿不大便，可少與承氣湯，微和其胃氣，勿令緻大下。


又陽明病潮熱微堅者，可與承氣湯，不堅者勿與之，若不大便六七日，恐胃中有燥糞，欲知之法，可與小承氣湯，若腹中轉失氣者爲有燥糞，乃可攻之，若不轉失氣者，此爲但頭堅後溏，不可攻之，攻之必脹滿，不能食，欲飲水者即哕，其後發熱者必複堅與小承氣湯和之，不轉失氣者，慎不可攻之。


夫實則谵語，虛則鄭聲。（鄭聲重語也）直視谵語喘滿者死，若下利者亦死。


又傷寒四五日，脈沉喘滿，沉爲在裏而反發汗，津液越出大便爲難，表虛裏實，久則谵語。


承氣湯方。


枳實（陳者五枚炙） 大黃（四兩） 芒硝（三合） 濃樸（半斤）


上四味切，以水一斗，先煮二味，取五升，納大黃，更煮取二升，去滓，納芒硝，更上微火一兩沸，分溫再服，得下，餘勿服也。


小承氣湯方。


大黃（四兩） 濃樸（二兩炙） 枳實（大者三枚炙）


上三味切，以水四升，煮取一升二合，去滓，分溫再服，若一服得利，谵語止，勿服之也。


又抵當丸方。


水蛭（二十枚熬） 桃仁（二十枚去皮尖雙仁） 虻蟲（二十枚去足翅熬） 大黃（三兩）


上四味末下篩合，分爲四丸，以水一升，煮一丸，取七合頓服， 時當下血，不下仍須服之，取血下爲效。


又抵當湯方。


水蛭（熬三十枚） 桃仁（二十枚去皮） 虻蟲（去足翅熬三十枚） 大黃（三兩）


上四味切，以水五升，煮取三升，分爲三服，不下更服。


又療傷寒頭痛壯熱百節疼痛湯方。


柴胡 芍藥 栀子仁（各四兩） 知母（四兩） 香豉（一升綿裹） 石膏（八兩碎） 黃芩


上十味切，以水九升，煮取二升七合，分三服，苦熱盛者，加大黃。（四兩并出第十卷中）

千金治傷寒頭痛項強四肢煩疼青膏方。


當歸 芎 吳茱萸 附子 烏頭 莽草 蜀椒（各三兩） 白芷（三兩）


上八味切，以醇苦酒漬再宿，以豬脂四斤緩火煎，候白芷色黃，絞去滓，以暖酒服棗核大三枚，日三服取汗，不知稍增，可服可摩，如初得傷寒一日，苦頭痛背強，宜摩之佳。忌豬肉。


又少陰病得病二三日，口燥咽乾，急下之，宜承氣湯。


又少陰病，六七日，腹滿不大便者，急下之，宜承氣湯。


又陽明證，其人善忘，必有蓄血。所以然者，本有久瘀血，故令善忘，雖大便堅，反易色必黑宜抵當湯下之。


又傷寒有熱而少腹滿，應小便不利，今反利者，此爲有血，不可餘藥，宜抵當丸。


又太陽病身黃，脈沉結，少腹堅，小便不利者，此爲無血也，小便自利，其人如狂者，血證谛也，宜抵當湯下之。


又陽明病脈遲，雖汗出不惡寒，體必重，短氣腹滿而喘，有潮熱者，此外欲解，可攻裏也，手足 然汗出者，此爲大便已堅，宜承氣湯主之，若汗多而微發熱惡寒爲外未解，宜桂枝湯，其熱不潮，未可與承氣湯，若腹大滿不大便，可少與承氣湯，微和其胃氣，勿令緻大下。


又陽明病潮熱微堅者，可與承氣湯，不堅者勿與之，若不大便六七日，恐胃中有燥糞，欲知之法，可與小承氣湯，若腹中轉失氣者爲有燥糞，乃可攻之，若不轉失氣者，此爲但頭堅後溏，不可攻之，攻之必脹滿，不能食，欲飲水者即哕，其後發熱者必複堅與小承氣湯和之，不轉失氣者，慎不可攻之。


夫實則谵語，虛則鄭聲。（鄭聲重語也）直視谵語喘滿者死，若下利者亦死。


又傷寒四五日，脈沉喘滿，沉爲在裏而反發汗，津液越出大便爲難，表虛裏實，久則谵語。


承氣湯方。


枳實（陳者五枚炙） 大黃（四兩） 芒硝（三合） 濃樸（半斤）


上四味切，以水一斗，先煮二味，取五升，納大黃，更煮取二升，去滓，納芒硝，更上微火一兩沸，分溫再服，得下，餘勿服也。


小承氣湯方。


大黃（四兩） 濃樸（二兩炙） 枳實（大者三枚炙）


上三味切，以水四升，煮取一升二合，去滓，分溫再服，若一服得利，谵語止，勿服之也。


又抵當丸方。


水蛭（二十枚熬） 桃仁（二十枚去皮尖雙仁） 虻蟲（二十枚去足翅熬） 大黃（三兩）


上四味末下篩合，分爲四丸，以水一升，煮一丸，取七合頓服， 時當下血，不下仍須服之，取血下爲效。


又抵當湯方。


水蛭（熬三十枚） 桃仁（二十枚去皮） 虻蟲（去足翅熬三十枚） 大黃（三兩）


上四味切，以水五升，煮取三升，分爲三服，不下更服。


又療傷寒頭痛壯熱百節疼痛湯方。


柴胡 芍藥 栀子仁（各四兩） 知母（四兩） 香豉（一升綿裹） 石膏（八兩碎） 黃芩


上十味切，以水九升，煮取二升七合，分三服，苦熱盛者，加大黃。（四兩并出第十卷中）

（合一十三法）


千金翼療少陰病一二日，口中和，其背惡寒者，當灸之服附子湯方。


大附子（二枚炮） 茯苓 芍藥（各二兩） 人參（二兩） 白朮（四兩）


上五味切，以水八升，煮取三升，溫服一升，日三服，忌豬肉桃李雀肉酢。


又療少陰病二三日咽痛者，可與甘草湯，不瘥，可與桔梗湯方。


甘草湯方。


甘草（二兩）


上一味切，以水三升，煮取一升半，服七合，日三服，忌海藻菘菜。


又桔梗湯方。


大桔梗（一兩） 甘草（炙三兩）


上二味切，以水三升，煮取一升，分兩服，吐膿血瘥。忌豬肉海藻菘菜。


又療少陰病二三日至四五日腹痛，小便不利，下利不止而便膿血，桃花湯方


赤石脂（一斤一半全用綿裹一半篩末） 乾薑（一兩切） 粳米（一升）


上三味以水七升，煮取米熟，去滓，取七合，納赤石脂末一方寸匕，日三服。（傷寒論千金崔氏範汪同）
又療少陰病得之二三日以上，心中煩不得卧者，黃連阿膠湯主之方。


黃連（四兩） 黃芩（一兩） 雞子中黃（二枚） 芍藥（二兩） 阿膠（三兩炙一雲三片）


上五味切，以水六升，先煮三味，取二升，去滓，納阿膠煮烊盡，小冷納雞子黃攪令相得，溫服七合，日三服。忌豬肉冷水。（并出第十一卷中）


又療傷寒五六日中風，往來寒熱，胸脅苦滿，嘿嘿不欲飲食，心煩喜嘔，或胸中煩而不嘔，或渴，或腹中痛，或脅下痞堅，或心下卒悸，小便不利，或不渴，外有微熱或咳，小柴胡湯方。


柴胡（八兩） 半夏（洗半斤） 生薑 黃芩 人參 甘草（炙各三兩） 大棗（十二枚擘）


上七味切，以水一斗二升，煮取六升，去滓，更煎取三升，溫服一升，日三服，但胸中煩而不嘔者，去半夏人參加栝蒌實一枚，若渴者，去半夏加人參，合前成四兩半，栝蒌根四兩，若腹中痛者，去黃芩，加芍藥三兩，若脅下痞堅者，去大棗，加牡蛎六兩，若心下卒悸，小便不利者，去黃芩，加茯苓四兩，若不渴，外有微熱者，去人參，加桂心三兩，溫覆取微汗，若咳者，去人參大棗生薑，加五味子半升，乾薑二兩。忌羊肉饧海藻菘菜。（崔氏深師同）
又療傷寒五六日大下之後，身熱不去，心中結痛，此爲未解，栀子豉湯方。


肥栀子（十四枚擘） 香豉（四合綿裹）


上二味，以水四升，先煮栀子取二升半，去滓，納豉，更煮取一升半，去滓，溫分再服，若一服得吐餘更勿服之，若嘔者，用後栀子加生薑湯。（傷寒論備急同傷寒兼療不得眠）
又栀子生薑湯方。


肥栀子（十四枚擘） 香豉（四合） 生薑（五兩切）


上三味，以水四升，煮栀子生薑，取二升半，去滓，納豉，更煮取一升半去滓，溫分再服，若一服安，即勿服。（傷寒論同并療虛煩不得眠耳）
又傷寒六七日結胸熱實其脈沉緊，心下痛，按之如石堅，宜陷胸湯主之方。


大黃（六兩切） 甘遂末（一錢） 芒硝（一升）


上三味，以水六升，先煮大黃，取二升，去滓，納芒硝，煮一二沸，乃納甘遂，小溫分再服，得快利，止後服。


又傷寒若吐若下後，七八日不解，熱結在裏，表裏俱熱，時時惡風大渴，舌上乾燥而煩，欲飲水數升者白虎加人參湯主之。


又諸衄血家，不可與白虎湯，虛者亦不可與卒得之腹痛而利者，但可溫之。


又傷寒無大熱，而口乾渴心煩，其背微惡寒者，白虎湯主之。


又傷寒脈浮，發熱無汗，其表不解者，不可與白虎湯，渴欲飲水，無表證者，白虎湯主之方。


知母（六兩） 石膏（一升碎綿裹） 甘草（三兩炙） 粳米（六合）


上四味切，以水一斗二升，煮取米熟，去米納藥，煮取六升，去滓，分六服，日三服。


忌海藻菘菜。（千金傷寒論備急文仲崔氏範汪經心錄同諸家無療天行之病）


又白虎加人參湯方。


石膏 粳米（各一升） 知母（六兩） 人參（三兩） 甘草（二兩炙）


上五味切，以水一斗二升，煮米熟，納藥，煮取六升，去滓，分服一升，日三服此方立秋後，立春前，不可行白虎湯，正二三月時尚冷，亦不可與服。與之則嘔利而腹痛。忌海藻菘菜。


又療傷寒八九日下之後胸滿煩驚，小便不利，谵語，一身盡重，不可轉側，柴胡加龍骨牡蛎湯方。


柴胡（四兩） 黃芩 生薑 龍骨 人參 牡蛎（熬） 鉛丹 桂心 茯苓（各一兩半）半夏（二合半湯洗） 大棗（六枚擘） 大黃（二兩）


上十二味切，以水八升，煮取四升，納大黃，切如博棋子，煮取二升，去滓，溫分再服，忌羊肉饧生蔥酢物。


又陽明病，發熱而汗出，此爲熱越，不能發黃也，但頭汗出，其身無有，劑頸而還，小便不利，渴引水漿，此爲瘀熱在裏，身必發黃，宜服茵陳湯方。


茵陳（六兩） 大肥栀子（十四枚擘） 大黃（二兩）


上三味切，以水一斗二升，先煮茵陳，減六升，去滓，納諸藥煮取三升，分三服，小便當利如皂莢沫，狀色正赤，一宿腹減，黃從小便去。（并出第九卷中）

崔氏療傷寒始得一二日方。便可灸頂三壯，又灸大椎三壯，各加至五壯益良，用之驗，大椎，平肩斜齊高碩者是也，仍不得侵項，分取之則非也，上接項骨，下肩齊在椎骨節上，是餘穴盡在節下，凡灸刺不得，失之毫厘，今崔氏不定高下，是以言之。（出黃帝針灸經）


又療傷寒一日至三日，可發汗，度瘴散方。


麻黃（十分去節） 桔梗 蜀椒（汗） 細辛 白術 吳茱萸 防風（各四分） 烏頭（炮）幹姜 桂心（各五分）


上十味，搗篩爲散，溫酒服方寸匕，溫覆取汗，或數服得汗即止，若得病一二日而輕者，服此藥皆得汗解，若得便重者，頗不能解也，然可以二大豆許着鼻孔中，覺燥涕出，一日可三四着，必愈，兼辟天行病，忌豬肉生蔥生菜桃李雀肉等。


又療傷寒敕色惡寒，發熱體疼發汗，神丹丸方。


人參（五分） 烏頭（四分炮） 半夏（洗五分） 茯苓（五分） 朱砂（一分研） 附子（四分炮）


上六味，搗爲末，蜜和丸如大豆，每服三丸，生姜湯下，發汗出，令體中 然，如汗未出，更以熱粥投之，令汗出，若汗少不解，複如前法，若得汗足不解，當服桂枝湯，此藥多毒，飲水解其熱愈，周護軍子期自說天行用之甚良，故記之，忌豬羊肉大酢生血等物。（删繁


又療傷寒服度瘴散而不汗出者，便作蔥鼓湯方。


蔥（十四莖） 豉（一升綿裹）


上二味，以水三升，煮取一升頓服，溫暖覆取汗出，勝度瘴散也。（與前肘後方重）


又療傷寒服蔥豉湯不得汗，可服葛根湯方。


蔥白（十四莖） 豉（一升綿裹） 葛根（三兩切）


上三味，以水五升，煮取二升，分爲再服，溫覆取汗，汗不出更服，餘時用此，一服辄汗，略不再服，救數十人甚效。


又療傷寒，前軍府直吏周虎服葛根湯，再服不得汗，餘更視之，甚惡寒而拘急，更思作麻黃湯以解之方。


麻黃（二兩去節） 葛根（三兩） 蔥白（十四莖） 豉（一升綿裹）


上四味切，以水七升，煮取二升半，分三服，虎再服快汗愈，其疹與周虎相似者，服之皆汗，十餘人瘥。


又療傷寒，阮何南蒸法。


薪火燒地良久，掃除去火，可以水小灑，取蠶砂，若桃葉桑柏葉諸禾糠及麥皆可取用，易得者，牛馬糞亦可用，但臭耳，桃葉欲落時，可益收取幹之，以此等物着火處，令濃二三寸，布席卧上溫覆，用此發汗，汗皆出，若過熱當細審消息大熱者可重席，汗出周身辄便止


又療傷寒三五日，疑有黃，則宜服此油方。


取生烏麻清油一盞，水半盞，以雞子白一枚和之，熟攪令相得，作一服令盡。


又小前胡湯，療傷寒六七日不解，寒熱往來，胸脅苦滿，默默不欲飲食，心煩喜嘔，寒疝腹痛方。（胡治雲出張仲景）前胡（八兩） 半夏（半升洗） 生姜（五兩） 黃芩 人參 甘草（炙各三兩） 幹棗（十一枚擘）


上七味切，以水一斗，煮取三升，分四服，忌羊肉饧海藻菘菜。（古今錄驗同，仲景方用柴胡不用前胡今詳此方治寒疝腹痛恐性涼耳合用仲景柴胡桂姜湯今崔氏用之未知其可也）


又療傷寒或始得至七八日不大便，或四五日後不大便，或下後秘塞者，承氣湯方。


濃樸（炙） 大黃（各三兩） 枳實（六片炙）


上三味切，以水五升，煮取二升，體強者服一升，羸者服七合，得下必效止。（範汪同）


又若胃中有燥糞，令人錯語，正熱盛亦令人錯語，若秘而錯語者，宜服承氣湯，通利而錯語者，宜服下四味黃連除熱湯，承氣湯舊用芒硝，餘以有毒故去之，用之數年，安穩得下良，既服湯亦應外用生姜兌，（讀作銳下同）使必去燥糞，若服湯兼兌而并不得下者，可依本方加芒硝一兩。


又姜兌法削生姜如小指，長二寸，鹽塗之，納下部中，立通。


又方：以豬膽灌下部，用亦立通。（張仲景傷寒論雲豬膽和法醋少許灌谷道中）


又前軍督護劉車者，得時疾三日已汗解，因飲酒複劇，苦煩悶幹嘔，口燥呻吟，錯語不得卧，餘思作此黃連解毒湯方。


黃連（三兩） 黃芩 黃柏（各二兩） 栀子（十四枚擘）


上四味切，以水六升，煮取二升，分二服，一服目明，再服進粥，于此漸瘥，餘以療凡大熱盛煩嘔呻吟錯語不得眠，皆佳，傳語諸人，用之亦效，此直解熱毒，除酷熱，不必飲酒劇者，此湯療五日中神效。忌豬肉冷水。


又大前胡湯，療傷寒八九日不解，心腹堅滿，身體疼痛，内外有熱，煩嘔不安方。（胡洽雲出張仲景）


前胡（半斤） 半夏（半升洗） 生姜（五兩） 枳實（八片炙） 芍藥（四兩） 黃芩（三兩）幹棗（十二枚擘）


上七味切，以水一斗，煮取三升，分四服，日三夜一服。忌羊肉饧等物。（古今錄驗同，張仲景用柴胡不用前胡本雲加大黃二兩不加大黃恐不名大柴胡湯）


又凡少陰病寒多表無熱，但苦煩愦，默默而極不欲見光，有時腹痛，其脈沉細而不喜渴，經日不瘥，舊用四順湯，餘怪其熱，不甚用也，若少陰病下利而體猶有熱者，可服黃連龍骨湯，若已十餘日而下利不止，手足徹冷，及無熱候者可服增損四順湯方。（黃連龍骨湯見第三甘草（二兩炙）


人參（二兩） 龍骨（二兩） 黃連 幹姜（各二兩） 附子（中形者一枚炮去黑皮）


上六味切，以水六升，煮取二升，分再服，不瘥複作，甚良，若下而腹痛，加當歸二兩，嘔者加橘皮一兩。忌海藻菘菜豬肉冷水。


又療少陰病二十日後下不止，可服陟厘丸，浩京方。


陟厘（四兩不用鹹者） 當歸（四兩） 漢防己（三兩） 黃連（三兩） 紫石英（别搗末細研二兩） 豉（三升） 濃樸（二兩炙） 苦酒（五升）


上八味切，以二升苦酒漬防己一宿，出切炙之燥，複納苦酒中盡止，又以三升苦酒漬豉一宿，小蒸之，研絞取汁，搗下篩諸藥，以酒豉汁，和之丸如梧桐子大，冷漿水服二十丸，丸極燥，乃可服之，忌豬肉冷水。（并出第一卷中）

張文仲葛氏療傷寒及溫病，頭痛壯熱脈盛，始得一二日方。


破雞子一枚，着冷水半升中，攪令相得，别煮一升水令沸，以雞子水投其湯中急攪調适寒溫，頓服覆取汗。（備急同）


又療傷寒二三日以上，至七八日不解者，可服小柴胡湯方。


柴胡（半斤） 人參 甘草（炙） 黃芩 生姜（各二兩） 半夏（五合洗） 大棗（十二枚擘）


上七味切，以水一斗二升，煮取三升，分三服，微覆取汗，半日便瘥，不瘥更服一劑，忌羊肉饧海藻菘菜。（備急範汪千金翼方重）


又療傷寒溫病等三日以上，胸中滿，陶氏雲，若傷寒溫病已三四日，胸中惡欲令吐者服酒膽方。


苦酒（半升） 豬膽（一枚）


上二味，和盡服之，吐則愈，神驗，支雲去毒氣妙。（胡洽集驗備急千金同）


又療傷寒近效方，凡胸中惡痰飲傷寒熱病瘴瘧須吐者方。


鹽末（一大匙）


上一味，以生熟湯調下，須臾則吐，吐不快明旦更服，甚良。（備急同）


又瓜蒂散主傷寒胸中痞塞，宜吐之方。


瓜蒂 赤小豆（各一兩）


上二味，搗散白湯服一錢匕，取得吐去病瘥止。（備急經心錄範汪同）


又療傷寒已四五日，頭痛體痛，肉熱如火，病入腸胃，宜利瀉之方。


生麥門冬（一升去心） 生地黃（切一升） 知母（二兩） 生姜（五兩半） 芒硝（二兩半）


上五味，以水八升，煮取二升半，納芒硝，煎五沸，分五服，取利爲度。忌蕪荑。（備急同）


又療傷寒五日以上宜取下利，陶氏雲，若汗出大便堅而谵語方。


大黃四兩 濃樸（二兩炙） 枳實四枚（炙）


上三味以水四升，煮取一升二合，分兩服，通者一服止。（此是仲景方備急範汪同與前千金崔氏方重）


又療傷寒八九日不瘥，名爲敗傷寒，諸藥不能消者方。


鼈甲（炙） 蜀升麻 前胡 烏梅 枳實（炙） 犀角（屑） 黃芩（各二兩） 甘草（一兩炙）生地黃（八合）


上九味切，以水七升，煮取二升半，分五服，日三服夜二服。忌海藻菘菜苋菜蕪荑。（備急方同）


又若十餘日不大便者，服承氣丸方。


大黃 杏仁（去皮尖各二兩） 枳實（一兩炙） 芒硝（一合）


上四味搗下篩，蜜和丸如彈子，以生姜湯六七合，研一丸服之，須臾即通，不通更服一丸，取通爲度。（備急同）


又療晚發傷寒，三月至年末爲晚發方。


生地黃（一斤打碎） 栀子（二十枚擘） 升麻（三兩） 柴胡 石膏（各五兩）


上五味切，以水八升，煮取三升分五服，頻頻服，若不解更服，若頭面赤，去石膏，用幹葛四兩，無地黃，用豉一升，煮取三升，分三服，忌蕪荑。（備急同并出第二卷中）

張文仲葛氏療傷寒及溫病，頭痛壯熱脈盛，始得一二日方。


破雞子一枚，着冷水半升中，攪令相得，别煮一升水令沸，以雞子水投其湯中急攪調适寒溫，頓服覆取汗。（備急同）


又療傷寒二三日以上，至七八日不解者，可服小柴胡湯方。


柴胡（半斤） 人參 甘草（炙） 黃芩 生姜（各二兩） 半夏（五合洗） 大棗（十二枚擘）


上七味切，以水一斗二升，煮取三升，分三服，微覆取汗，半日便瘥，不瘥更服一劑，忌羊肉饧海藻菘菜。（備急範汪千金翼方重）


又療傷寒溫病等三日以上，胸中滿，陶氏雲，若傷寒溫病已三四日，胸中惡欲令吐者服酒膽方。


苦酒（半升） 豬膽（一枚）


上二味，和盡服之，吐則愈，神驗，支雲去毒氣妙。（胡洽集驗備急千金同）


又療傷寒近效方，凡胸中惡痰飲傷寒熱病瘴瘧須吐者方。


鹽末（一大匙）


上一味，以生熟湯調下，須臾則吐，吐不快明旦更服，甚良。（備急同）


又瓜蒂散主傷寒胸中痞塞，宜吐之方。


瓜蒂 赤小豆（各一兩）


上二味，搗散白湯服一錢匕，取得吐去病瘥止。（備急經心錄範汪同）


又療傷寒已四五日，頭痛體痛，肉熱如火，病入腸胃，宜利瀉之方。


生麥門冬（一升去心） 生地黃（切一升） 知母（二兩） 生姜（五兩半） 芒硝（二兩半）


上五味，以水八升，煮取二升半，納芒硝，煎五沸，分五服，取利爲度。忌蕪荑。（備急同）


又療傷寒五日以上宜取下利，陶氏雲，若汗出大便堅而谵語方。


大黃四兩 濃樸（二兩炙） 枳實四枚（炙）


上三味以水四升，煮取一升二合，分兩服，通者一服止。（此是仲景方備急範汪同與前千金崔氏方重）


又療傷寒八九日不瘥，名爲敗傷寒，諸藥不能消者方。


鼈甲（炙） 蜀升麻 前胡 烏梅 枳實（炙） 犀角（屑） 黃芩（各二兩） 甘草（一兩炙）生地黃（八合）


上九味切，以水七升，煮取二升半，分五服，日三服夜二服。忌海藻菘菜苋菜蕪荑。（備急方同）


又若十餘日不大便者，服承氣丸方。


大黃 杏仁（去皮尖各二兩） 枳實（一兩炙） 芒硝（一合）


上四味搗下篩，蜜和丸如彈子，以生姜湯六七合，研一丸服之，須臾即通，不通更服一丸，取通爲度。（備急同）


又療晚發傷寒，三月至年末爲晚發方。


生地黃（一斤打碎） 栀子（二十枚擘） 升麻（三兩） 柴胡 石膏（各五兩）


上五味切，以水八升，煮取三升分五服，頻頻服，若不解更服，若頭面赤，去石膏，用幹葛四兩，無地黃，用豉一升，煮取三升，分三服，忌蕪荑。（備急同并出第二卷中）

古今錄驗陽毒湯，療傷寒一二日便成陽毒，或服藥吐下之後，變成陽毒，身重腰背痛，煩悶不安，狂言或走，或見神鬼或吐血下利，其脈浮大數，面赤斑斑如錦文，喉咽痛唾膿血，五升麻（二分） 當歸（二分） 蜀椒（汗一分） 雄黃（研） 栀子 桂心（各一分） 甘草（二分炙） 鼈甲（大如手一片炙）


上八味切，以水五升，煮取二升半，分三服，如人行五裏久，再服，溫覆手足，毒出則汗，汗出則解，不解重作，服亦取得吐佳，陰毒去雄黃。忌海藻菘菜生蔥苋菜。（張仲景方無栀子桂心陰毒去雄黃蜀椒）


又陰毒湯療傷寒初病一二日，便結成陰毒或服湯藥六七日以上至十日，變成陰毒，身重背強，腹中絞痛，喉咽不利，毒氣攻心，心下堅強，短氣不得息，嘔逆，唇青面黑，四肢厥冷，其脈沉細緊數。（一本無數字）


仲景∶此陰毒之候，身如被打，五六日可療至七日不可療，宜服甘草湯方。


甘草（炙） 升麻 當歸（各二分） 蜀椒（一分出汗） 鼈甲（大如手一片炙）


上五味切，以水五升，煮取二升半，分再服，如人行五裏頃複服溫覆當出汗，汗出則愈，若不得汗則不解，當重服令汗出。忌海藻菘菜苋菜。（千金集驗備急文仲短劇肘後同并出第二卷中）


又還魂丸，療傷寒四五日，及數年諸癖結堅心下，飲食不消目眩，四肢疼，咽喉不利，壯熱脾胃逆滿，腸鳴，兩脅裏急，飛屍鬼注邪氣或爲驚恐傷瘦背痛，手足不仁，口苦舌燥，天行發作有時，風溫不能久住，吐惡水方。


巴豆（去心皮熬） 甘草（炙） 朱砂 芍藥（各二兩） 麥門冬（二兩去心）


上五味，各搗下篩合，和以蜜搗三千下，丸如梧桐子大，每服兩丸，蔥棗湯下，小兒二歲以上，服如麻子大二丸，日二服。忌海藻菘菜野豬肉蘆筍生血物。（出第三卷中）


又麥奴丸療傷寒五六日以上不解，熱在胸中，口噤不能言，唯欲飲水，爲敗傷寒，醫所不療方。


麻黃（去節） 大黃 芒硝 竈突中墨 黃芩（各二分） 麥奴 梁上塵 釜底墨（各一分）


上八味，搗篩蜜和如彈丸，以新汲水五合研一丸，病者渴欲飲水，但極飲冷水，不節升數，須臾當寒，寒訖汗出則愈，若日移五丈不汗，依前法服一丸，以微利止，藥勢盡乃食，當冷食以除藥勢，一名黑奴丸，小麥黑勃名爲麥奴是也。（肘後胡洽短劇删繁張文仲深師範汪經心錄廣濟并同）


又解肌湯療傷寒發熱身體疼痛方。


葛根（四兩） 麻黃（去節） 茯苓（各三兩） 牡蛎（二兩熬）


上四味切，以水八升，煮取三升，分三服，徐徐服之，得汗通則止。忌酢物。（千金有生姜甘草）


又調中湯，療夏月及初秋忽有暴寒，折于盛熱，熱結四肢，則壯熱頭痛，寒傷于胃，則下痢，或血或水或赤帶下，壯熱且悶，脈微且數宜下之方。


大黃 葛根 黃芩 芍藥 桔梗 茯苓 本 白術 甘草（炙各二兩）


上九味，以水九升，煮取三升，分三服，服别相去二食久勿以食隔，須取快下，壯熱便歇，其下亦止也，凡秋夏早熱積日，忽有暴寒折之，熱無可散，喜搏者肌中作壯熱氣也，胃爲六腑之長，最易得傷，非忽暴寒傷之而下也，虛冷人則不在壯熱但下痢或霍亂也，少實人有服五石，人喜壯熱，其适與藥吃斷下，則加熱喜悶而死矣，亦有不止便作壅熱毒，壯熱甚不歇則劇，是以宜此調中湯下之和其胃氣，其表熱者，宜前胡大黃下之也。忌海藻菘菜豬肉酢物桃李雀肉等。


又療往來寒熱，胸脅逆滿，桃仁承氣湯方。


大黃（四兩漬别下） 甘草（炙） 芒硝（湯成下） 桂心（各二兩） 桃仁（五十枚去皮尖碎）


上五味，以水七升，煮取二升半，去滓，納芒硝，更煎一兩沸，溫分三服。忌海藻菘菜。（太醫較尉史脫方肘後傷寒論千金翼同并出第二卷中）

（并是論中所要者）


療傷寒敕色，頭痛頸強，賊風走風，黃膏方。


大黃 附子 細辛 乾薑 蜀椒（去目） 桂心（各一兩） 巴豆（好者五十枚去皮）


上七味各切，以醇苦酒漬藥一宿，以臘月豬脂一斤煎之，調適其火，三上三下，藥成，傷寒敕色發熱，酒服如梧桐子許，


又以摩身數百遍兼療賊風絕良，風走肌膚，追風所在，摩之已用有效。（此趙泉方千金同）忌野豬肉生蔥生菜蘆筍。


又療傷寒白膏，摩體中，手當千遍，藥力方行并療惡瘡小兒頭瘡牛領馬鞍皆療之，先以鹽湯洗惡瘡布拭之，着膏瘡腫上摩，向火千遍，日再自消方。


天雄 烏頭（炮） 莽草 羊躑躅（各三兩）


上四味各切，以苦酒三升漬一宿，作東向露竈，


又作十二聚濕土各一升許成，煎豬脂三斤，着銅器中，加竈上炊，以葦薪爲火，令膏釋納所漬藥，炊令沸，下着土聚上沸定頃，上火煎，如此十二過，令土聚盡遍，藥成，絞去滓，傷寒頭痛，酒服如杏核一枚，溫覆取汗，咽痛含如棗核，日三咽之不可近目。（千金同忌豬肉等）


又崔文行解散，療傷寒發熱者方。（一名皮瘴散）烏頭（一斤燒） 桔梗 細辛（各四兩） 白朮（八兩）


上四味，搗散，皆令盡，若中寒服一錢匕，覆取汗，若不覺，復少增服之，以知爲度，時氣不和，旦服錢五匕，辟惡氣欲省病服一服，皆酒服。忌生菜豬肉桃李雀肉等。（千金同）


又六味青散，療傷寒敕色惡寒者方。（敕通作赤）烏頭（炮） 桔梗 白朮（各十五分） 附子（炮五分） 防風 細辛


上六味搗篩爲散，溫酒服錢五匕，不知稍增，服後食頃不汗出者，飲簿簿粥一升以發之，溫覆汗出可也，勿令流離，勿出手足也，汗微出，勿粉，若汗大出不止，溫粉粉之，不得又服桂枝湯大汗出後脈洪大者，與桂枝湯如前法，若形如瘧，一日再發者，汗出便解，屬桂枝二麻黃一湯主之方。


桂心（一兩十七銖） 杏仁（十六枚去尖皮） 芍藥（一兩六節） 麻黃（一十六銖去節）生姜（一兩六銖切） 甘草（炙一兩二銖） 大棗（五枚擘）


上七味切，以水五升，先煮麻黃一兩沸掠去沫，乃納諸藥，煮得二升，去滓，溫服一升，日再，本雲桂枝湯二分，麻黃湯一分，合爲二升，分再服今合爲一方。忌海藻菘菜生蔥。


（本又療傷寒及天行，瓜蒂散吐方。）


赤小豆（一兩） 瓜蒂（一兩）


上二味搗作散溫湯二合，服一錢匕，藥下便卧，若吐便且急忍也，候食頃不吐者，取錢五匕散二合湯和服之便吐矣，不吐復稍增，以吐爲度，吐出青黃如菜汁者五升以上爲佳，若吐少病不除者，明日如前法復服之，可至再三不令人虛也，藥力過時不吐，服湯一升，助藥力也，吐出便可食，無復餘毒，若服藥過多者，益飲冷水解之。（與前張文仲方重）


又療傷寒熱病，辟毒氣疫病，七味赤散方。


朱砂 烏頭（炮各二兩） 細辛 躑躅 乾薑 白朮（各一兩） 栝蔞（一兩半）


上藥搗散服半錢匕，用酒調服，汗出解，不解，增至一錢匕，除邪氣，消疫疠，忌桃李雀肉生菜豬肉生血等物。（出第二十一卷中）


又療傷寒雪煎方。


麻黃（十斤去節） 杏仁（四升去雙仁尖皮熬搗爲膏） 大黃（一斤十三兩金色者各細銼）


上三味，以雪水五石四斗，漬麻黃於東向竈釜中三宿，入大黃攪調，炊以桑薪，煮至二石，去滓，復於釜中下杏仁膏，煎至六七斗，絞去滓，置銅器中更以雪水三斗合煎得二斗六升，其藥已成，可丸如彈子大，有病者以三沸白湯五合，研一丸入湯中，适寒溫服，立汗出，若不愈者，復服一丸，密封藥，勿令洩氣也。（此本出第三卷中千金同）
"

	雜療傷寒湯散丸方八首  ◄ 

（臣億等按傷寒論傷寒中風自是兩疾，今雲傷寒中風非。）


病源中風傷寒之狀，太陽中風陽浮陰弱，陽浮者熱自發陰弱者汗自出啬啬惡寒，淅淅惡風， 發熱，鼻鳴幹嘔此其候也。


太陽中風以火劫發其汗，邪風被火熱，血氣流溢，失其常度，兩陽相熏灼，其身即發黃陽盛則欲衄，陰虛小便難，陰陽俱虛竭，身體則枯燥，但頭汗出，劑頸而還，腹滿微喘口幹咽爛，或不大便，久則谵語，（荒語也本作谵）甚者至哕，手足躁擾，循衣摸床，小便利者，其人可療。


陽明中風口苦而咽幹，腹滿微喘，發熱惡寒脈浮緊若下之則腹滿小便難。


陽明病若能食爲中風，不能食爲中寒。


少陽中風，兩耳無所聞，目赤，胸中滿而煩者，不可吐下，吐下之則悸而驚。


太陽中風，四肢煩疼其脈陽微陰澀而長者爲欲愈。


少陰中風，其脈陽微陰浮者爲欲愈。


厥陰中風，其脈微浮者爲欲愈不浮爲未愈。（仲景傷寒論同并出第七卷中）


仲景傷寒論桂枝湯，療太陽中風，陽浮陰弱，陽浮者熱自發陰弱者汗自出，啬啬惡寒，淅淅惡風， 發熱，鼻鳴幹嘔方。


桂枝 芍藥 生姜（各三兩） 甘草（二兩炙） 大棗（十二枚擘）


上五味切姜擘棗，次切餘藥，以水七升，煮棗令爛，去滓，乃納諸藥，水少者益之，煮令微微沸，得三升，去滓，，服一升，日三，小兒以意減之，初一服便得汗出者，後服小小闊其間，如不得汗者，小小促之，令其藥勢相及汗出自護，如服六物青散法，若病重者晝夜服特須避風，若服一劑時不解，病證不變者，當更服之，至有不肯汗出，服二三劑乃愈，服此藥食頃亦當飲熱粥以助藥力，若初得病甚，便以火發汗，火氣太過，汗出不解，煩躁不得寐因此湯加龍骨牡蛎各三兩，減桂心生姜各一兩，不用芍藥，若虛勞裏急，腹中痛者，取前桂枝湯二升，加膠饴一升，适寒溫分再服，若得大汗出者，隻用桂枝二兩，發汗後重發汗，亡陽谵語，其脈反和者不死，發汗已解，半日許重發煩其脈浮數，可複發汗，宜桂枝湯方。


忌海藻生蔥菘菜等。（在上出第二卷中千金胡洽集驗文仲備急範汪同）


又療傷寒頭疼腰痛，身體骨節疼，發熱惡風，汗不出而喘，麻黃湯方。


麻黃（三兩去節） 桂心（二兩） 甘草（炙一兩） 杏仁（七十枚去皮尖兩仁碎）


上四味切，以水九升，煮麻黃減二升，去上沫，納諸藥，煮取二升半，去滓，服八合，覆取微汗，不須KT 粥，餘如桂枝法将息。忌海藻菘菜生蔥。（臣億等按張仲景傷寒論麻黃湯為主）


又療太陽病項背強KT KT ，反汗不出惡風者，屬葛根湯方。


葛根（四兩） 麻黃（四兩去節） 甘草（二兩炙） 芍藥 桂心（各二兩） 生姜（三兩）大棗（十二枚擘）


上七味切，以水一斗，煮麻黃葛根減二升，去上沫，納諸藥，煮取三升，去滓，溫服一升，覆取微似汗出，不須吃熱粥助藥發汗餘将息依桂枝法。忌海藻菘菜生蔥。（并出第三卷中張仲景傷寒論治中風汗出用桂枝此證雲汗不出亦傷寒之病非中風也）短劇葳蕤湯，療冬溫及春月中風傷寒則發熱，頭眩痛喉咽幹舌強，胸内疼，心胸痞結，滿腰背強方。


葳蕤（二兩） 石膏（三分末綿裹） 白薇（二兩） 麻黃（二兩去節） 獨活（二兩）杏仁（二兩去皮尖兩仁） 芎 （二兩） 甘草（二兩炙） 青木香（二兩無可用麝香一分代之）


上九味切，以水八升，煮取三升，分三服取汗，若一寒一熱者，加樸硝一分及大黃三兩下之。忌海藻菘菜。（并出第六卷中古今錄驗同一方有葛根二兩）千金療傷寒中風五六日以上，但胸中煩幹嘔，栝蒌實湯方。


栝蒌實（一兩） 柴胡（半斤） 黃芩（三兩） 甘草（三兩炙） 生姜（四兩切） 大棗（十枚擘破）


上六味切之勿令大碎，吹去末，以水一斗二升，煮得六升，絞去滓，更煎取三升，适寒溫服一升，日三服。忌海藻菘菜。（出第十卷中）


千金翼療中風發熱，六七日不解而煩，有表裏證渴欲飲水飲水而吐，此爲水逆，五苓散主之方。


豬苓（三分） 澤瀉（五分） 茯苓（三分） 桂心（二分） 白術（三分）


上五味搗篩水服方寸匕，日三，多飲暖水汗出愈。忌桃李醋物生蔥雀肉等。


又傷寒中風，醫反下之，其人下利日數十行，水谷不化，腹中雷鳴心下痞堅而滿，幹嘔心煩，不能得安，醫見心下痞以爲病不盡，複重下之，其痞益甚，此非結熱，但以胃中虛，客氣上逆，故使之堅甘草瀉心湯主之方。


甘草（四兩炙） 黃芩（三兩） 大棗（十二枚擘） 黃連（一兩） 幹姜（二兩） 半夏（半升洗去滑）


上六味切，以水一斗，煮取六升，分六服。忌海藻菘菜豬羊肉饧。（并出第九卷中一方


有人參三兩）古今錄驗療中風傷寒脈浮發熱往來汗出惡風項頸強鼻鳴幹嘔，陽且湯主之方。


大棗（十二枚擘） 桂枝（三兩） 芍藥（三兩） 生姜（三兩） 甘草（三兩炙） 黃芩（二兩）


上六味咀，以泉水六升，煮取四升，分四服日三，自汗者，去桂心，加附子一枚炮，渴者，去桂加栝蒌三兩，利者，去芍藥桂，加幹姜三兩，附子一枚炮，心下悸者，去芍藥加茯苓四兩，虛勞裏急者，正陽且主之，煎得二升，納膠饴半升，分爲再服，若脈浮緊發熱者不可與也。忌海藻菘菜生蔥等物。（千金同）


又大青龍湯療太陽中風脈浮緊發熱惡寒，身疼痛，汗不出而煩躁方。


麻黃（六兩去節） 桂枝（二兩） 甘草（二兩炙） 石膏（如雞子大碎綿裹） 生姜（三兩）杏仁（四十枚去兩仁及尖皮） 大棗（十枚擘）


上七味切，以水九升，先煮麻黃減二升，去沫，乃納諸藥煮取三升，去滓，分服一升，濃覆取微汗，汗出多者，溫粉粉之，一服汗者，不可再服，若複服汗多亡陽遂虛，惡風煩燥不得眠也。忌海藻菘菜生蔥等物。（并出第二卷中張仲景傷寒論雲中風見傷寒脈者可服之）

（一十二法）


病源結胸者，謂熱毒氣結聚於心胸也，此由病發於陽而早下之，熱氣乘虛而痞結不散也，按之痛，其脈寸口浮關上反自沈是也，脈大不可下，下之則死，脈浮而大，下之爲逆，若陽脈浮關上細小沈緊，而飲食如故，時小便利者，名爲臟結，臟結病舌上白苔滑者爲難療，不往來寒熱，其人反靜，舌上不苔者，不可攻之。（出第七卷中）


張仲景傷寒論問曰∶病有結胸，有臟結，其狀如何。答曰∶按之痛，寸脈浮，關脈沈，名結胸也。問曰∶何謂臟結？答曰∶如結胸狀，飲食如故，時時下利，寸口脈浮，關上小細而沈緊，名臟結，舌上白苔滑者，爲難治，臟結無陽證，不往來寒熱其人反靜，舌上苔滑者，不可攻也，病發於陽而反下之，熱入因作結胸，病發於陰而反下之，（一作汗之）因作痞也，所以成結胸者以下之太早故也。


結胸證悉具，煩躁者亦死。


結胸證其脈浮大者，不可下也，下之則死。


夫結胸病項亦強如柔痙狀，下之則和，宜大陷胸丸方。


蜀大黃（半斤） 葶藶子（半升熬） 杏仁（半升去皮尖熬令赤黑色） 芒硝（半升）


上四味搗篩二味，杏仁合芒硝研如泥和散合和，丸如彈子大，每服一丸用甘遂末一錢匕，白蜜一兩，水二升同煮取一升溫頓服之，一宿乃自下，如不下，更服取下爲效。（千金翼同）
又太陽病脈浮動數浮則爲風，數則爲熱動則爲痛，數則爲虛，頭痛發熱微盜汗出而反惡寒表未解也醫反下之，動數變遲膈内拒痛，（一云頭痛即眩）胃中空虛客熱動膈，短氣煩躁，心内懊憹，陽氣内陷，心下因堅，則爲結胸，大陷胸湯主之。


若不結胸，但頭汗出，餘處無汗，劑頸而還小便不利身必發黃，大陷胸湯方。


蜀大黃（六兩） 甘遂末（一錢匕） 芒硝（一升）


上三味，以水六升，先煮大黃取二升，去滓，納芒硝煮一兩沸，納甘遂末，溫服一升，得快利，止後服。（千金翼同）
又傷寒六七日結胸熱實脈沈緊心下痛，按之石堅，大陷胸湯主之方依前法。


但結胸無大熱者，此水結在胸脇也，但頭微汗出者大陷胸湯主之方依前法。


又傷寒十餘日，熱結在裏復往來寒熱者與大柴胡湯。大柴胡湯方。


柴胡（半斤） 枳實（四枚炙） 生薑（五兩） 黃芩（三兩） 芍藥（三兩） 半夏（半升洗） 大棗（十二枚擘）


上七味切，以水一斗二升，煮取六升，去滓，更煎取三升溫服一升，日三服，一方加大黃二兩，若不加大黃，恐不名爲大柴胡湯。忌羊肉饧。（千金翼古今錄驗同）


又太陽病二三日不能卧但欲起，心下必結脈微弱者本有久寒也，而反下之，若利止者必作結胸，未止者四日復下之此作協熱利也。


又太陽病下之其脈促不結胸者，此爲欲解也，若心下滿硬痛者，此爲結胸也，大陷胸湯主之，但滿而不痛者，此爲痞柴胡不中與之也宜半夏瀉心湯主之方。


半夏（半升洗） 乾薑（三兩） 人參（三兩） 甘草（三兩炙） 黃連（一兩） 大棗（十二枚擘） 黃芩（三兩）


上七味切，以水一斗，煮取六升，去滓，溫服一升日三。若須大陷胸湯，服者如前法。


忌羊肉饧海藻菘菜豬肉冷水等。（千金翼同一方半夏五兩）


又小結胸病正在心下，按之則痛，脈浮滑者，小陷胸湯主之方。


黃連（一兩上好者） 栝蔞實（一枚大者破） 半夏（半升洗）


上三味切，以水六升，煮栝蒌實取三升，去滓，納諸藥，煮取二升，去滓，溫分三服。


忌羊肉饧豬肉。（千金翼同）


又病在太陽，應以汗解之，反以冷水之，若灌之其熱卻不得去，彌更益煩，皮上粟起，意欲飲水，而反不渴者，服文蛤散，若不瘥者，與五苓散，用前篇方。（士弱氏曰熱得冷水之氣約退而後卻也）


又寒實結胸無熱證者，與三物小陷胸湯，方如前法白散亦可服。


文蛤散方。（士弱氏曰龐安常云無熱證者與三物白散小陷胸湯治熱白散治寒旨哉言乎）文蛤（五兩）


上一味搗篩爲散，以沸湯和一方寸匕服之，湯用五合。（千金翼同）


又白散方


桔梗（三分） 貝母（三分） 巴豆（一分去心及皮熬令黑赤别研如脂）


上三味搗篩更于臼内搗之，以白飲和服強人半錢匕，羸人減之，病在膈上則吐，在膈下則利，利不止，飲冷粥一杯止。忌豬肉蘆筍等。（并出第四卷中千金翼同）

病源傷寒病後，胃氣不和，此由初受病時，毒熱氣盛，多服冷藥瀉下，及飲冷水，病折以後，熱勢既退，冷氣乃動，故使心下堅牢，噫噦食臭，腹内雷鳴而洩利，此由脾胃氣虛冷故也。（出第八卷中）


仲景傷寒論療嘔噦心下悸，痞硬不能食小半夏湯方。


半夏（一升洗）生姜（八兩去皮）


上二味切，以水七升，煮取一升半，去滓，分再服。忌羊肉饧。


又療嘔噦心下痞硬者，以膈間有水，頭眩悸半夏加茯苓湯方。


半夏（一升洗）生姜（八兩去皮）茯苓（三兩）


上三味切，以水七升，煮取一升半，去滓，溫分再服。忌羊肉饧酢等物。


又療胸内似喘不喘，似嘔不嘔，似噦不噦，心中愦愦然，徹無聊賴者生姜汁半夏湯兼主天行方。


生姜（汁一升）半夏（半升洗切）


上二味，以水三升，煮半夏取一升，納姜汁，取一升半，綿漉小冷，分二服，一日一夜服令盡，嘔噦一服得止者，停後服。忌羊肉饧。（救急同）


又療幹嘔噦，若手足厥冷者，小橘皮湯，兼主天行方。


橘皮（四兩）生姜（八兩去皮）


上二味狹長切，以水七升煮取三升，去滓，小冷服一升，下咽則愈。（救急同出第十六卷中）


深師療傷寒病不止，甘草湯方兼主天行甘草（三兩炙）橘皮（三兩）


上二味切，以水五升，煮取一升，去滓，頓服之，日三四服取瘥。忌海藻菘菜。（崔氏同）


又半夏散方。


半夏（洗焙幹）


上一味末之，生姜湯和服一錢匕。忌羊肉饧等。


又赤蘇湯方。


赤蘇（一把）


上一味，水三升，煮取一升，去滓，稍稍飲之。（肘後同）


又幹姜丸方。


幹姜（六分）附子（四分炮）


上二味搗篩，以苦酒丸如梧子，服三丸，日三服，酒飲下皆得。忌豬肉。（肘後同）


又療傷寒噦，甘竹茹湯方。


甘竹茹（四兩）生白米（一升）


上二味，以水八升煮之，取米熟湯成，去滓，分服，徐徐服，療風熱氣噦甚神驗，諸噦亦佳。


又療傷寒嘔噦胸滿虛煩不安，大橘皮湯方。


橘皮（一兩）甘草（一兩炙）生姜（四兩）人參（二兩）


上四味切，以水六升，煮取二升，去滓，分三服。忌海藻菘菜。（并出第十四卷中）


短劇茅根橘皮湯，療春夏天行傷寒，胃冷變方


白茅根（切一升）橘皮（三兩）桂心（二兩切）


上三味切，以水六升，煮取三升，去滓，溫分三服，數數服之，盡複合之止乃停，取微汗，有熱減桂心一兩。忌生蔥。（文仲同出第六卷中一方有葛根二兩）千金療傷寒後嘔噦，及幹嘔不下食，生蘆根飲方。


生蘆根（切一升）青竹茹（一升）粳米（三合）生姜（二兩切）


上四味，以水七升，先煮千里鞋底一隻，取五升澄清下藥，煮取二升半，去滓，随意便飲不瘥重作。


又療傷寒後嘔噦，通草湯方。


通草（三兩）生蘆根（切一升）橘皮（一兩）粳米（三合）


上四味切，以水五升，煮取二升，去滓，随意便稍飲，不瘥更作，取瘥止。（古今錄驗文仲同出第十卷中）


千金翼幹嘔吐涎沫而頭痛，茱萸湯主之方。


吳茱萸（一升炒）大棗（十二枚擘）生姜（六兩切）人參（三兩細锉）


上四味，以水五升，煮取二升，去滓，分服七合，日三。（仲景同出第十卷中此張仲景傷寒論方）


	傷寒嘔噦方一十四首  ◄ 
	外臺秘要
卷第二 傷寒咽喉痛方八首
	 ►  傷寒吐唾血及下血方三首



 
	

	






病源傷寒病過經而不愈，脈反沉遲，手足厥逆者，此爲下部脈不至，陰陽隔絕，邪客于足少陰之經，毒氣上熏，故喉咽不利或痛而生瘡。（出第七卷中）


仲景傷寒論少陰病咽喉痛者，半夏散及湯主之方。


半夏（洗）甘草（炙）桂心


上三味等分，各搗篩畢，更合搗之，以白飲服方寸匕，日三服，若不能服散者，水一升，煮七沸，納散兩匕，更煮三沸下火令小冷，少少含細咽之，半夏有毒，不當散服之。忌羊肉文仲療傷寒毒攻喉咽腫痛方兼主天行。


切商陸炙令熱，以布藉喉以熨，布上冷，複易之。（肘後同）


又方：真茹爪甲大納口中，以牙小嚼汁以漬喉，當微覺異爲佳，亦主天行。（肘後同）


又附子丸方


附子（炮）藜蘆（等分）


上二味末之，蜜和丸服如梧子一枚飲下，含黃柏亦佳。忌豬肉狸肉。（并出第二卷中）


深師貼喉膏，療傷寒舌強喉痛方。


蜜（一升）甘草（四兩）豬膏（半斤）


上三味，微火煎甘草豬膏，令數沸，去滓，乃納蜜，溫令銷相得如棗大，含化稍稍咽之。忌海藻菘菜。（出第十四卷中）


集驗療傷寒熱病，喉中痛，閉塞不通，烏扇膏方。


生烏扇（一斤切）豬脂（一斤）


上二味合煎烏扇藥成，去滓，取如半雞子薄綿裹之，納口中，稍稍咽之，取瘥。忌酒蒜等物。（張文仲千金等同）


又升麻湯方


升麻（三兩）通草（四兩）射（二兩）羚羊角（三兩屑）芍藥（二兩）生蘆根（切一升）


上六味切，以水七升，煮取二升半，去滓，分爲三服，徐徐服。（千金古今錄驗同并出第三卷中）


千金治傷寒熱病後，口乾多唾咽痛，乾棗丸方。


乾棗（二十枚）烏梅（十枚）


上二味搗合，蜜和丸如杏核大，綿裹含化，咽津自愈。（出第十卷中）

	傷寒咽喉痛方八首  ◄ 
	外臺秘要
卷第二 傷寒吐唾血及下血方三首
	 ►  傷寒衄血方四首



 
	

	






病源此由諸陽受邪熱初在表，應發汗而汗不發，緻使熱毒入深，結于五髒内有瘀積，故吐血。（出第八卷中）


仲景傷寒論吐血不止者，柏葉湯主之方。


青柏葉（三兩）幹姜（二兩切）艾（三把）


上三味，以水五升煮取一升，去滓，别絞取新出馬通汁一升相和，合煎取一升，綿濾之溫分再服，馬通是馬屎汁也。（一方有阿膠無艾）


又吐血下血黃土湯主之方


釜竈下黃焦土（半升綿裹）甘草（三兩炙）幹地黃（三兩）白術（三兩）附子（三兩炮破）阿膠（三兩炙）黃芩（三兩）


上七味切，以水八升，煮六味取二升，去滓，納膠令烊，分三服。忌海藻菘菜蕪荑豬肉桃李雀肉等物。（并出第十六卷中）


古今錄驗蒲黃湯，療傷寒溫病天行疫毒，及酒客熱傷中吐血不止，面黃幹嘔心煩方。


蒲黃桑寄生桔梗（一作栝蒌）犀角（屑）甘草（各二兩炙）葛根（三兩）


上六味切，以水七升，煮取三升，去滓，分三服，徐徐服之。忌海藻菘菜豬肉。（出第三卷中）

	傷寒吐唾血及下血方三首  ◄ 
	外臺秘要
卷第二 傷寒衄血方四首
	 ►  傷寒煩渴方九首



 
	

	






病源傷寒病衄血者，此由五髒熱結所爲也，心主血，肝藏血熱邪傷于心肝，故衄血也，衄者，鼻出血也，肺主氣而開竅于鼻，血随氣行，所以從鼻出，陽明病口燥，但欲漱水不欲咽者，此必衄，衄家不可攻其表，汗出額上，脈急而緊，直視而不能，不得眠，亡血不可攻其表，汗出則寒栗而振脈浮緊發熱，其身無汗，自衄者愈。（出第八卷中）


肘後療傷寒大病瘥後小勞便鼻衄，牡蛎散及丸方。


左顧牡蛎（十分熬）石膏（五分）


上二味搗末，酒服方寸匕，日三四，亦可蜜丸如梧子大，酒服十五丸。（集驗千金并同出第二卷中）


短劇芍藥地黃湯，療傷寒及溫病，應發汗而不發之，内瘀有蓄血者，及鼻衄吐血不盡，内餘瘀血面黃大便黑者，此主消化瘀血。


芍藥（三分）地黃（半斤）丹皮（一兩）犀角屑（一兩）


上四味切，以水一斗，煮取四升，去滓溫服一升，日二三服，有熱如狂者，加黃芩二兩，其人脈大來遲，腹不滿，自言滿者爲無熱，不用黃芩。


又茅花湯，療傷寒鼻衄不止主之方。


茅花（一大把）


上以水八升，煮取三升，分三服，即瘥，若無茅花，取茅根代之亦可。


又麥門冬湯，療傷寒身熱衄血嘔逆主之方。


麥門冬石膏寒水石（各三兩）甘草（二兩）桂心（一兩）


上五味切，以水一斗，煮取三升，分三服。

	傷寒衄血方四首  ◄ 
	外臺秘要
卷第二 傷寒煩渴方九首
	 ►  傷寒癖實及宿食不消方二首



 
	

	






病源此由陰氣少陽氣勝，故熱而煩滿也，少陰病惡寒而蜷時自煩欲去其衣被者，可治也，病脈已解而反發煩者病新瘥又強與谷，脾胃氣尚弱，不能消谷，故令微煩，損谷即愈，少陰病脈微細而沉，但欲卧，汗出不煩欲自吐五六日自利後，煩躁不得卧寐者死，發汗後下之，脈平而少煩，此新虛不勝谷氣故也，又傷寒渴者，由熱氣入于髒，流于少陰之經，少陰主腎腎惡燥，故渴而引飲。（并出第七卷中）


仲景傷寒論療傷寒汗出惡寒身熱，大渴不止，欲飲水一二者，白虎加人參湯主之方。


知母（六兩）石膏粳米（各一升）人參（三兩）甘草（二兩）


上五味切，以水一斗二升，煮米熟去米，納諸藥煮取六升去滓，溫服一升，日三。忌海藻菘菜。（出第十卷中短劇同）


又若脈浮發熱渴欲飲水小便不利者，豬苓湯主之方。


豬苓（一兩去皮）茯苓（一兩）阿膠（一兩炙）滑石（一兩碎綿裹）澤瀉（一兩）


上五味以水四升，先煮四物取二升，去滓，納阿膠令烊銷，溫服七合，日三服。忌醋物。（千金翼同出第五卷中）


範汪栝蒌湯，主渴飲方。


栝蒌根（内黃脈少者三兩）


上一味切，以水五升，煮取一升，分二服，先以青淡竹瀝一升，合水二升，煮好銀二兩，減半去銀，先與病患飲之訖，須臾後乃服栝蒌湯，其銀汁須冷服。（出第二十卷中）


千金療傷寒後結熱在内，煩渴，青葙子丸方。


青葙子（五兩）龍膽（三兩）黃芩（一兩）栀子仁（一兩）苦參（一兩）黃柏（二兩）


上八味搗篩爲末，蜜丸，先食服如梧子七丸，飲下日三，不知稍增。忌豬肉冷水。（集驗同出第九卷中）


深師黃芩人參湯，療傷寒吐下後，内外有熱，煩渴不安方。


黃芩人參甘草桂心生姜（各二兩）大棗（十五枚擘破）


上六味切，以水八升，煮取三升，分三服，徐徐服。忌菘菜海藻生蔥等物。


又療傷寒除熱止渴欲飲水栝蒌根湯方。


黃芩（三兩）人參（二兩）桂心（二兩）大黃（二兩）栝蒌根（三兩）芒硝（二兩）甘草（二兩炙）


上七味切，以水八升，煮取三升，去滓，飲一升，須臾當下不下，複飲一升，得下止勿複飲，湯藥力勢歇，乃可食糜耳，一方用生姜二兩。忌海藻菘菜生蔥油膩等物。


又療傷寒下後，除熱止渴，五味麥門冬湯方。


麥門冬（去心）五味子人參甘草（炙）石膏（碎各一兩）


上五味搗篩，三指撮水一升二合，煮令沸得四合盡服。忌海藻菘菜。（并出第十四卷中）


古今錄驗黃龍湯，療傷寒十餘日不解，往來寒熱狀如溫瘧渴胸滿，心腹痛方。


半夏（半升洗）生姜（三兩）人參（三兩）柴胡（半斤）黃芩（三兩）甘草（三兩炙）大棗（十二枚擘）


上七味切，以水一斗二升，煮取六升，去滓，更煎取三升溫服一升，日三服，不嘔而渴，去半夏，加栝蒌根四兩，服如前。忌羊肉饧海藻菘菜等物。（出第三卷中此本張仲景傷寒論方）


又高堂丸，療傷寒苦渴，煩滿欲死，令極飲水法方。


大黃（二分）硝石（三分熬）釜底墨（一分）竈突中墨（一分）黃芩（一分）梁上塵（一分）竈中黃土（一分）麻黃（二分去節）胡洽用芒硝無黃土。


上八味篩末，蜜和如彈丸大取一丸着一盞水中，盡用服之，即自極飲水，汗出得熱除矣。一名黑奴丸，一名駐車丸，并療溫瘧神良。（并出第二卷中此方第一卷用小麥黑奴名黑奴丸）

	傷寒煩渴方九首  ◄ 
	外臺秘要
卷第二 傷寒癖實及宿食不消方二首
	 ►  傷寒春冬咳嗽方三首



 
	

	






病源此謂被下後六七日不大便，煩熱不解，腹滿而痛，此爲胃中有幹糞挾宿食故也，或先患寒癖，因有宿食，又感于傷寒，熱氣相搏，故宿食不消也。（出第八卷中）


深師快豉丸療傷寒留飲，宿食不消，一名續命丸方。


黃芩五兩大黃（五兩）栀子仁（十六枚）黃連（五兩去毛）豉（一升熬）甘遂（三兩太山者）麻黃（五兩去節）芒硝（二兩）巴豆（一百枚去皮及心熬研）


上九味搗篩，白蜜和丸如梧子服三丸，以吐下爲度，若不吐利加二丸，一本有杏仁七十枚。忌豬肉冷水蘆筍肉。（出第十四卷中範汪同）


古今錄驗續命丸，療傷寒及癖實痰飲百病方


大黃（五兩）黃連（一兩）麻黃（五兩去節）甘遂（三兩熬）黃芩（二兩）芒硝（二兩研）杏仁（七十枚去皮尖熬）巴豆（一百枚去心熬研）豉（一升熬）


上九味搗篩，蜜和丸，得傷寒一日服一丸，如小梧子大，二日二丸，至六七日六七丸，但吐下得汗愈若水及痰實，服三五丸，日二。忌豬肉冷水蘆筍。（範汪延年删繁同出第三卷中）

	傷寒癖實及宿食不消方二首  ◄ 
	外臺秘要
卷第二 傷寒春冬咳嗽方三首
	 ►  傷寒攻目生瘡兼赤白翳方六首



 
	

	






病源此由邪熱客于肺也，上焦有熱，其人必飲水，水停心下，則肺爲之浮肺主于咳，水氣乘之故咳嗽。（出第八卷中）


短劇射幹湯主春冬傷寒，秋夏中冷咳嗽，曲拘不得氣息喉鳴啞失聲幹嗽無唾，喉中如哽者方。


射幹（二兩）半夏（五兩洗）杏仁（二兩去皮尖兩仁）幹姜（二兩炮）甘草（二兩炙）黃（二兩去節）獨活（二兩）


上十二味切，以水一斗，煮取三升，去滓，溫分三服，始病一二日者，可服此湯，汗後重服勿汗也，病久者初服可用大黃二兩，初秋夏月豪雨冷，及天行暴寒，熱伏于内宜生姜四兩代幹姜，除茱萸，用枳實二兩炙。忌羊肉海藻菘菜饧生蔥。（出第六卷中）


古今錄驗下氣橘皮湯，療春冬傷寒秋夏冷濕咳嗽喉中鳴聲上氣不得下，頭痛方。


橘皮紫菀麻黃（去節）杏仁（去雙仁尖皮）當歸桂枝甘草（炙）黃芩（各三分）


上八味切，以水七升，煮取三升，分三服，不瘥重合之。忌海藻菘菜生蔥。（出第三卷中）


延年療傷寒骨節疼頭痛眼睛疼咳嗽知母湯方。


知母（二兩）貝母（三兩）幹葛（三兩）芍藥（三兩）石膏（四兩碎裹）黃芩（三兩）杏仁（一兩去皮尖及雙仁）栀子仁（三兩擘）


上八味切，以水七升，煮取二升五合，去滓，，分爲三服，如人行八九裏，再服。忌蒜面七日。（出第九卷中）

	傷寒春冬咳嗽方三首  ◄ 
	外臺秘要
卷第二 傷寒攻目生瘡兼赤白翳方六首
	 ►  傷寒口瘡方二首



 
	

	






病源目者髒腑之精華，肝之外候也，傷寒熱毒壅滞，熏蒸于肝上攻于目，則令目赤腫痛若毒氣盛者眼生翳膜又肝開竅于目，肝氣虛熱，乘虛上沖于目，故目赤痛重者生瘡翳白膜息肉肘後療傷寒大病後，熱毒攻目方。


煮蜂房以洗之，日六七度。（張文仲同）


又方：冷水漬青布以掩目。（張文仲同）又療熱病後生翳方。


燒豉二七粒末，納管中以吹之。（并出第二卷中文仲備急同）短劇漏蘆連翹湯，療傷寒熱毒，變作赤色癰疽丹疹腫毒，及眼赤痛生障翳，悉主之方兼療天行。


漏蘆（二兩）連翹（二兩）黃芩（二兩）麻黃（二兩去節）白蔹（二兩）升麻（二兩）甘草（二兩炙）大黃（三兩切）枳實（三兩炙）


上九味切，以水九升，煮取三升，去滓，溫分三服，相去二食頃更服，熱盛者可加芒硝二兩。忌海藻菘菜等物。（千金同）


又秦皮湯，療毒病沖眼忽生赤翳，或白，或腫膚起，或赤痛不得視光，痛入心肝或眼外浮腫如吹汁出，生膜覆珠子方。


秦皮（二兩）前胡（二兩）常山（二兩）黃芩（二兩）升麻（二兩）芍藥（二兩）白薇（二兩）枳實（二兩炙）大黃（三兩）甘草（二兩炙）


上十味，以水八升，煮取三升，分三服，相去二食頃更服，若盛熱者可加芒硝二兩。忌海藻菘菜生蔥生菜。（出第六卷中一方加蕤仁一兩栀子仁半兩）


張文仲秦皮湯，主傷寒病熱，毒氣入眼，生赤脈赤膜白膚白翳者，及赤痛不得見光，痛毒煩惱者神效方。


秦皮升麻黃連（各一兩）


上三味切，以水洗去塵，用水四升，煮取二升半，冷之，分用三合，仰眼，以綿繞箸頭，取湯以滴眼中，如屋漏狀，盡三合止，須臾複用，日五六遍乃佳。忌豬肉冷水。（出第二卷中）

	傷寒攻目生瘡兼赤白翳方六首  ◄ 
	外臺秘要
卷第二 傷寒口瘡方二首
	 ►  傷寒手足欲脫疼痛方七首



 
	

	






病源夫傷寒冬時發其汗，必吐利，口中爛生瘡以其熱毒在髒，心脾煩壅，表裏俱熱，熱不已，毒氣熏于上焦，故令口舌幹燥生瘡也。（出第七卷中）


深師療傷寒熱病口瘡，黃柏蜜方。


黃柏（削去上皮取裏好處薄斜削）


上一味以崖蜜半斤極消者，以漬柏一宿，唯欲令濃，含其汁，良久吐之更複如前，若胸中熱有瘡時飲三五合尤良。


又療傷寒口瘡爛者升麻湯方


升麻（一兩）甘草（一兩炙）竹葉（切五合）麥門冬（三分去心）牡丹（一分）幹棗（二十枚擘）


上六味切，以水四升，煮取一升半，去滓，分五服含，稍稍咽之爲度。忌海藻菘菜胡荽等。（并出第十四卷中）


	傷寒口瘡方二首  ◄ 
	外臺秘要
卷第二 傷寒手足欲脫疼痛方七首
	 ►  傷寒虛羸方四首



 
	

	






病源此由熱毒氣從内而出，循經絡攻于手足也，人五髒六腑井荥輸，皆出于手足指，故毒從髒腑而出也。（出第八卷中）


範汪療傷寒熱病，手足腫欲脫方。


生牛肉裹之，腫消痛止。（出第三十卷中深師同）崔氏療傷寒手足熱疼欲脫方。


取羊屎煮汁以淋之，瘥止，亦療時疾陰囊及莖腫，亦可煮黃柏洗之。（肘後深師集驗千金備急并同出第一卷中）


集驗療毒熱攻手足，腫疼欲脫方。


濃煮虎杖根，适寒溫以漬手足，入至踝上一尺。（兼療天行範汪肘後千金同）


又方：酒煮苦參以漬之。（範汪千金集驗同并出第二卷中）


千金療毒熱病攻手足腫疼痛欲脫方。


煮馬糞若羊糞汁漬之，豬膏和羊糞塗之，亦佳。（範汪集驗肘後同）


又方：取常思草絞取汁以漬之，一名蒼耳。（範汪集驗肘後同出第十卷中）


備急療熱病手足腫欲脫者，方兼主天行。


以稻穣灰汁漬之佳。（集驗千金肘後同出第一卷中）

	傷寒手足欲脫疼痛方七首  ◄ 
	外臺秘要
卷第二 傷寒虛羸方四首
	 ►  傷寒不得眠方四首



 
	

	






病源其人血氣先虛，複爲虛邪所中，發汗吐下之後，經絡俱損傷，陰陽竭絕，熱邪始散，真氣尚少，五髒猶虛，谷神未複，無津液以榮養，故虛羸而生病焉。（出第八卷中）


集驗療傷寒虛羸少氣氣逆苦嘔吐方。


石膏（一斤碎綿裹）竹葉（一把）麥門冬（一升去心）人參（二兩）半夏（一升洗）生姜（四兩）甘草（二兩炙）


上七味切，以水一斗二升，煮取六升，去滓，納粳米一升，米熟去米，飲一升，日三服。忌海藻菘菜羊肉饧。（出第三卷中）


又生地黃湯，療傷寒有熱，虛羸少氣，心下滿，胃中有宿食，大便不利方。


生地黃（三斤）大黃（四兩）大棗（二十枚擘）甘草（一兩炙）芒硝（二合）


上五味合搗令相得，蒸五升米下熟絞取汁，分再服。忌海藻菘菜。（出第二卷中）


千金療傷寒虛羸少氣嘔吐，竹葉石膏湯方。


石膏（一斤碎綿裹）竹葉（一把）麥門冬（一升去心）人參（二兩）半夏（半斤洗）甘草（二兩）


上六味，以水一斗，煮取六升，去滓，納粳米一升，煮米熟，去米飲一升，日三服。忌海藻菘菜羊肉饧。（出第十卷中此張仲景傷寒論方）張文仲栀子豉湯，療吐下後虛羸欲死方。


栀子（一十枚）豉（四合綿裹）


上二味，以水五升，先煮栀子取二升，納豉又煮三四沸，去滓，分再服。（支同此出姚萬第二卷中集驗備急同各用栀子十四枚）

	傷寒虛羸方四首  ◄ 
	外臺秘要
卷第二 傷寒不得眠方四首
	 ►  傷寒小便不利方九首



 
	

	






病源夫衛氣晝行于陽，夜行于陰，陰主夜，夜主卧，謂陽氣盡，陰氣盛，則目瞑矣，今熱氣未散，與諸陽并，所以陽獨盛，陰偏虛，雖複病後仍不得眠者，陰氣未複于本故也。（出第仲景傷寒論療傷寒發汗若吐下後，虛煩不得眠，劇則反複颠倒，心内苦痛懊者，屬栀子豉湯證方。


肥栀子（十四枚擘）香豉（四合綿裹）


上二物，以水四升，先煮栀子取二升半，去滓，納豉更煮取一升半，去豉，分溫再服，得吐，止後服。


肘後療大病瘥後虛煩不得眠，腹中疼痛懊，烏梅豉湯方。


豉（七合綿裹）烏梅（十四枚擘）


上二物，以水四升，煮烏梅取二升半，納豉更煮，取一升半，去滓，溫分再服無烏梅用栀子四枚。


又半夏茯苓湯方


半夏（三兩洗）秫米（一升）茯苓（四兩）


上三味切，以千里流水一石，揚之萬遍，澄取二斗，合煮諸藥，得五升，去滓，溫分五服。忌羊肉饧酢等物。（并出第一卷中）


深師酸棗湯，療傷寒及吐下後心煩乏氣晝夜不眠方。


酸棗仁（四升）麥門冬（一升去心）甘草（二兩炙）母（二兩知母也）茯苓（二兩）芎（二兩）幹姜（三兩）


上七味切，以水一斗六升，煮酸棗取一斗，去棗納藥，煮取三升，去滓，溫分三服。忌海藻菘菜大醋。（出第十四卷中）

	傷寒不得眠方四首  ◄ 
	外臺秘要
卷第二 傷寒小便不利方九首
	 ►  傷寒下痢及膿血黃赤方一十六首



 
	

	






病源傷寒發汗後，而汗出不止，津液少，胃中極幹，小腸有伏熱，故小便不通也。（出第八卷中）


仲景傷寒論少陰病二三日不已至四五日，腹痛小便不利四肢沉重，疼痛自下利者，此爲有水氣，或咳，或小便自利，或下利，或嘔者，真武湯主之方。


茯苓（三兩）白芍藥（三兩）附子（一枚炮去皮破八片）白術（三兩）生姜（三兩去皮


上五味切，以水八升，煮取三升，去滓，溫服七合，日三，若咳者加五味子半升，細辛一兩幹姜一兩，若小便自利者，去茯苓若下利者，去芍藥加幹姜二兩，嘔者去附子，加生姜，足前成半斤。忌酢豬肉桃李雀肉等。（出第六卷中深師同兼主天行大效）又傷寒六七日已發汗而複下之，胸脅滿結，小便不利，渴而不嘔，但頭汗出，往來寒熱心煩者，此未解也，屬小柴胡桂姜湯主之方。


柴胡（半斤）桂心（三兩）黃芩（三兩）牡蛎（二兩熬）甘草（二兩炙）栝蒌根（四兩）幹姜（二兩）


上七味切，以水一斗二升，煮取六升，去滓，更煎取三升，溫服一升，日三，初一服微煩，後汗出便愈。忌生蔥海藻菘菜。（出第四卷中）


又療傷寒七八日，身黃如橘子色，小便不利，腹微滿者，茵陳湯主之方。


茵陳（六兩）肥栀子（十四枚擘）大黃（二兩去皮酒洗破三片）


上三味，以水一斗二升，先煮茵陳減二升，去滓，納二物煮取三升，去滓，分溫三服，日三，小盒飯利，尿如皂莢沫，狀色正赤，一宿腹減，黃從小便去。（出第五卷中張文仲千金并同）


又服桂枝湯或下之，仍頭項強痛，發熱無汗，心下滿微痛小便不利者，桂枝去桂加茯苓白術湯主之方。


芍藥生姜（切）白術茯苓（各三兩）甘草（二兩炙）大棗（十二個擘）


上六味切，以水八升，煮取三升，去滓，溫服一升，小便利則愈。忌海藻菘菜酢桃李雀肉等。


肘後療小腹滿，不得小便方，兼療天行。


細末雄黃，蜜和爲丸如棗核，納溺孔中，令入半寸。（出第二卷中文仲同）千金翼療少陰病四逆，其人或咳，或悸，或小便不利，或腹中痛，或洩利下重，四逆散方。


甘草（十分炙）枳實（十分炙）柴胡（十分）芍藥（十分）


上四味搗細篩，白飲和服方寸匕，日三服，嗽者，加五味子幹姜各五分，并主下利胸中悸者，加桂心五分，小便不利者，加茯苓五分，腹中痛者，加附子一枚，洩利下重者，先以水五升，煮薤二升，取三升，以散三方寸匕，納湯中煮之，取一升半，分再服。忌海藻菘菜。


（仲景範汪同出第十卷中）


崔氏療傷寒熱盛，小便不利，滑石湯方，兼療天行。


滑石（屑二兩）葶苈子（一合熬）


上二物，以水二升，煮取七合，去滓，頓服之。


又方：搗生蔥敷臍下，橫文中燥則易之。


又瞿麥湯方。


瞿麥（三兩）甘草（三兩炙）滑石（四兩）葵子（二合半）石葦（三兩去毛令盡）


上五味切，以水八升，煮取二升半，分三服。忌海藻菘菜。（并出第一卷中古今錄驗同）

	傷寒小便不利方九首  ◄ 
	外臺秘要
卷第二 傷寒下痢及膿血黃赤方一十六首
	 ►  傷寒瘡方一十首



 
	

	






病源傷寒病若表實裏虛，熱氣乘虛而入，攻于腸胃，則下黃赤汁，若溫毒氣盛，則腹痛壯熱，下膿血如魚腦，或如爛肉汁，若寒毒入胃，則腹滿身熱下清谷，下清谷者，不可攻表，汗傷寒六七日下利，便發熱而痢，其人汗出不止者死，但有陰無陽故也。


下利有微熱，其人渴，脈弱者今自愈，脈沉弦者下重，其脈大者爲未止，脈微數者爲欲自止，雖發熱不死，少陰病八九日，而一身手足盡熱，熱在膀胱，必便血下利，脈反浮數，尺中自澀，其人必圊膿血，少陰病下利，若利自止，惡寒而欲蜷，手足溫者可療，陽明病下利，傷寒下利日十餘行，其人脈反實者死。（出第八卷中張仲景傷寒論陽明無下利證不可下或有雲下利其脈浮大者此皆爲虛以強下之故也，設脈浮革因爾腸鳴當溫之與水即噦）


仲景傷寒論傷寒本自寒下，醫複吐之下之不解者，寒格更逆吐下，食入還吐出者，屬幹姜黃連人參湯主之方。


幹姜黃連黃芩人參（各三兩）


上四味切，以水六升，煮取二升，去滓，分再服之。忌豬肉冷水等。（出第六卷中）


又太陽病桂枝證，醫反下之，利遂不止，脈促者，表未解也，喘而汗出者，屬葛根黃連湯方。


葛根（八兩）黃連（三兩金色者）黃芩（三兩切）甘草（二兩）


上四味切，以水八升，先煮葛根減二升，掠去沫納諸藥，煮取二升，去滓，溫分再服。


忌豬肉冷水海藻菘菜。（出第七卷中）


肘後療傷寒若下膿血者，赤石脂湯方。


赤石脂（二兩碎）幹姜（二兩切）附子（一兩炮破）


上三味，以水五升，煮取三升，去滓，溫分三服，後臍下痛者，加當歸一兩，芍藥二兩，用水六升煮。忌豬肉。（範汪張文仲同）


又主下利不能食者，兼療天行，黃連丸方。


黃連（一兩）烏梅（二十枚炙燥）


上二味搗末，臘如博棋子一枚，蜜一升于微火煎，令可丸如梧子，一服十五丸日三。忌豬肉冷水。（出第一卷中）


又白通湯，療傷寒洩痢不已，口渴不得下食，虛而煩方。


大附子（一枚生削去黑皮破八片）幹姜（半兩炮）甘草（半兩炙）蔥白（十四莖）


上四味切，以水三升，煮取一升二合，去滓，溫分再服，渴微嘔心下停水者，一方加犀角半兩大良。忌海藻菘菜豬肉。（範汪同出第十四卷中張仲景傷寒論白通湯惟主少陰下利厥遊無脈幹躁而煩者白通加豬膽湯主之本無甘草仍不加犀角）


範汪療傷寒腹中微痛不止下利，秦皮湯方。


秦皮（三兩）黃連（四兩）白頭翁（二兩）阿膠（三兩）


上四味咀三味，以水八升，煮得二升，絞去滓，納膠令烊，适寒溫，先食飲七合，日二服。忌豬肉冷水。


又豉薤湯，療傷寒暴下，及滞利腹痛方。


豉（一升）薤白（一把寸切）


上二物，以水三升，煮令薤熟，漉去滓，分爲再服，不瘥複作。


又蕙草湯，療傷寒除熱止下利方。


蕙草（二兩）黃連（四兩）當歸（二兩）


上三味切，以水六升，煮得二升，适寒溫，飲五合，日三。忌豬肉冷水等物。


又療傷寒下利脈微，足厥冷，通草湯方。


通草（一兩）幹姜（一兩）枳實（四兩炙）人參（一兩）附子（一枚炮令裂破）


上五味切，以水六升，煮取二升，适寒溫，飲五合，日三，不瘥稍加至七合。忌豬肉。


（并出第三十卷中）


短劇犀角湯，療熱毒下黃赤汁，及赤如腐爛血，及赤滞如魚腦，腹痛壯熱，諸藥無效方


黃柏（一兩半）黃芩（一兩半）白頭翁（一兩）黃連（二兩）當歸（一兩）牡蛎（一兩半熬）犀角（屑半兩）艾葉（半兩）石榴皮（一兩半）桑寄生（一兩）甘草（一兩炙）


上十一味切，以水八升，煮取三升，分三服。忌豬肉冷水海藻菘菜。（出第六卷中古今錄驗同）


集驗療傷寒後下利膿血，柏皮湯方。


黃柏（二兩）黃連（四兩）栀子仁（十四枚擘）阿膠（一兩炙）


上四味切，以水六升，煮三味取二升，去滓，納膠令烊，溫分再服。忌豬肉冷水。（範汪同出第二卷中）


千金翼熱利下重，白頭翁湯主之方。


白頭翁（二兩）黃柏（三兩）黃連（三兩）秦皮（三兩切）


上四味切，以水七升，煮取二升，去滓，分服一升，不愈更服。忌豬肉冷水。（範汪同出第十卷中此張仲景傷寒論方）崔氏療傷寒後赤白滞下無數，阮氏桃花湯方。


赤石脂（八兩冷多白滞者加四兩）粳米（一升）幹姜（四兩冷多白滞者加四兩切）


上三味，以水一斗，煮米熟，湯成去滓，服一升，不瘥複作，熱多則帶赤，冷多則帶白。（千金翼方不同加減稍别傷寒論千金範汪同張仲景傷寒論煮湯和赤石脂末一方寸匕服）


又療傷寒熱利，黃連丸方。


黃連（三兩去毛）當歸（三兩）幹姜（二兩）赤石脂（二兩切）


上四味搗篩，蜜和丸如梧子大，服三十丸，日三，叔尚書以療熱痢，是歲傳與東都當方


諸軍營，及夏口戍人發者數千餘人，餘時亦複用之，亦佳，但時用之，不及諸湯速耳，當服百丸許乃斷。忌豬肉冷水。（并出第一卷中）


張文仲陶氏傷寒下利，豉薤湯方。


豉（一斤綿裹）薤白（一握）栀子（十四枚擘破）


上三味，以水五升，煮取二升半，去滓，溫分三服，短劇雲，此方主溫毒，及傷寒内虛，外熱攻腸胃，下黃赤汁，及如爛肉汁，并去赤滞，下伏氣腹痛諸熱毒，悉土之，水四升，先煮栀子薤白令熟，納豉煮取二升，分三服。（千金備急方同）


又療傷寒下利，惡血不止，犀角湯方。


幹姜（一兩）犀角（一兩末）地榆（一兩）蜜（二合）


上四味切，以水五升，煮取一升半，去滓，下蜜更煮至一升，分三服，自愈，此治熱毒蠱利。（千金同并出第十五卷中）

	傷寒下痢及膿血黃赤方一十六首  ◄ 
	外臺秘要
卷第二 傷寒瘡方一十首
	 ►  傷寒陰陽易方八首



 
	

	






病源凡得傷寒及天行熱病，日數較多腹内有熱，又人食少，腸胃空虛，三蟲行作求食，食人五髒及下部也，病之候，齒龈無色，舌上盡白，甚者唇裏有瘡，四肢沉重，匆忽喜眠，如此皆爲蟲食其肛，肛爛見五髒則死，當數看其上唇内有瘡唾血，唇内如粟瘡者，則心内懊痛，此蟲在上食其五髒，下唇内生瘡者，其人不寤，此蟲食下部，皆能殺人也。（出第八卷中）


肘後若病患齒龈無色，舌上白者，或喜眠愦愦，不知痛癢處，或下利，宜急療下部，不曉此者，但攻其上，不以爲意，下部生瘡，蟲食其肛，肛爛見五臟便死。


燒馬蹄作灰細末，豬膏和塗綿以導下部，日數度瘥。


又桃仁苦酒湯方。


桃仁（五十枚去皮尖及兩仁）苦酒（二升）鹽（一合）


上三味，煮取六合，去滓，盡服之。（并出第一卷中）


深師療食下部，桃皮湯方。


桃皮（二兩）槐子（二兩）艾（二兩）大棗（三十枚擘一方用黃連）


上四味切，以水五升，煮取三升，去滓，溫分三服之。


又療蟲食下部方。


以泥作罂，以竹筒如指所，橫穿罂肚，筒一頭納下孔中，内如雞子艾燒之，人就罂口吹之，常令艾燒，強人可益艾甚良。（千金同）


又龍骨湯，治傷寒已八九日至十餘日，大煩渴熱盛，而三焦有瘡者多下，或張口吐舌呵籲，咽爛口鼻生瘡，吟語不識人，宜服此湯，除熱毒止痢神方。


龍骨（半斤碎）


上一味，以水一斗，煮取四升，沉之井底令冷，服五合，餘漸漸進之，恣意如飲，尤宜老少，無味殆如飲水，亦斷下。（文仲備急千金等同）


又療傷寒及諸病之後，内有瘡出下部煩者，黃連犀角湯方。


黃連（一兩去毛）烏梅（十四枚擘）犀角（三兩）青木香（半兩）


上四味切，以水五升，煮取一升半，分再服。忌豬肉冷水等。（并出第十四卷中）


範汪療傷寒心中懊，下利，谷道中爛傷，當服懊散，以藥納谷道中，懊散方。


蘆（十分）幹漆（二分）蓄（二分）


上三味，各異搗篩，粉粥飲服一錢匕，先食，日再服。（千金同）又療懊，麝香散方。


麝香（一分研）雄黃（一分研）丹砂（一分研）犀角（一分屑）羚羊角（一分研）青葙子（一分）黃連（一分）升麻（一分）桃仁（一分熬）貝齒（一分）


上十味并搗合下篩，先食以小麥粥服錢五匕，服藥訖複以錢五匕，綿裹以導谷道中，食頃去之，日三。忌豬肉冷水生血等物。（并出第三十三卷中）


短劇青葙子散，療熱病有，下部生瘡方。


青葙（一兩）蘆（四兩）野狼牙（三分）橘皮（二分）蓄（二分切之）


上五味搗下篩，粥飲和合服兩錢匕，日三，不知，稍增之。（出第六卷中千金同有甘草一分）張文仲療傷寒兼瘡，王叔和雲，其候口唇皆生瘡，唾血，上唇内有瘡如粟者，則心中懊痛，如此則此蟲在上，乃食五髒，若下唇内生瘡，其人喜眠者，此蟲在下，食下部方，取雞子一枚，扣頭出白，與漆一合熟和，令調如漆，還納谷中，仰吞之，食頃，或半日，或下蟲，或吐蟲，劇者再服乃盡，熱除病愈，凡得熱病腹内熱，食少，三蟲行作求食，食人五髒及下部，人不能知，可服此藥，不爾蟲殺人。（集驗深師肘後同）


又方：豬膽（一具）


上一味漬着半升苦酒中和之，煎三沸，三下三上，藥成可放溫，空腹飲一滿口，蟲即死，有人經用之驗。（并出第二卷中千金同）

	傷寒瘡方一十首  ◄ 
	外臺秘要
卷第二 傷寒陰陽易方八首
	 ►  傷寒勞複食複方二十五首



 
	

	






病源傷寒陰陽易病者，是男子婦人傷寒病新瘥未平複而與之交接得病者，名爲陰陽易也其男子病新瘥未平複，而婦人與之交接得病者，名陽易，其婦人得病新瘥未平複，而男子與之交接得病者，名陰易，若二男二女并不相易，所以呼爲易者，陰陽感動，其毒度着于人如換易也，其病之狀，身體重，小腹裏急，或引陰中拘攣，熱上沖胸，頭重不能舉，眼内生，四肢拘急，小腹痛，手足拳，皆即死，其亦有不即死者，病苦小腹裏急，熱上沖胸，頭重不能舉，百節解離，經脈緩弱，血氣空虛，骨髓枯竭，便噓噓吸吸，氣力轉少，着床不能動搖，起止仰人，或引歲月方死。（出第八卷中）


深師療婦人得溫病雖瘥平複未滿一百日，不可與交合，交合爲陰易之病，病必拘急手足拳皆死，丈夫病以易婦人，名爲陽易，速當療之可瘥，滿四日，不可療也，宜令服此藥方。


幹姜（四兩）


上一味搗末，湯和，一頓服，溫覆汗出得解，止手足伸遂愈。（範汪同出第十四卷中）


範汪鼠糞湯，療傷寒病後，男子陰易方。


薤（一大把）鼠糞（十四枚）


上二味，以水五升，煮取二升，盡飲之，溫卧汗出便愈，亦理勞複。（鼠屎兩頭尖者是也肘後薤作藍）


又丹米湯，療傷寒病已後，男子陰易方。


丹米（三兩）


上一味末，以薄酒和盡飲之，溫覆汗出便愈，亦随人大小，不必三兩，自以意消息之。


又療交接勞複卯腫，腹中絞痛便絕死，竹皮湯方。


刮青竹皮（一升）


上一味，以水三升，煮五六沸，絞去滓，頓服立愈。（肘後同）


又療陰陽易，栝蒌湯方。


栝蒌根（二兩）


上一味，以水五升，煮取一升，分二服，先以青淡竹瀝一升，合水二升，煮好銀二兩，減半去銀，先與病患飲之訖，須臾乃服湯，小便利即瘥，栝蒌湯銀汁須冷服。（與前療渴方同）


千金曰昔者有人得傷寒病，已瘥未健，詣華敷視脈，敷曰∶雖瘥尚虛未複。陽氣不足，勿爲勞事，餘勞尚可，禦内即死，臨死當吐舌數寸，其妻聞其夫病除，從百餘裏來省之，止宿交接，中間三日發病，口舌出數寸而死，病新瘥未滿百日，氣力未平複，而以房室者，略無不死，有士蓋正者，病愈後六十日，已能行射獵，以房室則吐涎而死，及熱病房室，名爲陰陽易之病，皆難療多死，近者有士大夫，小得傷寒，瘥已十餘日，能乘馬行來，自謂平複，以房室則小腹急痛，手足拘攣而死，醫者張苗說，有婢得病後數十日，有六人奸之皆死，婦人取女人中近隐處燒取灰。


上一物爲散，服方寸匕，日三，小便即利，陰頭微腫，此爲愈矣，女人病可取男子如前法，酒水服。（此本仲景方肘後同）


又療交接勞複，卯腫縮，腹中絞痛，便欲死者方。


取交接婦人衣服以覆男子。（肘後同）


又方：取女人手足爪二十枚，女人衣中裳一尺燒。


上二味末，以酒服，亦可米汁飲服之。（出第十卷中肘後同）

	傷寒陰陽易方八首  ◄ 
	外臺秘要
卷第二 傷寒勞複食複方二十五首
	 ►  傷寒百合病方七首



 
	

	






病源傷寒病新瘥，津液未複，血氣尚虛，若勞動早，更複成病故雲複也，若言語思慮則勞神，梳頭澡洗則勞力，勞則生熱，熱氣乘虛還入經絡，故複病也，其脈沉緊者宜下之，又食複，傷寒病新瘥，及大病之後，脾胃尚虛，谷氣未複，若食豬肉腸血肥魚及油膩物，必大下利，醫所不能治也，必至于死，若食餅餌粘黍饴脯炙脍棗栗諸果，牢強難消之物，胃氣虛弱，不能消化，必更結熱，适以藥下之，則胃氣虛冷，大利難禁，不下之必死，下之亦危皆難救也，大病之後，多坐此死，不可不慎護也，夫病新瘥後，但得食糜粥，甯可少食令饑，慎勿飽，不得他有所食，雖思之勿與，引日轉久可漸食羊肉糜若羹汁，慎不可食豬狗等肉。


（并廣濟療傷寒因食勞複，頭痛壯熱，栀子湯方。


栀子（十四枚擘）香豉（一升綿裹）蔥白（一握切）粟米（三合）雄鼠屎（二七枚燒令煙絕末）


上五味，以水八升，煮取二升三合，去滓，納鼠屎，分三服，服别相去如人行六七裏，須利納芒硝五分。忌面炙肉蒜等物。（出第一卷中）


深師療勞複，大青湯方。


大青（四兩）甘草（二兩炙）阿膠（二兩炙）香豉（二兩）


上四味切，以水一斗，煮取三升，去滓，溫服一升，日五六，欲盡複作，常使有湯，渴便飲，無毒除熱止吐下，傷寒一二日，上至十數日困笃，發汗熱不解，吐下後熱不除，止下利甚良，先煮大青甘草取四升，去滓，納膠豉，膠消盡便漉去，勿令豉壞，當預漬膠令釋也。


忌


又方：取雞子空殼碎之，熬令黃黑搗篩，熱湯和一合服之，溫卧取汗愈，雞子殼悉服之。（肘後崔氏同）


又方：取馬糞燒搗爲散，冷酒服方寸匕，良，三炊，頃便驗，神良。


又療傷寒瘥後勞複，葵子湯方


葵子（二升）梁米（一升）


上二味合煮作薄粥飲之，多多爲佳，取汗立瘥。（并出第十四卷中）


範汪療傷寒病瘥，語言書疏坐起行步勞複方。


創青竹皮多多煮之，令濃濃，服三升汁則愈。


又傷寒已愈，食飲多勞複，大黃豉湯方。


豉（五合）甘草（二兩炙）桂心（二兩）大黃（四兩）芒硝（半斤）


上五味咀，以水六升，煮得二升，去滓，先食适寒溫飲一升，日再。忌海藻菘菜生蔥等物。


又療傷寒瘥已後，飲食勞複，栀子湯方。


栀子（十四枚）豉（一升）桂心（二兩）麻黃（二兩）大黃（二兩）


上五味咀，以水七升，先煮麻黃掠去沫，納餘藥，更煮取二升，去滓，溫服一升，日再服，當小汗及下利。忌生蔥。（并出第三十四卷中）


千金療傷寒溫病後勞複，或食飲，或動作，栀子石膏湯方。


栀子仁（三七枚擘）石膏（五兩碎）鼠屎（尖頭者二十枚）香豉（一升綿裹）


上四味，以水七升，煮取三升，分三服。


又療勞複，或因洗手足，或梳頭，或食等勞複方。


取洗足手汁，飲之一合即愈。


又方：取頭垢如棗核大，吞一枚。


又方：取飯燒爲末，飲進一升。（肘後同）又療大病已（瘥）勞複者，枳實栀子湯方。


枳實（三枚炙）栀子（十四枚擘）


上二味，以酢漿一斗，先煎取六升，煮藥取三升，納豉一升，煎五六沸，去滓，分再服，覆取汗，如有宿食者，納大黃如棋子一枚。（範汪救急集驗并同出第十卷中張仲景傷寒論納大黃如博棋子五六枚）


又療勞複垂死者方。


暖湯三合洗四五歲女子陰，取汁納口中服則愈。男兒亦得，起死人方。


又療食勞方。


曲一餅，煮取汁服之。


又療食勞方。


杏仁五十枚，酢二升，煎取一升，服之，取汗則瘥。


又方：燒人糞灰，水服之方寸匕。


又療傷寒瘥後，更頭痛壯熱煩悶者方。


服黃龍湯三合，日三服。


又欲令病患不複者方。


燒頭垢如梧子大，服之。（并出第十卷中）


崔氏療傷寒勞複，鼠屎湯方。


栀子（二七枚擘）豉（五合）鼠屎（兩頭尖者二七枚）


上三味，以漿水二升，煮取一升，去滓，頓服，數試異驗。（出第一卷中）


古今錄驗栀子湯，療傷寒勞複方。


栀子（十四枚擘）麻黃（二兩去節）大黃（二兩）豉（一升綿裹）


上四味切，以水七升，煮取二升，分爲三服。（深師肘後同）又療傷寒勞複，鼠屎湯方。


鼠屎（二十一枚）豉（一升綿裹）栀子（七枚擘）大黃（三兩切）


上四味，以水五升，煎取二升，七合，分三服，微取汗，應小鴨溏下。（千金同）


又療病新瘥早起及食多勞複，鼠屎豉湯方。


鼠屎（兩頭尖者二十一枚）香豉（一升）


上二味，以水三升，煮取一升盡服之，溫卧令小汗。（千金同）


又療食不消勞複脈實者，鼠屎栀子豉湯方。


豉（二升綿裹）鼠屎（二十一枚）栀子（七枚擘）麻黃（三兩去節）


上四味，以水五升，煮取二升，分服七合，汗微出，日三服。（千金麻黃作大黃）


又療傷寒已愈，食飲多複發者方。


豉（五合綿裹）甘草（二兩炙）大黃（四兩）芒硝（半兩）


上四味切，以水九升，煮取三升，去滓，飲一升，日再。忌菘菜海藻等。（範汪同）


又療傷寒瘥令不複，白芷散方。


白芷（十二分）白術（十分）防風（八分）栝蒌（五分）桔梗（四分）細辛（三分）附子（二分炮去皮）幹姜（二分）桂心（二分）


上九味，搗篩爲散，以粳米粥清服一錢匕，食已，服二錢，小兒服一錢，常以雞子作羹，吃粳米飯，多少與病患食之，亦未必常有雞子羹粳米飯，如服藥訖，即扶起令行步，仍KT頭洗手面，食辄服之，勞行如前，則不複，浩雲數用佳。忌豬肉桃李雀肉胡荽蒜青魚生蔥生菜。（範汪同出第三卷中一方有人參三分）

	傷寒勞複食複方二十五首  ◄ 
	外臺秘要
卷第二 傷寒百合病方七首
	 ►  傷寒狐惑病方四首



 
	

	






病源傷寒百合病者，謂無經絡百脈一宗悉緻病也，皆因傷寒虛勞，大病之後不平複，變成斯病也。其狀意欲食，複不能食，常默默欲得卧，複不得卧，欲出行，而複不能行，飲食或有美時，或有不用時，聞飲食臭，或如強健人，而欲卧，複不得眠，如有寒，複如無寒，如有熱，複如無熱，至朝日苦，小便赤黃，百合之病諸藥不能療，得藥則劇而吐利，如有神靈所加也，身形如和，其人脈微數，每尿辄頭痛，其病六十日乃愈，若尿時頭不痛，淅淅然如寒者，四十日愈，若尿時快然但眩者，二十日愈，其證或未病而預見，或病四五日而出，或病二十日一月日複見，其狀惡寒而嘔者，病在上焦也，二十三日當愈，其狀腹滿微喘，大便硬，三四日一大便，時複小溏者，病在中焦也，六十三日當愈，其狀小便淋瀝難者，病在下焦也，四十三日當愈，各随其證以療之耳。（并出第八卷中）


仲景傷寒論療百合之病，諸藥不能療，若得藥則劇而吐痢，如有神靈所加也，身體仍和，脈微數，每尿時辄頭痛，六十日乃愈，尿時頭不痛，淅淅然者，四十日愈，尿時快然，但頭眩者，二十日愈，其證或未病而預見，或病四五日而出，或病二十日一月複見者，悉療之。


又發汗已更發者，百合知母湯主之方。


百合（七枚擘）知母（三兩）


上二味以泉水洗，先漬百合經一宿，上當白沫，瀉卻其汁，更以好泉水二升，煮取一升，去滓，置之一處，别以泉水二升，煮知母取一升，去滓，二味汁相和，煮取一升半分溫再服之。（短劇千金同）又下之已更發者，百合滑石代赭湯主之方。


百合（七枚擘以泉水漬一宿上當白泔出去之）滑石（三兩碎）代赭（如彈丸一枚碎）


上三味先以泉水二升，煮百合取一升，去滓，置一廂，又以泉水二升，煮和二味取一升，去滓，合煎取一升半，分再服。（千金短劇同）


又吐之已更發者，百合雞子湯主之方。


百合（七枚）


上一味依前法，泉水二升，煮取一升，去滓，扣雞子一枚，取中黃納百合湯中攪，令調溫再服之。（千金同）


又不吐不下不發汗，病形如初，百合生地黃湯主之方。


百合（七枚）


上一味依前法，漬以泉水二升，煮取一升，生地黃汁一升二味汁相和，煮取一升半，溫分再服，一服中病者，更勿服也。大盒飯出惡沫。（千金短劇并同）


又百合病一月不解，變成渴者。


以漬百合水洗身法，其後千金方中一味是，後服栝蒌牡蛎散，其次則是。（并出第十七卷中）


短劇凡百合病見于陰而以陽法攻之，其陰不得解也，複發其汗，此爲逆，其病難治，見于陽而以陰法攻之，其陽不得解也，複下之，其病不愈。


千金百合病經一月不解變成渴者方。


百合根（切一升）


上一味，以水一斗漬一宿，以汁洗病患身也，洗身訖食白湯餅。（今也）勿與鹽豉也，渴不瘥，可用栝蒌根并牡蛎等分爲散，飲調方寸匕，日三服。（短劇張仲景方同）


又療百合病變而發熱者方。


滑石（三兩）百合根（一兩炙）


上二味末之飲下方寸匕，日三，微利者止勿服之，熱即除，一本雲，治百合病小便赤澀，臍下堅急。


又百合病變腹中滿痛者方。


但服百合根，随多少熬令色黃，末之飲調方寸匕，日三，滿消痛止。（短劇同并出第十卷中）


	傷寒百合病方七首  ◄ 
	外臺秘要
卷第二 傷寒狐惑病方四首
	 ►  天行病發汗等方四十二首



 
	

	






仲景傷寒論狐惑之病其氣如傷寒，嘿嘿但欲卧目瞑不得眠，起卧不安，蝕于喉咽者爲惑，蝕于陰者爲狐，狐惑之病并惡飲食，不欲聞飲食臭，其面乍赤乍黑乍白，蝕于上部其聲嗄，蝕于下部其咽幹，蝕于上部，瀉心湯主之，蝕于下部，苦參湯淹洗之，蝕于肛外者，雄黃熏之。


又瀉心湯，兼療下利不止，心中堅而嘔，腸中鳴者方。


半夏（半升洗）黃芩（三兩）人參（三兩）幹姜（三兩）黃連（一兩）甘草（四兩炙）大棗（十二枚擘）


上七味切，以水一斗，煮取六升，分服一升，日三服。忌豬肉冷水菘菜海藻羊肉饧。（千金同出第六卷中）


又雄黃熏法，兼主病。


雄黃一物研末，以兩筒瓦合之燒，以熏下部。


千金療狐惑，薰草黃連湯方。


黃連（四兩去皮）薰草（四兩）


上二味切，以白漿一斗漬之一宿，煮取二升，去滓，分爲二服。忌豬肉冷水。（短劇同）又其人脈數無熱微煩，嘿嘿但欲卧，汗出，得之三四日，眼赤如鸠眼者，得之七八日，其四黃黑，能食者，膿已成也，療之方。


以赤小豆三升漬之，令生牙足複幹之加當歸三兩爲末，漿水服方寸匕，日三。（短劇同出第十卷中此本仲景方）凡病形不可炙，因火爲邪，散走血脈，傷脈尚可，傷髒則劇，井輸穴腫，黃汁自出，經絡外爛，肉腐爲癰膿，此爲火疽，（七居反）醫所傷也，凡微數之脈，慎不可炙，因火爲邪，即緻煩逆，追虛逐實，血散脈中，火氣雖微，内攻有力，焦骨傷筋，血難複也。

	傷寒狐惑病方四首  ◄ 
	外臺秘要
卷第三 天行病發汗等方四十二首
	 ►  天行病方七首



 
	

	






《病源》，夫天行時氣病者，是春時應暖而反大寒，夏時應熱而反大涼，秋時應涼而反大熱，冬時應寒而反大溫者，此非其時而有其氣，是以一歲之中，病無長少，率多相似者，此則時行之氣也。從立春節後，其中無暴大寒，又不冰雪，而人有壯熱爲病者，此屬春時陽氣發于冬時，伏寒變爲溫病也；從春分以後至秋分節前，天有暴寒者，皆爲時行寒疫也。一名時行傷寒，此是節候有寒傷于人，非觸冒之過也。若三月四月或有暴寒，其時陽氣尚弱，爲寒所折，病熱猶小輕也。五月六月，陽氣已盛，爲寒所折，病熱則重也。七月八月，陽氣已衰，爲寒所折，病熱亦小微也。其病與溫及暑病相似，但治有殊耳。然得時行病，一日在皮毛，當摩膏火灸愈；不解者，二日在膚，可法針，服解肌散，汗出愈；不解，三日複發汗，若大汗則愈，不解者止，勿複發汗也；四日在胸，服藜蘆丸，微吐之愈，若病固，服藜蘆丸不吐者，服赤小豆瓜蒂散吐之即愈，視病者尚未了了，複一法針之，當解；不愈者，六日熱已入胃，乃與利湯下之愈，百無不如意，但當谛視節度與病耳。若食不消病，亦與時行病，俱發熱頭痛，食病當速下之，時行病當待六七日下之。時行病始得，一日在皮、二日在膚、三日在肌、四日在胸、五日入胃，入胃乃可下也。熱在胃外而下之，則熱乘虛便入胃，然病要當複下去之，不得留于胃中也。胃若實熱，緻此爲病，三死一生，此輩皆多不愈，胃虛熱入爛胃也。其熱微者赤斑出，劇者黑斑出，赤斑出者五死一生，黑斑出者十死一生，但論人有強弱、病有難易，功效相倍耳。病者過日，不以時下之，熱不得洩，亦胃爛斑出矣。若得病無熱，但狂言煩躁不安，精采言語與人不相主當者，勿以火迫之，但以豬苓散一方寸匕，水和服之，當以新汲冷水令強飲一升，若一升半可至二升，益佳，以指刺喉中吐之，随手愈，不即吐者，此病輩多不善，勿強與水，水停即結心下也，更當以餘藥吐之，皆令相主當者，不爾必危。若此病不急以豬苓散吐解之者，其死殆速矣，亦可先以去毒物及法針之，尤佳。其湯熨針石，别有正方，補養宣導，今附于後。


《養生方》導引法雲，清旦初起，以左右手交互從頭上挽兩耳，舉，又引鬓發，即流通，令頭不白、耳不聾。又摩手掌令熱，以摩面，從上下二七止，去汗氣，令面有光。又摩手令熱，從體上下，名曰幹浴，令人勝風寒時氣，寒熱頭痛，百病皆愈。又時氣病，一日太陽受病，太陽爲三陽之首，主于頭項，故得病一日，頭項腰脊痛。


又時氣二日，陽明受病，陽明主于肌肉，其脈絡鼻入目，故病二日，内熱鼻幹不得眠。


夫諸陽爲表，表始受病皮膚之間，故可摩膏火灸，發汗而愈。


又時氣病三日，少陽受病，少陽脈循于脅，上于頸耳，故得病三日，胸脅熱而耳聾也。


三陽經絡始相傳，病未入于髒，故可汗之而愈。


又時氣四日，太陰受病，太陰爲三陰之首，是知三日以後，諸陽受病訖，即傳之于陰，而太陰受病焉。其脈主于咽嗌，故得病四日，腹滿而嗌幹，其病在胸膈，故可吐而愈也。


又雲∶夫得病四日，毒在胸膈，故宜取吐。有得病二三日便心胸煩滿，此爲毒氣已入，或有五六日以上，毒氣猶在上焦者，其人有痰實故也，所以複宜取吐也。


又時氣病五日，少陰受病，少陰脈貫腎絡肺，系于舌本，故得病五日，口熱舌幹，渴而引飲，其病在腹，故可下而愈。


又時氣病六日，厥陰受病，厥陰脈循陰器、絡于肝，故得病六日，煩滿而囊縮也，此爲三陰三陽俱受病，毒氣入于腸胃，故可下而愈。


又時氣病七日，法當小愈，所以然者，陰陽諸經傳病竟故也，今病不除者，欲爲再經病，再經病者，謂陰陽諸經重受病也。


又時氣病八九日以上不解者，或者陰陽諸經重受于病，或已發汗吐下之後，毒氣未盡，所以病不能除，或一經受病，未即相傳，緻使停滞，累日病證不改者，故皆當察其證候而治之。（并出第九卷中。士弱氏曰，七日傳經盡，再傳經必七日，蓋剝複之義耳）《廣濟》天行壯熱，煩悶發汗。麻黃湯方。


麻黃（五兩去節）葛根（四兩）栀子（二七枚擘）蔥（切一升）香豉（一升綿裹）


上五味咀。以水八升，先煮麻黃、葛根三兩沸，去沫，納諸藥，煎取二升五合，絞去滓，分爲三服，服别相去如人行五六裏，更進一服。不利，覆取汗，後以粉粉身，忌風及諸熱食。（出第一卷中）


《肘後》療天行一二日。麻黃解肌湯方。


麻黃（一兩去節）升麻（一兩）甘草（一兩炙）芍藥（一兩）石膏（一兩碎，綿裹）杏仁（三十枚去尖、雙仁）貝齒（三枚末）


上七味，細切，以水三升，煮取一升，頓服。覆取汗，汗出則愈，便食豉粥補虛也。忌海藻、菘菜。（《千金》同）


又方：麻黃（二兩）黃芩桂心（各一兩）生姜（三兩）


上四味，切，以水六升，煮取二升，分三服。忌生蔥。（張文仲同）又葛根解肌湯方


葛根（四兩）芍藥（二兩）麻黃（一兩去節）大青（一兩）甘草（一兩炙）黃芩（一兩）石膏（一兩碎）大棗（四枚擘）桂心（一兩）


上九味，切，以水五升，煮取二升，分溫三服，相次服之。覆取汗，瘥。忌海藻、菘菜、生蔥、炙肉等。（張文仲同）又療二三日以上至七八日不解者。可服小柴胡湯方。


柴胡（八兩）人參（三兩）甘草（三兩炙）黃芩（三兩）生姜（三兩）半夏（半升洗）大棗（十二枚擘）


上七味，切，以水一斗二升，煮取六升，去滓，更煎取三升，分三服。微覆取汗，半日便瘥。如不除，更服一劑。忌海藻、菘菜、羊肉饧。（範汪、張文仲同，此張仲景《傷寒論》方）又若有熱實，得汗不解，腹脹痛，煩躁欲狂語者。可服大柴胡湯方。


柴胡（半斤）大黃（二兩）黃芩（二兩）芍藥（二兩）枳實（四枚炙）半夏（五兩洗）


上八味，切，以水一斗二升，煮取六升，去滓，更煎取三升，溫服一升，日三服。當微利，忌羊肉、饧。此方四首最第一，急疾須預，有幸可得藥處，便不可不營之，保無傷死，諸小療爲以防窮極者耳。忌羊肉、饧。（出第二卷中，同上）《删繁》療天行三日外，至七日不歇，肉熱令人更相染着。大青消毒湯方。


大青（四兩）香豉（八合熬，綿裹）幹葛栀子（各四兩）生幹地黃（一升切）芒硝（三兩）


上六味，切，以水五升，煮諸藥味，取二升五合，去滓，下芒硝，分三服。忌蕪荑、熱面、酒、蒜等物。（一方有石膏八兩）又療天行五日不歇，未至七日，皮肉毒熱，四肢疼痛強。苦參吐毒熱湯方。


苦參（八分）烏梅（七枚）雞子（三枚取白）


上三味，以苦酒三升煮二物，取一升，去滓澄清，下雞子白攪調，溫去沫，分再服之，當吐毒熱氣出愈。


又療天行七日至二七日，髒腑陰陽毒氣，天行病欲歇而未歇，或因食飲勞複，心下脹滿煩熱。生地黃湯方。


生地黃（切一升）黃芩（三兩）桂心（二兩）甘草（二兩炙）竹葉（切一升洗）香豉（一升綿别裹）心（一升）芒硝（三兩）尖鼠屎（三七枚）幹葛（一兩）麻黃（三兩去節）石膏（八兩碎，綿裹）


上十二味，切，以水九升，煮取三升，去滓，下芒硝，分三服。忌蕪荑、海藻、菘菜、生蔥等。


又療天行二七日外，至三七日不歇，或寒或熱，來去吸吸，四肢羸瘦，飲食不能，腹中虛滿，熱毒不安。生地黃湯方。


生地黃（汁一升）生麥門冬（汁一升）赤蜜（一升）人參（二兩）白術（三兩）桂心（一兩）甘草（二兩炙）生地骨皮（四兩）升麻（三兩）石膏（八兩碎，綿裹）心（一升）


上十一味，細切，以水九升，煮諸藥味，取二升，去滓，下地黃汁，更煎三兩沸，分溫五服，晝四夜一服。忌蕪荑、生蔥、海藻、菘菜、桃、李、雀肉等物。


又療天行三七日至四七日，勞不歇，熱毒不止，乍寒乍熱，乍劇乍瘥，發動如瘧。鼈甲湯方。


鼈甲（三兩炙）大青（二兩）石膏（八兩碎，綿裹）牡丹皮（一兩）烏梅肉（一兩）常山（三兩）竹葉（切一升）牛膝根（三兩）甘草（一兩）香豉（一升熬，綿裹）


上十味，切，以水九升，煮取三升，分溫三服，日三。忌生蔥、生菜、鯉魚、海藻、菘菜、苋菜、蕪荑。（一方有生天門冬、生地黃各切一升）《千金》療天行熱病五六日以上。宜服苦參湯方。


苦參（三兩）黃芩（二兩）生地黃（八兩）


上三味，切，以水八升，煎至二升，去滓，溫服半升，日再。忌蕪荑。（出第九卷中）


又凝雪湯療天行毒病七八日，熱積胸中，煩亂欲死，起死湯方。


芫花（一升）


上一味，以水三升，煮取一升半，漬故布薄胸上，不過再三薄，熱則除，當溫四肢護厥逆也。（張文仲、《備急》、《古今錄驗》、《深師》、《範汪》并同。出第十卷中。通按∶音臘，折也，推也，又折也。以故布折方，漬而答胸上也）《千金翼》療天行脈浮緊，無汗而發熱，其身疼痛，八九日不解，其表證續在，此當發其汗，服藥已微除，發煩目瞑，劇者必衄，衄乃解，所以然者，陽氣重故也。宜服麻黃湯方


。（《千金翼》不療天行）麻黃（三兩去節）桂心（二兩）甘草（一兩炙）杏仁（七十枚去尖、皮、兩仁）


上四味，切，以水九升，先煎麻黃減二升，去上沫，納諸藥，煮取二升半，分服八合取汗，不須飲粥，投此湯易得汗。忌菘菜、海藻、生蔥。（《深師》同。出第九卷中，此張仲景《傷寒論》方）崔氏療時行數日而大下，熱痢時作，白通諸藥多不得止，吾思舊方多療傷寒後下痢耳，未有尚在數日，便兼除熱止下者也，四順湯熱，白通苦溫，故吾思作此湯，以救數十人，兼主傷寒。黃連龍骨湯方。


黃連（三兩止利除熱）黃柏（三兩止利除熱）熟艾（如雞子一枚除熱毒止利）龍骨（二兩止利除熱）


上四味，切，以水六升，煮取二升半，分三服，無不斷者。忌豬肉、冷水。


又其年時行四五日，大下後或不下，皆患心中結滿，兩脅痞塞，胸中氣急，厥逆欲絕，心胸高起，手不得近，不過二三日，辄便死殁，諸醫用瀉心湯，餘用大小陷胸湯，并不得療。重思此或者下後虛逆，而氣已不理，而毒複上攻，毒氣相搏，結于胸中，縱不下者，毒已入胃，胃中不通，毒還沖上，複搏于氣，氣毒相激，故緻此病。療之當先理其氣，次下諸疾，思與增損理中丸方。


人參（二兩）白術（二兩）甘草（二兩炙）幹姜（六分炮）栝蒌根（二兩）枳實（四枚）茯苓（二兩）牡蛎（二兩熬）


上八味，末之，以蜜和爲丸。服如彈子一丸，熟水下，不歇複服。餘時用此，效的神速，下喉即折，續複與之，不過服五六丸，胸中豁然矣，用藥之速，未嘗見此。然渴者當加栝蒌，不渴除之；下者當加牡蛎，不下勿用。餘因以告領軍韓康伯，右衛毛仲祖，光祿王道豫，靈台郎顧君苗，著作商仲堪諸人，并悉用之，鹹歎其應速。于時枳實乃爲之貴，難者曰，傷寒熱病，理中溫藥，今不解之以冷，而救之以溫，其可論乎？餘應之曰，夫今診時行，始于項強敕色，次于失眠發熱，中于煩躁思水，終于生瘡下痢，大齊于此耳。忌海藻、菘菜、酢物、桃、李、雀肉等。（《深師方》同）又阮河南療天行七八日，熱盛不解。艾湯方。


苦酒（三升）葶苈子（二合熬，搗）生艾（汁取一升，無生艾，熟艾、幹艾亦可用，無艾，可艾根搗取汁）


上三味，煎得一升，頓服，愈。若有牛黃，納一刀圭尤良。此宜療内有大熱也。阮河南曰∶療天行，凡除熱解毒，無過苦醋之物，故多用苦參、青葙、艾、葶苈、苦酒、烏梅之屬，此其要也。夫熱盛，非苦醋之物則不能愈，熱在身中，既不時治，治之又不用苦酢之藥，如救火不以水，必不可得脫免也。又曰，今諸療多用辛甜姜桂人參之屬，此皆貴價，難得常有，比行求之，轉以失時，而苦參、青葙、葶苈子、艾之屬，所在盡有，除熱解毒最良，勝于向貴價藥也。前後數參并用之，得病内熱者，不必按常藥次也，便以青葙、苦參、艾、苦酒療之，但稍與，促其間耳，無不解。（《千金》、《集驗》同，并出于第一卷中）


又茵陳丸療瘴氣、時氣及黃病、瘧等方。


茵陳（二兩）大黃（五兩）豉（五合熬令香）常山（三兩）栀子仁（二兩）鼈甲（二兩炙）芒硝（二兩）杏仁（三兩去尖、皮，熬）巴豆（一兩去心、皮，熬）


上九味搗篩，蜜和爲丸，初得時氣三日内，平旦飲服，每服一丸，丸如梧子大，如人行十裏久，或吐、或利、或汗。如不吐及不利、不汗，更服一丸，五裏久，不吐利汗，則以熱飲投之。老小以意量減。黃病、痰、時氣、傷寒、瘧、小兒驚熱欲發痫，服之無不瘥者，療瘴特神驗。有人患赤白痢者，服之亦瘥。春初有宿熱，依上法服之，取吐利，當年不憂熱病。忌苋菜、蘆筍、野豬肉、生蔥、生菜。（出第二卷中，《千金》同）張文仲療天行，若已五六日不解，頭痛壯熱，四肢煩疼，不得飲食。大黃湯方。


大黃（半兩）黃連（半兩去毛）黃柏（半兩）栀子（半兩擘）


上四味，切，以水八升，煮取六七沸，納豉一升，蔥白七莖，煮取三升，分三服。此許推然方，神良。又療傷寒已五六日，頭痛壯熱，四肢煩疼，取汗并宜老小。忌豬肉、冷水。


（《短劇》、《備急》同）又支太醫桃葉湯熏身法水一石，煮桃葉，取七斗，以薦席自圍，衣被蓋上，安桃湯于床箦下，取熱自熏，停少時當雨汗。汗遍去湯，待歇速粉之，并灸大椎則愈。


又廪丘蒸法經雲，連發汗，汗不出者死，可蒸之，如中風法。後以問張苗，苗雲，曾有人疲極汗出，卧單簟中冷，但苦寒蜷，四日凡八過發汗，汗不出，苗燒地排葉蒸之，則得大汗，被中敷粉極燥便瘥。後用此法發汗得出療之。（《備急方》同）又療天行熱毒垂死。破棺千金湯方。


苦參（一兩）


上一味咀，以酒二升半，舊方用苦酒煮取半升，去滓，并服，當吐如烊膠便愈，神驗。（《肘後》同，《延年》治天行四五日，結胸滿痛，壯熱身痛。出第二卷中）


《延年秘錄》療天行，頭痛壯熱一二日。水解散方。


麻黃（四兩去節）大黃（三兩）黃芩（三兩）桂心（二兩）甘草（二兩炙）芍藥（二兩）


上六味，搗篩爲散，患者以生熟湯浴訖，以暖水和服方寸匕。覆取汗，或利則便瘥。丁強人服二方寸匕。忌海藻、生蔥、菘菜、生菜。（《古今錄驗》同，《千金》無黃芩、芍藥）又栀子湯主天行一二日，頭痛壯熱，心中熱者方。


栀子（三兩）黃芩（三兩）豉（一升熬，綿裹）蔥白（切一升）石膏（四兩碎，綿裹）幹葛（四兩切）


上六味，切，以水七升，煮取二升六合，去滓，分溫三服，如人行八九裏，再服。忌面、酒、生冷等物。


又解肌湯主天行病二三日，頭痛壯熱者方。


幹葛（四兩）麻黃（三兩去節）芍藥（二兩）黃芩（二兩）甘草（一兩炙）大棗（十二枚擘）桂心（一兩）


上七味，切，以水八升，煮取二升半，去滓，分三服，得汗愈。忌海藻、菘菜、生蔥等。


（蔣孝璋處）又療欲似天行四五日，熱歇後，時來時往，惡寒微熱，不能食者。知母湯方。


知母（二兩）枳實（三兩炙）栀子仁（三兩）豉（一升熬，别裹）


上四味，切，以水六升，煮取二升半，去滓，分溫三服，如人行八裏一服。忌蒜、面。


又療天行五日，頭痛壯熱，食則嘔者。竹茹飲方。


竹茹（二兩）生姜（三兩）黃芩（二兩）栀子仁（二兩）


上四味，切，以水五升，煮取一升六合，去滓，分溫三服。忌蒜、熱面等五日。


又療天行五六日，頭痛，骨節疼痛，腰痛兼痢。黃芩湯方。


黃芩（三兩）栀子仁（三兩）芍藥（三兩）豉（一升綿裹）


上四味，水六升，煮取二升半，去滓，分三服。忌物依前。


又柴胡湯天行五六日壯熱，骨煩疼，兼兩脅，連心肋下，氣脹急硬，痛不能食，恐變發黃者方。


柴胡（三兩）枳實（三兩炙）栝蒌（三兩）黃芩（三兩）栀子仁（三兩）茵陳（三兩）龍膽（二兩）大黃（三兩切）


上八味，切，以水九升，煮取二升七合，去滓，分溫三服。忌熱面、蒜。（并出第九卷中）又竹茹飲主痢後得天行病，頭痛三四日，食即嘔吐者方。


竹茹（二兩）橘皮（二兩）生姜（四兩）人參（二兩）蘆根（切一升）粳米（一合）


上六味，切，以水六升，煮取二升五合，去滓。分溫五六服，中間任食。忌熱面、生冷。（張文仲處）又療天行熱病七八日成黃，面目身體悉黃，心滿喘氣粗氣急者。茵陳丸方。


茵陳（三兩）大黃（五兩）栀子仁（二兩）黃芩（二兩）鼈甲（二兩炙）常山（二兩）芒硝（二兩）巴豆（一兩去皮、心，熬）升麻（二兩）豉（三合熬）


上十味搗篩，以蜜和爲丸，如梧子大。患者飲服三丸，以得吐利則瘥。忌苋菜、生蔥、生菜、野豬肉、蘆筍。（出第十卷中）


《救急》療天行熱氣頭痛，骨肉酸疼，壯熱等疾，若初病一日在毛發，二日在皮膚，三日在肌肉，必未得取利，旦宜進豉尿湯方。


豉（一升）蔥白（切一升）小便（三升童子者爲佳）


上三味，先熬豉及蔥白，令相得，則投小便，煮取一升，澄清，及熱頓服，或汗或利，但瘥則得。如未歇，依前更進一劑，頻用有效。


又如不除，進柴胡湯方。


麻黃（二兩陳者，去節）柴胡（三兩）黃芩（三兩）甘草（二兩炙）幹葛（二兩）石膏（五兩碎，綿裹）蔥白根（切一升勿令有青處，青即熱，白即冷。一作桑根皮）豉（七合綿裹，


上八味，切，以水九升，宿漬藥，明旦先煮麻黃令沸，掠去上沫，然後并諸藥煮取一升七合，分三服，服别相去三食頃，良久覆取汗，汗出以粉拭之。惡寒多，加桂心一兩。忌海藻、菘菜等。


又療天行病不即瘥，經四五日，渴引飲，心上急強，手不得近，又不得眠，慌亂，此則是黃，不必得待刺黃始服藥，凡是心強氣急，不得眠卧，服此湯吐即瘥。瓜蒂散方。


瓜蒂（僅量一合熬令似黃，勿令焦）小豆（一合小弱量通按∶小弱量者，量人之強弱而增減也）


上二味，搗篩爲散，凡有病如前候，及天行病得四五日不歇，皆宜服此方，以漿飲五合，和散一錢匕，服之二，食久必吐，不吐更與半錢匕服，吐畢即瘥。中男以上，量意斟酌服之。


又天行病若大困，患人舌燥如鋸，極渴不能服藥者。宜服幹糞湯，一名破棺湯，解大熱方。


陳久幹人糞（一大升）


上一味，以沸湯一大升，沃此糞一食久，澄清，瀝取一升，頓服。如渴不止者，又依前法更服。此宜灸，從心厭骨向下一寸半，名巨阙，取患人中指節爲寸，灸三十壯。若無心厭骨，則以中指節前量，橫括心上，至歧骨上，兩頭築着骨，當橫量下，以前一寸當中直下，則是巨阙也。（士弱氏曰∶同身寸以心鸠尾下至臍折算）《必效》療天行一二日者方。


麻黃（一大兩去節）


上一味，以水四升，煮去沫，取二升，去滓，則着米一匙及豉爲稀粥，取強一升，先作生熟湯浴，淋頭百餘碗，然後服前粥，則濃覆取汗，于夜最佳。


又療天行病經七日以上，熱勢彌固，大便澀秘，心腹痞滿，食飲不下，精神昏亂恍惚，狂言浪語，脈沉細，衆狀之中，一無可救。宜決計服此鼈甲湯方。


鼈甲（二兩炙）細辛（二兩）桂心（二兩）白術（二兩）生姜（四兩）吳茱萸（一兩）白藓皮（二兩）附子（一兩半炮）枳實（二兩炙）茵陳（二兩）大黃（三兩切）


上十一味，切，以水八升，煮取二升六合，去滓，分三服，服别相去如人行五裏進一服。忌生蔥、生菜、苋菜、豬肉、桃、李、雀肉等。


又療天行十日以上，腹微滿，谵語，或汗出而不惡寒，體重短氣，腹滿而喘，不大便，繞臍痛，大便乍難乍易，或見鬼者。大承氣湯方。


大黃（四兩）濃樸（半斤炙）陳枳實（五枚炙）芒硝（三合）


上四味，切，先以水一斗，煮二味取五升，去滓，納大黃，複煮取二升，去滓，納芒硝，煎令三兩沸，适寒溫，分再服，得下者止，不下更服之。（并出第三卷中，此張仲景《傷寒論》方）《古今錄驗》八毒大黃丸療天行病三四日，身熱目赤，四肢不舉，産乳後傷寒，舌黃白，狂言妄語；亦療溫病已後，飛屍遁屍，心腹痛，膈上下不通，癖飲積聚，癰腫苦痛，溫中摩痛上諸毒病方。


藜蘆（二分炙）大黃（三分）朱砂（五分）蜀椒（四分）雄黃（四分研）巴豆（四分去皮，熬）桂心（四分）


上七味，搗篩，蜜和爲丸，如麻子大。飲服三丸，當下，不瘥更服。合時勿令婦人、雞、犬見之。忌生蔥、野豬肉、蘆筍、狸肉、生血物。


又牽馬丸療天行病四五日，下部生瘡，醫所不能療者方。


附子（一枚炮）藜蘆（一兩炙）桂心（一兩）巴豆（一兩去心、皮，熬）


上四味，搗篩，研巴豆如膏，和散蜜丸，如梧桐子。空腹服二丸。熱在膈上不下，飲半升熱飲，投，吐之後下，下部瘡自瘥，神良。病家嘗牽馬買藥，因名牽馬丸，老小半之，以意消息之。忌野豬肉、生蔥、狸肉、蘆筍等物。


又療若六七日熱盛心煩，狂言見鬼者方。


絞人糞汁，飲數合，服良。（出第三卷中）


《近效》療天行三日外，若忽覺心上妨滿堅硬，腳手心熱，則變爲黃，不療殺人。秦艽湯方。


秦艽（一兩）紫草（一兩）白藓皮（一兩）黃芩（一兩）栀子（一兩）


上五味，切，以水一大升半，牛乳一大升，煮取七合，分爲二服，老小以意量之，一劑不愈，更吃一劑，試有效。

（此方兼療傷寒，爲題雲天行，所以入天行部）


許仁則雲，此病方家呼爲傷寒，有二種，有陰有陽，陰傷寒者反于陽是也。陽傷寒狀，表裏相應，心熱則口幹苦，肝熱則眼赤暈，脾熱則谷道稍澀，腎熱則耳熱赤，肺熱則鼻幹渴，胃熱則嘔逆，大腸熱則大便秘澀，小腸熱則小便赤少，皮膚熱則脈洪數，身體熱。反此者，乃陰傷寒。夫傷寒者，則爲寒所傷也，寒生陰，陰主殺，凡人陰陽調則無病。氣既爲寒所傷，便緻斯疾也。


又論陰陽傷寒者，則毒氣傷陰陽氣也。人身中有陰陽之氣，陰陽者則寒熱也，本以陰爲毒所傷，則不能流行，陽熱獨王，故天行多熱者也。以病于諸病之中，最難爲療。陰陽二病，陰尤可憂耳，時聞有此病而多倉卒死者不少，或由診候不能精審，方藥未達指歸，飲食乖宜，寒溫失節，故緻爾，自心不全甄别，他醫難得精妙，與其療也，甯可任之。但能滋味适寒溫，将理中間冷暖，守過七日，此最爲得計。其中事須服藥，不可徒然者，唯多日大便不通，暫須一轉洩耳，病經一二日，覺身體壯熱頭痛，骨肉酸楚，背脊強，口鼻幹，手足微冷，小便黃赤，此是其候，若如是，宜先合煮桃柳等三物湯浴之方。


桃枝（細切五斗）柳葉（細切五斗）酢漿水（一斗）


上藥先以水一石，煮桃柳枝葉二物，取七斗汁，去滓，納醋漿水攪，帶熱以浴，浴訖拭身體令幹，以粉摩之，勿觸風，則于密處刺頭眼後兩邊，及舌下，血斷以鹽末厭刺處，則入被卧。


又後服解肌幹葛等五物飲，微覆取汗，如病根輕者，因此或歇方。


葛根（切五合）蔥白（切一升）生姜（切一合）豉心（一升綿裹）粳米（二合研碎）


上藥切，以水五升，煮取豉心以上四味，取三升半汁，去滓，納粳米屑，煮令米爛。帶熱頓啜候盡，微覆取汗。無所忌。


又依前浴等法，不覺歇，宜更作雞子湯重洩之方。


新殼産雞子五枚


上各破頭，瀉置一盞中，别加一雞子水，以箸攪令極渾，别用水一升，煮極沸，則投雞子于湯中微攪，才似熟則瀉置碗中，納少醬清，似變腥氣。帶熱啜令盡，覆使汗出。


又依前雞子湯出汗，汗洩當歇，如不覺退，合栀子等六味散以下之方。


栀子（三十枚擘）幹葛（五兩）茵陳（二兩）蜀升麻（三兩）大黃（五兩）芒硝（五兩）


上藥切，合搗爲散。以飲服三方寸匕。服之須臾，當覺轉則利也。如經一兩食頃不利，且以熱飲投，又不利，即斯須臾服一方寸匕，還以飲投，得利爲度。後适寒溫将息，更不須服此也。


又依前栀子等六味散取利，複不覺退，加嘔逆食不下，口鼻喉舌幹燥。宜合生蘆根八味飲子，細細服之方。


生蘆根（切一升）生麥門冬（二升去心）生姜（五兩）人參（二兩）知母（二兩）烏梅（十顆）白蜜（一合）竹瀝（三合）


上藥切，以水八升，煮取三升，去滓，納蜜瀝等攪令調。細細飲，不限遍數冷暖，亦不限食前後服。此飲子，雖不能頓除熱病，然于諸候，不覺有加體氣，安穩心腹不冷意。又欲得此飲，任重合，但依前服之。如熱勢不退，心腹妨滿，飲食漸少，心上痞結，則不可重服之。


又依前生蘆根等八味飲子，飲之諸狀不歇，漸不下食，心腹結硬，不得手近，有時觸着痛不可忍，既是熱病，體氣合熱，骨肉疼痛，脈合洪數，口合苦爽，食合嘔逆，體氣反涼，脈反沉細，飯食反下，反不知痛惱，大小便秘塞，心上如石，痛不可近，視唇急鼻張，手眼尋繹，狂言妄語，此由熱極，将息酷冷，飲食寝寐，唯冷是求，熱結在心，無因通洩，如有此者，十不救二三，更不可以常途守之，當須作成敗計耳。此非半夏等十味湯，無奈之何，其中有諸狀與此無别，但加身體黃，眼白睛色如黃柏，此是急黃，如有，亦不可守常法，還宜合後湯救之方。


半夏（五兩熊州者，湯洗去滑，汁盡疑熊宇）幹姜（三兩）吳茱萸（二兩）桂心（一兩）白術（三兩）細辛（三兩）柴胡（三兩）牡丹皮（三兩）大黃（五兩）芒硝（二兩）


上藥切，以水一斗，煮取三升，去滓，納芒硝，攪令消盡，分溫三服，每服如人行十裏久。若服一服利後，須伺候将息，勿更進湯藥，但研好粟米作汁飲，細細與之。如覺利傷多，可以酢飯止，稠酢漿粥亦得。忌羊肉、饧、生蔥、生菜、桃、李、雀肉、胡荽等。


又依前成敗計，服半夏等十味湯後，雖得毒熱勢退，利尚不休，體力漸弱。宜合人參等五味散細細服之方。


人參（五兩）生犀角（末二兩）烏梅肉（三兩熬）生姜屑（三兩）黃連（三兩去毛，無，亦可以龍骨四兩代之）


上藥搗篩爲散。以飲服一方寸匕，日三服，稍加至二匕。忌豬肉、冷水等。（吳升同）

	天行病方七首  ◄ 
	外臺秘要
卷第三 天行嘔逆方七首
	 ►  天行嘔方七首



 
	

	








《病源》胃家有熱，谷氣入胃，與熱相并，氣逆則嘔，或吐下後飲水多，胃虛冷，亦爲嘔也。（出第九卷中）


《廣濟》療天行惡寒壯熱，食則嘔逆。前胡湯方。


前胡（一兩）麥門冬（三兩去心）竹茹（二兩）橘皮（一兩）甘草（一兩炙）生姜（二兩）生地黃（四兩切）


上七味，切，以水七升，煮取二升三合，絞去滓，分溫三服，服如人行六七裏進一服。忌海藻、菘菜、蕪荑、熱面、豬犬肉、油膩。（出第一卷中）


崔氏療天行數日，或十許日而表不解，心下有水，熱毒相搏，遂嘔，時複有咳者。增損阮氏小青龍湯方。


麻黃（二兩去節）芍藥（二兩）桂心（一兩）甘草（二兩炙）細辛（一兩）


上五味，切，以水六升，煮取二升，溫服七合。阮本湯方等分，雖未嘗用，嫌其太溫，餘增損其分兩，以療十餘人皆愈。忌海藻、菘菜、生蔥、生菜等。（出第一卷中）


《近效》療天行壯熱，嘔逆不下食。橘皮湯方。


橘皮（三兩）生姜（四兩）茯苓（三兩）


上三味，切，以水五升，煮取一升五合，去滓，分溫五六服。中間任食，一日服盡。忌大酢、蒜、面。（李處儉、張文仲等并同。出第九卷中）


《必效》療天行嘔吐不下食方。


取臘月兔頭并皮毛燒令煙盡，擘破作黑灰，搗羅之。以飲汁服方寸匕，則下食。不瘥，更服。燒之勿令大耗，無所忌，比用頻效。（出第一卷中）


《救急》療天行後嘔逆不下食，食入則出方。


取羊子肝如食法作生淡食，不過三兩度則止。（文仲同）


又方：以雞子一枚，于沸湯中煮三五沸，則出水浸之，外寒内熱則吞之。神效，無所忌。（并出第一卷中）


《集驗》療天行後，氣膈嘔逆不下食。生蘆根湯方。


燈心（一分）生麥門冬（十二分去心）人參（四分切）生蘆根（一大握切）


上四味，以水一大升，煎取八合，去滓，分溫三服。

	天行嘔逆方七首  ◄ 
	外臺秘要
卷第三 天行嘔方七首
	 ►  天行喉咽痛方二首



 
	

	








《病源》伏熱在胃，令人胸滿，胸滿則氣逆，氣逆則哕；若大下後胃氣虛冷，亦令緻哕也。（出第九卷中）


《肘後》療嘔不止。橘皮甘草湯方。


甘草（一兩炙）橘皮（三兩）升麻（半兩）生姜（三兩）


上四味，切，以水三升，煮取一升，盡服之，日三四作，當止。忌海藻、菘菜。（文仲同。出第二卷中）


文仲《近效》療嘔逆。麥門冬飲子方。


麥門冬（去心）蘆根 人參（各二兩）


上三味，切，以水六升，煮取二升七合，去滓，分溫五服，徐徐服。常用有驗。


又方：飲生姜汁三二合，大良。


又方：枇杷葉去毛，煮飲之。作粥亦佳。（出第一卷中）


又方：研油麻汁煮綠豆令爛，取半升許，以手掌大


皮燒作灰，篩之，納豆中和食。（出第二卷中）


《救急》療天行幹嘔若哕，手足逆冷。薤豉粥方。


薤白（切一升）香豉（一升）白米（四合）


上三味，以水一升，煮豉一沸，漉去滓，下薤及米，煮爲稀粥，進兩碗良。


又療天行後哕欲死，兼主傷寒。小半夏湯方。


半夏（五兩洗去滑）


生姜（八兩切令薄細，勿令濕惡，經水浸者爲好）


上二味，各以水三升别煮，各取一升半，去滓，二汁相和一處，共煮取二升，分三服，服相去如人行十裏久，當令下食，其哕不過俄頃則止。近二公及任理居中屬纩得之，明奉禦來彖執秘此方，但止煮藥送，來彖與方郎中鄰居，後乃方便得之，大良效。忌羊肉、饧。（《傷寒論》同，并出在第一卷中）

	天行嘔方七首  ◄ 
	外臺秘要
卷第三 天行喉咽痛方二首
	 ►  天行衄血方四首



 
	

	






《病源》陰陽隔絕，邪客于足少陰之絡，毒氣上熏，攻于喉咽，故痛，或生瘡也。（出第九卷中）


《深師》療天行毒病，或下不止，喉咽痛。黃連馬通湯方。


小豆（一升）黃連（一兩去毛）馬通汁（三升）吳茱萸（一兩）


上四味，以馬通汁令煮取一升，盡服。不瘥，複作有效。忌豬肉、冷水。（出第十四卷中）《古今錄驗》青木香湯療春夏忽喉咽痛而腫，兼下痢方。


青木香（二兩）黃連（一兩去毛）白頭翁（二兩）


上三味，切，以水五升，煮取一升半。分溫三服，小兒若服之，一服一合。忌豬肉、冷水。（出第三卷中）

	天行喉咽痛方二首  ◄ 
	外臺秘要
卷第三 天行衄血方四首
	 ►  天行口瘡及口乾苦方四首



 
	

	






《病源》天行衄血者，五髒熱結所爲，心主于血，邪熱中于手少陰之經，客于足陽明之絡，故衄血。衄者，血從鼻出也。（出第九卷中）


《深師》療天行毒病，鼻衄是熱毒，血下數升者方。


勿療自瘥，亦無所苦。亦可取好松煙墨搗之，以雞子白和丸，丸如梧桐子大。水下一服十丸。并無所忌。


又黃土湯療鼻衄，去五髒熱氣結所爲，或吐血者方。


當歸甘草（炙）芍藥黃芩芎（各三兩）桂心（一兩）生地黃（一斤）釜月下焦黃土（如雞子一枚碎，綿裹）青竹皮（五兩）


上九味，切，以水一斗三升，煮竹皮減三升，去滓，納諸藥，煮取三升，分四服。忌海藻、菘菜、生蔥。


又方：黃芩（四兩）


上一味，切，以水五升，煮取二升，分三服。亦療婦人漏下血。


又療脈浮大，鼻中燥，如此必去血鼻衄方。


灸兩臂中脈取止。取臂脈法∶以鼻嗅臂，點其鼻尖所着處是穴，兩臂皆爾。（出第十四卷中）

	天行衄血方四首  ◄ 
	外臺秘要
卷第三 天行口瘡及口乾苦方四首
	 ►  天行咳嗽方五首



 
	

	






《病源》發汗下後，表裏俱虛，而毒氣未盡，熏于上焦，故喉口生瘡也。（出第九卷中）


《深師》療天行熱盛，口中生瘡。酪酥煎丸。


酪酥（三合）蜜（三合）大青（一兩）


上三味，合煎三沸，稍稍敷口，以瘥爲度。


又口瘡方


取蛇莓五升，搗，絞取汁，稍稍飲之。（并出第十四卷中）


《集驗》療天行熱病口瘡。升麻湯方。


升麻（二兩）通草（四兩）射幹（二兩）羚羊角（三兩屑）芍藥（三兩）生蘆根（切一升）


上六味，切，以水七升，煮取三升，分爲三服，如人行五裏更服。（《古今錄驗》同）又療天行熱病口苦，下氣除熱，喉中鳴。石膏蜜煎方。


石膏（半斤碎）蜜（一升）


上二味，以水三升，煮石膏取二升，乃納蜜複煎取一升，去滓，含如棗核許，盡更含。（《千金》同，并出第二卷中）

	天行口瘡及口乾苦方四首  ◄ 
	外臺秘要
卷第三 天行咳嗽方五首
	 ►  天行發斑方三首



 
	

	






《病源》熱邪氣客于肺，上焦有熱，其人必飲水，水停心下，則上乘于肺，故上氣而咳也。（出第九卷中）


《廣濟》療天行壯熱咳嗽，頭痛心悶。前胡湯方。


前胡升麻（各八分）貝母紫菀（各六分）石膏（十二分碎，綿裹）麥門冬（八分去心）杏仁（三十枚去尖、皮、兩仁）竹葉（切一升）甘草（二分炙）


上九味，切，以水八升，煮取二升五合，絞去滓，分溫三服，相去如人行六七裏進一服，不吐利瘥。忌海藻、菘菜、油膩、豬、魚等。


又療天行肺熱咳嗽，喉有瘡。地黃湯方。


生地黃（切一升）升麻玄參芍藥柴胡麥門冬（去心各八分）貝母（六分）竹葉


上九味，切，以水九升，煮取三升，絞去滓，納蜜，再上火煎三沸，含咽其汁勿停，中間不妨食，不利。忌蕪荑、熱面、豬犬肉、油膩。


又療天行後，乍寒乍熱，昏昏不省覺，脅下痛，百節骨痛，咳不能下食，兼口舌幹生瘡。柴胡湯方。


柴胡（八分）升麻（六分）芍藥（六分）黃芩（六分）甘草（五分）石膏（十二分碎，綿裹）生麥門冬（六分去心）蔥白（半分）香豉（六合綿裹）生姜（六分）竹葉（切一升洗）


上十一味，切，以水九升，煮取二升五合，絞去滓，分溫三服，服别相去如人行六七裏進一服，不吐不利瘥。忌海藻、菘菜、熱面、油膩。（并出第一卷中）


《集驗》療天行病上氣咳嗽，多唾粘涎，日夜不定。生姜煎方。


生姜（三兩去皮，切如豆粒大）


上一味，以饧半斤和，微煎令爛，每日無問早晚，少少含，仍嚼姜滓，一時咽之。


《必效》療天行病後，因食酒面，肺中熱擁，遂成咳不止方。


桑白皮（十二分）桔梗（十分）肥幹棗（二十一枚擘）麻黃（六分去節）曹州葶苈子（十分熬令紫色，令爲膏，湯成珠）


上五味，切，先以水四升煮桑白皮等四味，可取一升半，去滓，下葶苈子膏，更煎三五沸，去滓，分溫五服，空心食後服，或利勿怪。忌豬肉、油膩、生冷、果子等物。

	天行咳嗽方五首  ◄ 
	外臺秘要
卷第三 天行發斑方三首
	 ►  天行發瘡豌豆瘡方一十二首



 
	

	






《病源》大熱病在表，已發汗未解，或吐下後，熱毒氣不散，煩躁謬語，此爲表虛裏實，熱氣燥于外，故身體發斑如錦文。凡發斑不可用發表藥，令瘡開洩，更增斑爛，表虛故也。（出第九卷中）


《肘後》比歲有病天行發斑瘡，頭面及身須臾周匝，狀如火瘡，皆戴白漿，随決随生，不即療，劇者數日必死，療得瘥後，瘡瘢紫黯，彌歲方滅，此惡毒之氣也。世人雲∶以建武中于南陽擊虜所得，仍呼爲虜瘡，諸醫參詳作療，用之有效方。


取好蜜通身摩瘡上，亦以蜜煎升麻，數數拭之。亦佳。


又方：以水濃煮升麻漬綿洗之。苦酒漬煮彌佳，但燥痛難忍也。（并出第二卷中）


文仲陶氏雲，天行發斑瘡，須臾遍身，皆戴白漿，此惡毒氣方。


雲永徽四年，比瘡從西域東流于海内，但煮葵菜葉、蒜齑啖之則止，鮮羊血入口亦止，初患急食之，少飯下菜亦得。（出第二卷中）

	天行發斑方三首  ◄ 
	外臺秘要
卷第三 天行發瘡豌豆瘡方一十二首
	 ►  天行虛煩方二首



 
	

	






《病源》夫表虛裏實，熱毒内盛，攻于髒腑，餘氣流于肌肉，遂于皮膚毛孔之中，結成此瘡，重者匝遍其身，狀如火瘡，若根赤頭白則毒輕，若色紫黑則毒重，其瘡形如豌豆，亦名豌豆瘡。脈洪數者，是其候也。（出第九卷中）


《千金》療人及六畜天行熱氣病，豌豆瘡方。


濃煮黍穣汁洗之，若是穣則不瘥，瘡若黑者，搗蒜封之，又煮幹芸苔汁洗之。


又方：真波斯青黛大如棗，水服之，瘥。


又熱病後發豌豆瘡方


黃連三兩，去毛，水二升，煮取八合，頓服之。忌豬肉、冷水。


又若赤黑發如疥大者方


煎羊脂摩敷之。


又方：青木香二兩，水三升，煮取一升，頓服之，效。


又方：小豆屑，和雞子白敷之。


又方：以月布拭之。


又療豌豆瘡，初發覺欲作者方。


煮大黃五兩服之。（《延年》同）又療瘡出煩疼者。木香湯方。


青木香（二兩）丁香（一兩）薰陸香（一兩）白礬（一兩）麝香（二分）


上五味，以水四升，煮取一升半，分再服。熱盛者，加一兩生犀角，如無犀角，以升麻代之；如病輕，去礬石，大神效。


又方：瘡上以芒硝和豬膽塗，勿動，痂落無瘢，仍卧黃土末上良。此病小便澀有血者，中壞瘡皆黑靥不出膿，死不療。


又内發瘡盛方


醋四合大豬膽一具


上二味，煎三沸。一服一合，日五服，良驗。（并出第十卷中）


《延年》療天行壯熱頭痛，發瘡如豌豆遍身。大青湯方。


大青（三兩）栀子（二七枚擘）犀角（屑一兩）豉（五合）


上四味，切，以水五升，煮取二升，分三服。服之無所忌。


《古今錄驗》水解散療天行熱氣，則生瘡疼痛，解肌出汗方。（出翟世平）麻黃（一兩去節）黃芩（三分）芍藥（二分）桂心（一分）


上四味，搗篩，暖水解服二方寸匕。覆令出汗，日再服，瘥者減之。忌海藻、菘菜、生蔥。（《延年》同。出第二卷中。一方有大黃三分、甘草二分）

	天行發瘡豌豆瘡方一十二首  ◄ 
	外臺秘要
卷第三 天行虛煩方二首
	 ►  天行狂語方三首



 
	

	






《病源》夫天行病，陰氣少，陽氣多，故身熱而煩，其毒氣在于心腑而煩者，則令人悶而欲嘔，若其人胃内有燥糞而煩者，則謬語，時繞臍痛，腹滿，皆當察其證候也。（出第九卷中）


文仲療天行表裏虛煩不可攻者。但當與竹葉湯方。


竹葉（二把）石膏（碎，綿裹一升）麥門冬（去心一升）半夏（半升洗）人參甘草（各二兩）


上六味，切，以水一斗，煮取六升，去滓，納粳米一升，煮米熟去之，分五服。嘔者與橘皮湯。湯方在上嘔篇中。不愈者重作此，宮泰數用甚效。若傷寒後虛煩，亦宜服此方，是仲景方。忌羊肉、海藻、菘菜、饧。


又療虛煩不可攻方。


青竹茹（二升）


上一味，以水四升，煎至三升，去滓，分溫五服，徐徐服之。

	外臺秘要/雜療咳嗽方三首  ◄ 
	外臺秘要/肺痿方一十首
卷第十 肺痿方一十首
	 ►  外臺秘要/肺氣客熱方二首

《千金》論曰：寸口脉數，其人病欬，口中反有濁唾涎沫出何也？ 師曰：此為肺痿之病。肺痿之病，何從得之？師曰：病熱在上焦，因欬為肺痿。或從汗出，或從嘔吐，或從消渴，小便利數，或從便難，被駃藥下利，重亡津液，故得肺痿。又寸口脉不出，而反發汗，陽脉早索，隂脉不澀，三焦踟蹰，入而不出，身體反冷，其內反煩，多唾唇燥，小便反難，此為肺痿。傷於津液，便如爛瓜，亦如豚腦，但坐發汗故也。其病欲欬不得欬，欬則出亁沫，乆乆小便不利，甚則脉浮弱。肺痿吐涎沫而不欬者，其人不渴，必遺溺小便數，所以然者，上虗不能制下故也，此為肺中冷，必眩。師曰：肺痿欬唾，咽燥欲飲水者，自愈。自張口者，短氣也。出第十七卷中


仲景《傷寒論》療肺痿，吐涎唾不欬者，其人不渇，必遺溺，小便數。所以然者，以上虗不能制下故也，此為肺冷，必眩，甘草乾薑湯主之，以温其臟方。

甘草四兩炙　乾薑二兩
右二味切以水三升煮取一升半分温二服服湯已小温覆之若渇者屬消渇忌海藻菘菜


又療肺痿涎唾多心中温温液液者炙甘草湯方

甘草四兩炙　生薑三兩去皮　人參二兩　　地黄一斤阿膠三兩炙　大麻子仁半升大棗四十枚　桂心二兩麥門冬半斤去心
右九味切以美酒七升水八升相和先煮八味取四升絞去滓內膠上微火烊銷温服七合日三夜一。并出第八卷中


《肘後》療肺痿欬嗽吐涎沫，心中温温，咽燥而渇者方。一云不渇

生天門冬𢷬取汁一升　　　酒一升　　　飴糖一斤紫菀末，四合
右四味合銅器中於湯上煎可丸服如杏仁一丸日三忌鯉魚。范汪、《經心録》同。出第一卷中。


《集驗》療肺痿欬唾涎沫不止，咽燥而渇方。一云不渇。

生薑五兩　　人參三兩　　甘草二兩炙　大棗十二枚擘
右四味切以水五升煮取一升半分再服忌海藻菘菜。仲景《傷寒論》、《備急》、范汪、《千金》、《經心録》同。


又療肺痿欬嗽涎沫心中温温咽燥而渇方一云不渇生薑五兩　　甘草二兩炙　大棗十二枚擘
右三味切以水五升煮取一升半分再服一方亁薑三兩代生薑。忌海藻菘菜。文仲、《千金》、《古今録驗》同。深師云：温脾湯。范汪亦同


又療肺痿，時時寒熱，兩頰赤氣急方。

童子小便每日晩取之去初末少許小便可有五合取上好甘草量病人中指節男左女右長短截之炙令熟破作四片內小便中置於閑浄處露一宿器上横一小刀明日平旦去甘草頓服之每日一劑其童子勿令喫五辛忌海藻菘菜熱麫竝出第四卷中


《刪繁》療虗寒喘鳴多飲逆氣嘔吐，半夏肺痿湯方。

半夏一升湯洗　母薑一斤　　橘皮一斤　　白术八兩桂心四兩
右五味切以水九升煮取三升去滓分温三服忌羊肉餳桃李雀肉生葱一方有桑白皮切一升


又療凡虛寒肺痿喘氣，亁地黄煎方。

亁地黄五兩　桑根白皮切二升　　　　芎藭五兩桂心　　　人參各三兩　大麻仁一升炒
右六味切以水九升先煮五味取三升去滓內大麻仁煎數沸分三服忌生葱蕪荑竝出第二卷中


《千金》療肺痿涎唾多出心中温温液液甘草湯方

甘草二兩炙
右一味切以水三升煮取一升半分温三服忌海藻菘菜范汪同


又療肺痿吐涎沫桂枝去芍藥加皂莢湯方。

桂心三兩　　甘草二兩炙　大皂莢一挺去皮子炙生薑三兩　　大棗十二枚擘
右五味切以水七升微火煮取三升分三服忌生葱海藻菘菜范汪經心録同並出第十七卷中

	消渴口幹燥方三首  ◄ 
	外臺秘要
卷第十一 消中消渴腎消方八首
	 ►  睡中尿床不自覺方六首



 
	

	






病源内消病者。不渴而小便多是也。由少服五石。熱結于腎。内熱之所作也。所以服石之人。小便利者。石性歸腎。腎得石則實。實則消水漿故利。利多則不得潤養五髒。髒衰則生諸病焉。由腎盛之時。不惜真氣。恣意快情。數使虛耗。石熱孤盛。則作消中。故不渴而小便多也。（出第五卷中）


千金論曰∶夫内消之爲病。當由熱中所作也。小便多于所飲。令人虛極短氣。又内消者食物皆消。作小便而又不渴。正觀十年梓州刺史李文博。先服白石英久。忽然房道強盛。經月餘漸患渴。經數日小便大利。日夜百行以來。百方療之漸以增劇。四體羸。不能起止。精神惚恍。口舌焦幹而卒。此病雖稀。甚可畏也。利時脈沉細微弱。服枸杞湯即效。若恐不能長愈。服鉛丹散立效。其間将服除熱宣補丸。


枸杞湯方。


枸杞枝葉（一斤）栝蒌根（三兩）石膏（三兩）黃連（三兩）甘草（二兩炙）


上五味切。以水一斗。煮取三升。去滓。分溫五服。日三夜二服。困重者多合。渴即飲之。忌海藻菘菜豬肉。


又鉛丹散。主消渴止小便數。兼消中。悉主之方。


鉛丹（二分熬别研入）栝蒌根（十分）甘草（十分炙）澤瀉（五分）胡粉（二分熬研入）石膏（五分研）白石脂（五分研入）赤石脂（五分）


上八味搗研爲散。水服方寸匕。日三服。少壯人一匕半。患一年者服之一日瘥。二年者二日瘥。渴甚者夜二服。若腹中痛者減之。丸服亦佳。一服十丸。以瘥爲度。不要傷多。令人腹痛。此方用之如神。已用經今三十餘載矣。忌海藻菘菜。文仲雲。腹中痛者。宜漿水飲汁下之亦得。又備急雲。不宜酒下。用麥汁下之亦得。丸服者服十丸。日再服。合一劑。救數人得愈。古今錄驗雲∶服此藥了。經三兩日。宜爛煮羊肝肚空腹吃之。或作羹亦得。宜湯淡食之。候小便得鹹苦。即宜服後花苁蓉丸。兼煮散将息。


又療腎消渴。小便數。宜補丸方。


黃（三兩）栝蒌（三兩）麥門冬（三兩去心）茯神（三兩）人參（三兩）甘草（三兩炙）黃連（三兩）知母（三兩）幹地黃（六兩）石膏（六兩研）菟絲（三兩）肉苁蓉（四兩）


上十二味末之。以牛膽汁三合。共蜜和丸梧子大。以茅根汁服三十丸。日漸加至五十丸。一名茯神丸。（集驗同）


又療腎氣不足。虛損消渴。小便數。腰痛。宜服腎瀝湯方。


羊腎一具（去脂膜切）遠志（二兩去心）人參（二兩）澤瀉（二兩）幹地黃（二兩）桂心（二兩）當歸（二兩）龍骨（二兩）甘草（二兩炙）麥門冬（一升去心）五味子（五合）茯苓（一兩）芎（


上十六味切。以水一斗五升。煮羊腎取一斗二升。納藥取三升。分三服。忌海藻菘菜生蔥酢物蕪荑。（集驗同）


又阿膠湯。療久虛熱。小便利而多。或服石散人虛熱。多由汗出當風取冷。患腳氣。喜發動。兼消渴腎消。脈細弱。服此即立減方。


阿膠（三兩）幹姜（二兩）麻子（一升）遠志（四兩去心）附子（一兩炮）人參（一兩）甘草（三兩炙）


上七味切。以水七升。煮取二升半。去滓。納膠令烊。分三服。說雲∶小便利多白。


日夜數十行至一石。令五日服之甚良。忌海藻菘菜豬肉冷水。


又腎消夜尿七八升方。


鹿角（一具炙令焦）


上一味搗篩。酒服方寸匕。漸漸加至一匕半。


又黃湯。主消中虛勞少氣。小便數方。


黃（二兩）芍藥（二兩）生姜（二兩）當歸（二兩）桂心（二兩）甘草（二兩）大棗（三十枚）麥門冬（一兩去心）幹地黃（一兩）黃芩（一兩）


上十味切。以水一斗。煮取三升。去滓。空腹溫分三服。忌海藻菘菜生蔥蕪荑。


古今錄驗論。消渴病有三。一渴而飲水多。小便數。無脂似麸片甜者。皆是消渴病也。


二吃食多。不甚渴。小便少。似有油而數者。此是消中病也。三渴飲水不能多。但腿腫腳先瘦小。陰痿弱。數小便者。此是腎消病也。特忌房勞。若消渴者倍黃連。消中者倍栝蒌。腎消者加芒硝六分。服前件鉛丹丸。得小便鹹苦如常。後恐虛憊者。并宜服此花苁蓉丸方。


花苁蓉（八分）澤瀉（四分）五味子（四分）紫巴戟天（四分去心）地骨皮（四分）磁石（六分研水淘去赤汁幹之研入）人參（六分）赤石脂（六分研入）韭子（五分熬）龍骨（五分研入）甘草（五分炙）牡丹皮（五分）幹地黃（十分）禹餘糧（三分研入）桑螵蛸（三十枚炙）栝蒌（四分）


上十六味搗篩。蜜和丸如梧子。以牛乳空腹下二十丸。日再服。忌海藻菘菜胡荽蕪荑等物。


又服前丸渴多者。不問食前後。服煮散方。


桑根白皮（六分）薏苡仁（六分）通草（四分）紫蘇莖葉（四分）五味子（六分）覆盆子（八分）枸杞子（八分）幹地黃（九分）茯苓（十二分）菝（十二分）黃（二分）


上十一味搗。以馬尾羅篩之。分爲五帖。每帖用水一升八合。煎取七合。去滓。溫服。


忌酢物蕪荑。（出第二十六卷中）

